
			Why follow Јesus? by Steven Masood

			кими, нәшр олунмушдур.

			Мүәллифлик һүгугу У 1997 Стивен Мә’суда вә Һәјат Сөзү

			ширкәтинә мәхсусдур.

			Мүәллифин разылығы илә тәрҹүмә олунуб.

			Рус дилиндә нәшрин мүәллифлији У 2000 ширкәтинә мәхсусдур.

			Бүтүн һүгуглар мүдафиә едилир.

		

	
		
			Ҝириш

			Ислам кими мәсиһчилик дә иманла играр едир ки, бәшәријјәти дүзҝүн  јола чыхармаг үчүн Аллаһ Өз пејғәмбәр вә һәвариләрини дүнјаја ҝөндәриб. Аллаһ Өз вәһјләрини белә адамлара вериб. Белә илаһи вәһјләр бизә чап олунмуш сөзләр шәклиндә ҝәлиб чатыблар.

			Мүсәлманлара да, мәсиһчиләрә дә Адәм, Ибраһим, Исһаг, Јагуб, Муса, Давуд, Сүлејман вә Иса адлары танышдыр. Ислам да, мәсиһчилик дә Исаја олан иманы Аллаһын Сөзү вә Аллаһын Руһу кими играр едир; лакин мәсиһчилик ирәлијә доғру бир аддым да атыр вә бу да һәлледиҹи әһәмијјәтә малик олан бир аддымдыр. Мәсиһчилик Исаны Аллаһын Ҝөндәрдији бәшәријјәтин Хиласкары олдуғуну играр едир.

			Инди адамлар әввәлләр олдуғундан даһа чох суал вермәји севирләр, о ҹүмләдән мәсиһчилик иманы хүсусунда чох суаллар верилир. Биз ҝәрәк дәрк едәк ки, узун китаблары охумаг үчүн һеч кимин нә вахты, нә дә ҝүҹү вардыр. Она ҝөрә чох сыхылмыш бир формада Исанын Кимлији вә нә үчүн Онун ардынҹа ҝетмәјин лазым олмасы суалларына ҹаваб вермәјә чалышмышыг.

			Ејни заманда, чалышмышыг ки, рус дили икинҹи дил һесаб олунан адамлара (рус дилли олмајан) бу китаб садә вә баша дүшүлән олсун.

			Бөјүк адлара јарашан титуллары һәмишә јада сала билмәдијимизә бахмајараг, мүәллиф вә нәшријјатчы пејғәмбәр вә һәвариләрә чох бөјүк еһтирамла јанашырлар.

		

	
		
			1 Китаб

			Гуран вә Һәдис мүсәлманлар үчүн ән бөјүк (нүфуза маликдир)  нүфуздур. Мәсиһчиләр үчүн белә нүфуз мәсиһчилик иманынын мәркәзи олан Библијадыр. Бу китаблар топлусу, јахуд да китабхана демәкдир. Библија сөзү јунанҹа „библиа“ сөзүндән әмәлә ҝәлир ки, бу да „китаб“ демәкдир.

			Библијаны тәшкил едән 66 китаб 1500 ил әрзиндә үч дилдә јаранмышдыр. Бу китабы јазан Аллаһ әрләри иҹтимаијјәтин мүхтәлиф тәбәгәләринә мәнсуб идиләр. Онларын арасында пејғәмбәрләр, падшаһлар, чобанлар, балыгчылар, алимләр, әсҝәр, зијалы, һәким, миссионерләр олмушдур. Бу адамларын мүхтәлиф иҹтимаи вәзијјәтләр тутмаларына вә мүхтәлиф вахтларда јашамаларына бахмајараг, онларын һамысы Аллаһ тәрәфиндән јалныз бир мәгсәд үчүн чағырылмышлар: Онун Өзүнү е’лан етмәк үчүн.

			Библија илә јанашы, бөјүк һәгигәтләрлә долу олан чохлу китаблар вардыр, лакин Библија — бу нә исә бир башга шејдир. О нәјинки сизә, сизи јарадан вә севән мүгәддәс Аллаһын мөвҹудлуғу барәсиндә данышыр, лакин һәм дә ҝүнаһларын уҹбатындан Онунла олан әлагәмизин кәсилмәси барәсиндә дә данышыр.

			Библија сизә Она тәрәф неҹә гајытмағы вә һәмишәлик Онун һүзурунда галмағы өјрәдир.

			Библијанын мәзмуну

			Библија ики һиссәјә бөлүнүр: Әһди-Әтиг вә Әһди-Ҹәдид. Онлар Аллаһын бағладығы ики бөјүк данышыглара, „әһдләрә“ һәср олунурлар: биринҹиси — Муса васитәсилә исраил халгы илә вә икинҹиси — Иса васитәсилә бүтүн бәшәријјәтлә.

			Әһди-Әтиг

			Әһди-Әтиг Аллаһ илә Исраил халгы арасында Муса васитәсилә онун бағладығы әһдин әсасында гојулмуш мнасибәтләрин тарихини өзүндә тәмсил едир. Илк китаблар инсанын јаранмасы, дашгын, Ибраһим вә Ибраһим нәслиндән Исраил халгынын неҹә әмәлә ҝәлмәси барәсиндә данышылыр. Сонра Исраил халгынын мисир әсарәтиндән мө’ҹүзәли шәкилдә азад олмасындан, сонракы дөврдән вә Муса васитәсилә Аллаһ тәрәфиндән верилмиш ганунун јаранмасындан данышылыр. Еләҹә дә, Әһди-Әтиг бу халгын јүксәлмәси вә енмәси, онун Аллаһа итаәтсизлији, пејәғмбәрлик хәбәрдарлыглары вә Аллаһын Исраилин үзәринә ҹәзалар барәсиндә бизә хәбәр верир. Бүтүн бунунла јанашы, Әһди-Әтигдә Хиласкар Мессијанын (Елчи) ҝәлмәсинә аид олан бир сыра пејғәмбәрликләр вә Аллаһла инсанлар арасында јени данышығын бағланмасына раст ҝәлирик.

			Әһди-Ҹәдид

			Әһди-Ҹәдид — бу, пејғәмбәрликләрин һәјата кечмәсидир. Әһди-Ҹәдиддә мүсәлманлара Гур’андан Мәрјам оғлу Иса Әл-Мәсиһ кими танынан Иса васитәсилә Аллаһын бағладығы јени разылашма тәгдим олунуб. Әһди-Ҹәдид мүәллифләринин диггәти Аллаһын мүгәддәслијинә вә Онун Иса Мәсиһ васитәсилә бәшәријјәтлә барышмаг вә она хилас бәхш етмәк нијјәтинә јөнәлмишдир. Мүждә (Инҹил) бизә бизим Хиласкарымызы тәгдим едир. Мүгәддәс Һәвариләрин Ишләри фәсилләри хилас барәсиндә Хош-Хәбәрин, Мүждәнин јајылмасыны тәсвир едир. Мәктублар Хиласкарымызын васитәсилә алдығымыз хејир-дуаларла бизи әтрафлы таныш едир. Сонунҹу вәһј китабы хиласын кулиминасијасынын пејғәмбәрлик тәсвиридир.

			Лакин кимсә дејә биләр: „Бүтүн бунлар һамысы лап чохдан јазылыб. Библија бизә гәдәр неҹә ҝәлиб чатыб? Онун бүтүн мәтнләри доғрудурму? Биз әмин ола биләрикми ки, ора бир шеј әлавә олунуб, јахуд да әксилдилмәјиб?“ Биз нөвбәти фәсилләрдә әлдә етдијимиз дәлиләрлә бу вә башга суаллара ҹаваб вермәјә чалышаҹағыг.

			Библијада китабларын јерләшдирилмәси

			Библијада китабларын јерләшдирилмәси, Јарадылыш китабынын башланғыҹ дөврләри тәсвир едилмәсинә вә Вәһј китабынын дөврүн сону барәсиндә данышмасына бахмајараг, онларын јазылмасы гајдасында дүзәлмәмишләр. Китаблар онларын аид олдуглары әдәби типә јахуд стилинә ујғун олараг, груплашдырылыб. Әһди-Әтигин биринҹи беш китаблары „ганун китаблары“, Нун оғлу Јәшуадан Естерә гәдәр олан китаблар — „тарихи“, Ејјубун китабындан Сүлејманын „нәғмәләр нәғмәси“ нә гәдәр „һикмәт јазылары“, Јешаја пејғәмбәрин китабындан Мәлакинин китабына гәдәр „пејғәмбәрлик китаблары“ кими мәшһурдурлар. Әһди-Ҹәдиддә биринҹи дөрд китаблар Исанын һәјатынын тәсвиринә, мүгәддәс Һәвариләрин Ишләри — бу еркән ҹәмијјәтә тарихи бахыш; сонра Јагубун мәктубундан ибраниләрә гәдәр олан мәктублара вә нәһајәт, „апокалиптик“ кими мәшһур олан үслуб илә јазылмыш вәһјә һәср олунмушлар.

			Сиз һәр бир Библијанын башланғыҹында Әһди-Әтигин 39 китабынын вә Әһди-Ҹәдидин 27 китабынын сијаһысына раст ҝәләҹәксиниз.

			Библија китабларынын адлары вә гајдалары

			Әһди-Әтиг китаблары:

			Мусанын биринҹи китабы — Јарадылыш

			Мусанын икинҹи китабы — Чыхыш

			Мусанын үчүнҹү китабы — Левилиләр

			Мусанын өрдүнҹү китабы — Сајлар

			Мусанын бешинҹи китабы — Тәснијә

			Нун оғлу Јешуанын китабы

			Исраил һакимләринин китабы

			Рут китабы

			Биринҹи падшаһлар китабы

			Икинҹи падшаһлар китабы

			Үчүнҹү падшаһлар китабы

			Дөрдүнү падшаһлар китабы

			Биринҹи Салнамә китабы

			Икинҹи Салнамә китабы

			Јездра китабы

			Неһемија китабы

			Естер китабы

			Ејјуб китабы

			Мәзмурлар китабы

			Сүлејманын Мәсәлләр китабы

			Ваизин китабы

			Сүлејманын Нәғмәләр Нәғмәси китабы

			Јешаја пејғәмбәрин китабы

			Јеремија пејғәмбәрин китабы

			Јеремијанын мәрсијјәси китабы

			Језекил пејғәмбәрин китабы

			Даниел пејғәмбәрин китабы

			Һушә пејғәмбәрин китабы

			Јоел пејғәмбәрин китабы

			Амос пејғәмбәрин китабы

			Овәдја пејғәмбәрин китабы

			Јунус пејғәмбәрин китабы

			Мика пејғәмбәрин китабы

			Наһум пејғәмбәрин китабы

			Һәбәггуг пејғәмбәрин китабы

			Сәфонија пејғәмбәрин китабы

			Һәггај пејғәмбәрин китабы

			Зәкәријјә пејғәмбәрин китабы

			Мәлаки пејғәмбәрин китабы

			Әһди-Ҹәдид китаблары:

			Маттадан мүгәддәс Мүждә

			Маркдан мүгәддәс Мүждә

			Лукадан мүгәддәс Мүждә

			Јәһјадан мүгәддәс Мүждә

			Мүгәддәс Һәвариләрин Ишләри

			Јагубун Мәктубу (ҝөндәриши)

			Петерин Биринҹи Мәктубу

			Петерин Икинҹи Мәктубу

			Јәһјанын Биринҹи Мәктубу

			Јәһјанын Икинҹи Мәктубу

			Јәһјанын Үчүнҹү Мәктубу

			Јәһуданын Мәктубу

			Ромалылара Мәктуб

			Коринфлиләрә Биринҹи Мәктуб

			Коринфлиләрә Икинҹи Мәктуб

			Галатијалылара Мәктуб

			Ефеслиләрә Мәктуб

			Филипилиләрә Мәктуб

			Колослулара Мәктуб

			Салониклиләрә Биринҹи Мәктуб

			Салониклиләрә Икинҹи Мәктуб

			Тимотејә Биринҹи Мәктуб

			Тимотејә Икинҹи Мәктуб

			Титуса Мәктуб

			Филимона Мәктуб

			Ибраниләрә Мәктуб

			Вәһј

		

	
		
			2 Библија вә Гур’ан

			Мараглыдыр ки, Гур’ан да Библијаны Аллаһын Сөзү адландырыр.  Мәһз Аллаһ Јазылары бизә ачыб. Мүгәддәс Јазыларын китаблары үчүн Гур’анда „әл-китаб“ китаб термини истифадә олунур, јәһудиләр вә мәсиһчиләр исә „әһмул китаб“ — „китаб әһли“ адландырылыблар. Библијанын һиссәләрини ишарә етмәк үчүн ашағыдакы адлар истифадә олунурлар:

				1.	Төврат — Тора, Библијанын биринҹи беш китабы.

				2.	Зәбур — Мәзмур.

				3.	Саһаиф-е-әнбира — пејғәмбәрләрин китаблары.

				4.	Инҹил — Мүждә, Әһди-Ҹәдид.

			Исламда олдуғу кими мәсиһчилик терминолоҝијасында да, Мусаја верилмиш вәһји адәтән „Тора“ адландырырлар. Лакин бу сөз, еләҹә дә, бүтүн јәһуди китаблары үчүн истифадә олунур, мәсиһчиләрә Әһди-Әтиг кими таныныр. Ејни үсул илә „Инҹил“ сөзү дә мәсиһчиләрин Әһди-Ҹәдид адландырдыглары Мүгәддәс Јазылардан һәмин һиссәјә истинад едиләрәк тез-тез истифадә олунур.

			Гур’ан гејд едир ки, Төврат, Зәбур, Саһаиф вә Инҹил — бунлар Аллаһын китаблары, Онун Сөзү, Онун ишығыдыр, еләҹә дә, „фуркам“ — критеријаларыдыр. Башга сөзләрлә, бу китаблар инсанлар үзәриндә Аллаһын һөкмү үчүн әсаслардыр.1

			Гур’ан Төврат вә Инҹилин универсаллығыны тәсдиг едир вә һәр бир адам үчүн онларын бәләдчи олмасына тә’кидлә ишарә едир, „…инсанлара бир нур, доғру јолу ҝөстәрән рәһбәр вә рәһмәт олараг Мусаја китаб верди ки, бәлкә (онун васитәсилә) өјүд — нәсиһәт гәбул етсинләр“.2

			Инҹил норма кими

			Мәсиһчиләрә Инҹилә әсасланараг мүлаһизәләр ирәли сүрмәк мәсләһәт ҝөрүлүр: „Инҹил әһли Аллаһын онда назил етдији (әкрам) илә һөкм етсин. Аллаһын назил етдији илә һөкм етмәјәнләр, әлбәттә, ҝүнаһкарлардыр“.3

			Әҝәр Инҹилин һәгигилијинә зәррә гәдәр дә олса, шүбһә мөвҹуд олсајды, онда Гур’ан исрар едәрдими ки, мәсиһчиләр өз дүшүнҹәләриндә Инҹилә әсасланмалыдырлар?

			Һеч бир вахт Аллаһын Сөзү дәјишдирилмир

			Гур’ан тәсдиг едир ки, һеч кәс Аллаһын Сөзүнү дәјишдирә билмәз: „(Ја Пејғәмбәр!) Аллаһын әввәлдән гојдуғу гајда-ганун, адәт беләдир. Сән Аллаһын гајда-ганунунда, адәтиндә һеч вахт бир дәјишиклик ҝөстәрә билмәзсән! (Һәмишә пејғәмбәрләр вә мө’минләр галиб ҝәлмиш, кафирләр исә мәғлуб олмушлар).4

			Гур’андан әввәл Библија да һәмин шеј хәбәр верди: „Отлар гурујур, чичәкләр солур, бизим Рәббимизин сөзү исә әбәди галыр“.5

			Гур’ан дәјишикләр барәсиндә һеч нә демир

			Гур’анын һеч бир јериндә библик мәтнләрин дәјишдирилмәси јахуд да тәһриф олунмасы барәсиндә фикирләр јохдур. „Тәһриф“ сөзү һеч бир вахт Библијанын өзүнә мүнасибәтдә истифадә олунмур. Бә’зи јерләрдә Гур’ан јәһудиләри һәгигәти ҝизләтмәкдә тәгсирләндирир, лакин бу иттиһам һеч бир вахт мәсиһчиләрә гаршы јөнәлмиш олмур. Гур’ан һеч бир мә’нада ҝүман етмир ки, библик мәтн сахталашдырылмыш олсун.

			Мәһәммәдә гәдәр

			Бә’зиләри бә’јан едирләр ки, Инҹил вә Төврат Исламын ортаја чыхмасына гәдәр тәһриф олунмушдур. Әҝәр бу беләдирсә, онда нә үчүн Гур’ан тәсдиг едир ки, ондан әввәл мөвҹуд олан мүгәддәс јазыларын тәсдигидир.6 Инҹилин јазылмасындан тәхминән алты јүзилликдән сонра јазылан Гур’ана ҝөрә, Мәһәммәдин дөврләриндә Төврат вә Инҹил илк һалында иди. Әҝәр Инҹил Мәһәммәдин дөврүндә һәгиги вә (мүтләг доғру) там доғру олмасајды, онда Гур’ан мәсиһчиләрә өз фикирләрини Аллаһын Инҹилдә ачдыгларына әсасландырмаларыны өјрәтмәзди.

			Мәһәммәддән сонра

			Башгалары тәсдиг едирләр ки, Төврат вә Инҹил Мәһәммәд тәблиғ етмәјә башлајанда артыг дәјишилмишдир. Лакин бу иттиһам Гур’анда верилән бир мәсәләјә зидд ҝедир — әввәл назил олан илаһи китаблардан өјрәнин. Даһа доғрусу, ким Төврат вә Инҹил мәтнләринин тәһриф олунмасыны тәсдигләјирсә, бунунла о адам Гур’аны онун өз ҝөзәтчи ролунун өһдәсиндән ҝәлмәмәсиндә иттиһам едир!

			Әҝәр ислама гәдәр олан јазылар тәһриф олунубса, онда Гур’ан мүсәлманлара буну габагҹадан јазмазды: „(Еј мө’минләр, јәһуди вә мәсиһчиләрин сизи өз динләринә дә’вәт етмәләринә ҹаваб олараг) белә дејин: Биз Аллаһа, бизә назил олан Гур’ана, Ибраһимә, Исһага, Јагуба вә онун өвладларына ҝөндәриләнләрә, Мусаја вә Исаја вериләнләрә, Рәббин тәрәфиндән бүтүн пејғәмбәрләрә верилән шејләрә (мө’ҹүзәләр) инанмышыг. Онларын һеч бирини диҝәриндән ајырмырыг. Биз анҹаг Аллаһа бојун әјән мүсәлманларыг“.7

			Сәнәдли шаһидләр

			Бу ҝүн Мәһәммәдин јашадығы дөврә гәдәр олан бир нечә јүзиллик әрзиндә јазылмыш Библијанын мүхтәлиф һиссәләринин бөјүк сајда әлјазма сурәтләри вардыр. Мәсәлән, бизим ерамыза гәдәр 68-ҹи илдә јазылмыш Өлү дәнизинин томары Әһдә-Әтигин бүтүн китабларыны, Естер китабындан башга, өзүндә сахлајыр.8 Өјрәнилмә үчүн асан олан там Әһдә-Ҹәдидин гәдим јунан әлајазмаларындан бири Исҝәндәријә Кодекси вә Синај Кодексидир.

			Бизим ерамызын 4–5-ҹи әсринә аид олан бу әлјазмаларыны Лондонун Британија музејинин китабханасында тапмаг олар. Јухарыда ики адлары чәкиләнләр кими, һәмин дөврә аид олан — Ватикан Кодекси — Ватикан китабханасында јерләшир. Бир чох бөјүк китабханаларда бизим ерамызын 2-ҹи әсринә аид олан Әһди-Ҹәдидин һиссәләринин әлјазмаларыны тапмаг олар. Мүасир Библијанын доғрулуғуну јухарыда адлары чәкилән сәнәдләрлә мүгајисә етмәклә тәсдиг олуна биләр.

			Мүасир, тәмиз виҹданла јеринә јетирилән тәрҹүмәләр, Мәһәммәдин дөврүндә олдуғу кими, ејни мәзмуну горујуб сахлајараг, мә’наја ҝөрә һеч нәји дәјишдирмирләр. Доктринләрә ҝәлинҹә, дәјишикликләр мәзһәб мәсәләләриндән һеч биринә тохунмамышдыр. Аллаһ һәмишә Өз Сөзүнү горумушдур вә Ону ҝәләҹәкдә дә горумаға Онун ҝүҹү вардыр.

			3 Библијанын руһанилији

			Библија кифајәт гәдәр узун бир дөвр әрзиндә јаранмышдыр. Онун  јазылмасында гырха гәдәр мүхтәлиф мүәллиф иштирак етмишдир. Онлар үч континентдә ишләмиш вә үч мүхтәлиф дилләрдә јазмышлар. Бүтүн бунларын һамысына бахмајараг, ән дәрин һәјати мәсәләләрдә Библијанын нөгтеји-нәзәри ејнидир.

			Артыг дејилдији кими Библија ики һиссәјә, јахуд ики „Әһдләрә“ бөлүнүр. Биринҹи һиссә олан Әһди-Әтиг, Аллаһын Исраил халгыјла мүнасибәти барәсиндә хәбәр верир. Икинҹи һиссәси олан Әһди-Ҹәдид, Иса Мәсиһин һәјаты вә Онун илк ардыҹыллары барәсиндә хәбәр верир вә илк иманлылара Исанын тә’лиминин мөһкәм ардыҹылы олмаға көмәк етмәјә чағырылан һәвариләрин дә мәктубларыны өзүнә дахил едир.

			Аллаһын Сөзү

			Библија — бу, мүхтәлиф адамларын садәҹә олараг тәсадүфи әмәк топлусу јох, лакин кағыза јазылмыш Аллаһын вәһјидир. Мәһз Аллаһ Өз адамларыны истигамәтләндирмиш вә онлара рәһбәрлик етмишдир.9 Тарихи хәбәр, поезија, һәдис, вә’зләр вә тә’лимләрин инсан вәрдишинә ујғун әбәди формасында О, Өз Сөзүнү ачмышдыр.

			Шәһадәт

			„Һәр Мүгәддәс Јазы Аллаһдан илһам алмыш вә тә’лим, тәкзиб,ислаһ салеһлик тәрбијәси үчүн фајдалыдыр ки, Аллаһ бәндәси камил олуб, һәр ҹүр хејирли иш үчүн тәҹһиз едилсин“.10 Белә бир нәзәријјә мүсәлманлар үчүн дә јени дејилдир, белә ки, Гур’ан тә’лиминин фундаментал һиссәсидир.11

			Әһди-Әтиг

			Әһди-Әтигдә „Аллаһ белә деди“ ифадәсинә 3800 дәфәдән чох тәсадүф олунур. Бундан ајдын ҝөрүнүр ки, јазанлар инанырдылар ки, онлар Аллаһын адындан данышыр вә јазырлар. Биз билирик ки, Муса вә јахуд Давуд кими Аллаһ адамлары Аллаһ тәрәфиндән илһамландырылырдылар. Әһди-Әтигин чох мүхтәлиф мүәллифләр тәрәфиндән узун илләр әрзиндә јазылмасына бахмајараг, Аллаһын бу адамлара тә’сири даими галырды, она ҝөрә Әһди-Әтиг өзүндә әсәри тәмсил едир.

			Бир нечә мүһүм нүмунәләр

			Библијада Аллаһын Мусаја нә дедији јазылыб: „Беләликлә ҝет, вә Мән сәнин додагларында олаҹағам вә нә демәк лазым олдуғуну сәнә өјрәдәҹәјәм“.12Бу ҝөстәрир ки, Муса Аллаһ тәрәфиндән руһландырылыб. Еләҹә дә, Давуд: „Рәббин Руһу мәндә данышыр вә Онун Сөзү мәним дилимдәдир“13 дејән заман, Аллаһ Давуд васитәсилә данышырды. Белә шәһадәтләри биз пејғәмбәрләрин китабларанда да тапырыг. Мәслән, Јеремја јазыр ки, Рәбб она деди: „…будур, Мән Өз Сөзләрими сәнин додагларына гојдум“.14

			Аллаһ Әһди-Әтигдә Өз ирадәсини ифадә етдији башга үсуллар да мөвҹуддур. О, Өз фикрләрини јалныз Онун сөзләрини дејәнләр васитәсилә јох, лакин Рут вә Ејјуб кими нүмунәләри ола билән, Онун әли тохунан адамларын һәјаты васитәсилә дә ачырды. Бүтүн бунларын һамысы мүхтәлиф тәрәфдән Аллаһын хасијјәтини ачыр вә Онун васитәсилә јаранан дүнјаја заман вә мәкан васитәсилә неҹә инсана чатан Онун мәһәббәтини ҝөстәрир.

			Исанын мүлаһизәләри

			Еләҹә дә биз ҝөрүрүк ки, Иса Әһди-Әтиги Аллаһын Сөзү һесаб едирди вә бу Онун сөзүнү тәсдиг едир: „Мәним һаггымда Мусанын ганунунда, пејғәмбәрләрин јазыларында вә мәзмурларда јазылмыш бүтүн шејләрин јеринә јетирилмәси лазымдыр дејә, һәлә сизинлә бәрабәр оларкән сөјләдијим сөзләр бунлардыр“.15 Елә бу үч бөлмә дә Әһди-Әтиги тәшкил едир.

			Иса Әһди-Ҹәдид барәсиндә һәлә О ҝәлмәздән әввәл сөјләмишдир. Чармыха чәкилмәздән әввәл О, шаҝирдләринә деди ки, Мүгәддәс Руһ ҝәлән заман сизә һәр һәгигәтә јол ҝөстәрәҹәк.16 Бах она ҝөрә һәвариләр шәһадәтлик едәрәк дејирләр: „Бунлары, инсани мүдриклијин сөзләри илә дејил, анҹаг руһани шејләри руһани сөзләрлә ифадә едәрәк, Мүгәддәс Руһун өјрәтдији сөзләрлә билдиририк“.17

			Үсуллар

			Мүхтәлиф үсулларла Аллаһ Өз Сөзүнү инсанлара ачырды. Биринә О, бирбаша мүраҹиәт едәрәк онлара дејирди, диҝәрләринә — јуху јахуд рө’јалар васитәсилә мүраҹиәт едирди. Онлар өз шәхси габилијјәтләрини вә өз шәхси үслубларыны истифадә едәрәк данышанда, јахуд јазанда Мүгәддәс Руһ онлары идәрә едирди. Аллаһ онларын шәхси тәҹрүбәләринә вә онларын шәхсијјәтләринә истинад едәрәк, буну етмәјә онлара азадлыг верди. Әҝәр мүәллифләр Аллаһын әлиндә мәктублар үчүн садәҹә аләт олсајдылар, онда бүтүн Библија бир үслубда јазыларды. Лакин бу белә дејилдир: библик мәтнләрдә биз онларын мүәллифләринин фәрдилијини һисс едирик. Ејни заманда бунун архасында Аллаһ вә Онун Өзү барәсиндәки вәһји дурур. Бу да Библијаја бүтөвлүк верир.

			Сәнин Сөзүн — ајагларыма чыраг вә јолларыма ишыгдыр. (Мәз.118:105)

			Мәзмун бирлији

			Библија әввәлдән ахыра гәдәр Аллаһын бәшәријјәти хилас етмәси планы барәсиндәки әһвалаты өзүндә тәмсил едир. Библија ваһид идеја кими таныныб, чүнки бир Аллаһ вә бир бәшәријјәт вардыр. Бәшәријјәтин гаршылашдығы проблемләр дәјишмәдији кими, Аллаһ да дәјишмәјиб. Аллаһы неҹә дәрк етмәк бәшәријјәт гаршысында дуран ән бөјүк проблемдир. Аллаһ бизә дејир ки, О, мүгәддәсдир, тамамилә мүгәддәсдир, инсан исә мүгәддәс һәјатла јашаја билмир вә буна ҝөрә дә мүгәддәс Аллаһы дәрк етмәк имканындан мәһрумдур. Библија бу үмуми проблемә тохунур. О дејир ки, Аллаһын Өзү онун һәллини тәклиф етди. Нөвбәти фәсилләрдә бу проблемин һәллини даһа дәгиг нәзәрдән кечирәҹәјик.

			4 Библијанын доғрулуғу

			Сиз тәсәввүр едирсинизми, әҝәр Аллаһ тәрәфиндән руһландырылан,  Онун мәктубларыны јазан пејғәмбәрләр дөврүндә магнитафон, видеомагнитафон, телевизор вә компјутерләр олсајды, нә оларды. Бу ҝүн биз онларын орижинал мәтнләрини ҝөрә, онларын өзләрини ешидә биләрдик. Лакин бизим белә көмәкчиләримиз јохдур. Биз бу ҝүн нәјә маликиксә, бу, онларын Библијада јазылмыш мәтнләридир. Библијанын мәтнләрини дәфәләрлә көчүрүбләр вә буна ҝөрә дә бә’зи адамлар сорушурлар: „Библијанын мәтнинин дәјишилмәмәсинә әминсинизми?“

			Ориҝинал әлјазмалары

			Бә’зиләри дејирләр ки, Библијаја инанырлар, лакин инди бизим малик олдуғумуз Библијаја јох. Ән чох о дәлил ҝәтирилир ки, биздә ән биринҹи әлјазмалары јохдур. Ахы Библијаны өјрәнән теологларын өзләри дә разылашырлар ки, Библијанын бүтүн ориҝинал әлјазмалары мәһв олуб.18

			Бу фактла разылашараг, биз нәзәрә алмалыјыг ки, библик мәтнләр јазылан һәмин дөврләрдә чап машынлары мөвҹуд дејилди, она ҝөрә дә һәр нүсхә әлдә јазылырды; вә бу сәбәбдән нүсхәләр нисбәтән аз иди. Гәдим манускрипләрин итмәсинин бә’зи сәбәбләри еләҹә дә о дөврүн сијаси шәртләри иди.

			Әһди-Әтиг

			Мәһәммәдә гәдәр дөврә аид олан Әһди-Әтигин гәдим әлјазмасы мөвҹуддур. 1947-ҹи илдә Әһди-Әтигин бизә чатан ән гәдим сурәти тәхминән б.е. 900-ҹү илинин әлјазмасы иди. 1947-ҹи илдә Әһди-Әтигин бүтүн китабларынын, Естер китабындан башга, һиссә илә вә там сурәтләрини өзүндә сахлајан Өлү дәнизинин томарлары тапылмышдыр. Инди бу томарларын һамысы б.е. 70-ҹи илләриндә, чохлары исә јүз илләр әввәл јазылмыш әсл манускриптләрдирләр. Еләҹә дә, биздә Әһди-Әтигин китаблары садаланмыш мәнбәләримиз дә вардыр. Мәсәлән, јәһудиләрин вә онларын иманларыны јунан вә ромалыларын гаршысында мүдафиә едән јәһуди тарихшүнасы Иосиф Флавинин шаһидлији.

			Әһди-Әтигин јунан, латын дилиндә, Мәһәммәдин доғулмасына гәдәр дөврә аид олан чохлу тәрҹүмәләри мөвҹуддур. Бу тәрҹүмәләрдә Әһди-Әтиг бу ҝүн мөвҹуд олан елә һәмин китаблардан ибарәтдир. Биз билирик ки, Мәһәммәдин доғулмасына гәдәр ермәни, ҝүрҹү, һәбәш, нубиј вә башга тәрҹүмәләр мөвҹуд иди.

			Әһди-Ҹәдид

			Әһди-Ҹәдидә ҝәлинҹә, бурада шәһадәтләр даһа чохдур. 4,5 минә јахын манускриптләр (там вә һиссә илә) мөвҹуддурлар. Онларын һамысындан ән там вә чох танынаны — Синај, Ватикан вә Исҝәндәријјә кодексләридир. Онлара бизим еранын 300–450-ҹи илләринин тарихләрини гојублар.

			Бу ҝүн Мәһәммәдин доғулмасына гәдәрки вахта аид олан јунан Әһди-Ҹәдидинин өјрәнилмәси үчүн 192 әлјазмасы, еләҹә дә, ибадәт заманы истифадә олунан вә јазылардан парчалары өзүндә сахлајан беш јунан китабы мөвҹуддур вә әлчатандыр. Бизә Мәһәммәдин доғулмасына гәдәрки дөврә аид олан јунан Әһди-Ҹәдидинин 30-а јахын тәрҹүмәси әлчатандыр.

			Бир тәрәфдән Јәһјанын Мүждәсиндән 18:31–33, башга бир тәрәфдән исә Јәһја Мүждәсиндән 18:37–38 парчаларыны өзүндә сахлајан папирус фрагменти б.е.-нын 125-ҹи илинә аиддир. Һал-һазырда бу фрагмент Манчестердә (Инҝилтәрәдә) Ҹон Рајленд китабханасындадыр.

			Еләҹә дә, чох ҝүман ки, Маркын Мүждәсиндән вә Тимотејә биринҹи мәктубдан парчалары олан Өлү дәнизинин томарларындан ики јунан фрагменти дә мөвҹуддур. Бу фрагметләрин һәр икиси б.е.-нын 70-ҹи илинә гәдәрки дөврә аиддир.

			Биз, һәмчинин, Библија барәсиндә јазан вә өз ишләриндә Мүгәддәс Јазылардан ситатлар ҝәтирән еркән мәсиһчи ҹәмијјәтинин (б.е.69–150-ҹи илләри) аталарынын шаһидликләринә маликик. Бу ситатлар үзәриндә биз бу ҝүн демәк олар ки, Әһди-Ҹәдиди там бәрпа едә биләрик. Бу манускриптләр Әһди-Ҹәдид мәтнинин мүхтәлиф вариантларыны өзүндә тәмсил едирләр.

			Лакин фикир верин ки, исламдан фәргли олараг, бу материаллар мәһв едилмәмишләр. Онлар горунублар, системләшдирилибләр, өјрәнилибләр вә објективликлә гијмәтләндирилибләр. Бу вариантлардан һеч бири мәсиһчи иманынын нә әсас, нә дә икинҹи дәрәҹәли доктринләринә тохунмур.

			Әһди-Әтиг дөврүндә јәһудиләр Мүгәддәс Јазылара чох бөјүк һөрмәтлә јанашырдылар; ејни шеји мүсәлманларын Гур’ана буҝүнкү мәнасибәти барәсиндә дә демәк олар. Бу сәбәбдән, һәтта онун ән кичик һиссәҹији белә ҹырылмасы, јахуд зибил кими атылмасына онлар јол вермәздиләр. Гәдим әлјазмаларын көһнәлмиш мәтни әзбәр өјрәнилмишдир, сурәтләри чыхарылмышдыр, сонра исә ориҝинал һәр ҹүрә һөрмәт вә еһтирамла јох едилирди.

			Һал-һазырда биз ориҝинал вә бир чох башга гәдими китаблара малик дејилик. Мәсәлән, Гур’аны ҝөтүрәк. Бизә онун илк әлјазмалары мә’лум дејилдир. Мүхтәлиф вариантларла бөјүк мигдарда сурәтләр мөвҹуд олдуғуна ҝөрә, Мәһәммәдин вариси 3-ҹү Осман мүсәлман алимләрини топлады вә бүтүн вариантларыны јығыб, Гур’анын бир рәсми вариантыны тәртиб етмәји онларын гаршысында бир мәсәлә кими гојду. Тапшырыг јеринә јетирилән заман, о, бүтүн илк мәнбәләри јандырмыға әмр етди. Бу о демәк дејилдир ки, Гур’ан өз ҝүҹүнү итирмишдир. Лакин Гур’аны гәбул едиб, Библијаны рәдд етмәк мәнтигсиз оларды, чүнки ориҝинал манускриптләри (гәдим әл јазылары) итирилмишдир.

			Мәтнин дәгиглији

			Биз һамымыз һеч дә тарихчи вә јахуд археолог дејилик, лакин чох садә бир үсулла — онлары охумагла библик әһвалатларын доғрулуғу хүсусунда биз өз гәрарымызы чыхара биләрик. Мәсәлән, Исанын әһвалатыны охујун вә өзүнүздән сорушун — бу һәгигәтә ујғун сәсләнирми? Ҝәлин корун шәфа алмасы әһвалатыны нәзәрдән кечирәк. Биз ону Исанын һәјаты барәсиндәки дөрд китабдан үчүндә тапаҹағыг (мүждәләрдә) — Матта 20:29–34, Марк 10:46–52, Лука 18:35–43. Кор диләнирди — бу ҝүнләрдә өз хәстәлик, јахуд әлилликләринә ҝөрә өзләринин јашамасыны тә’мин едә билмәјән јохсул өлкәләрдәки агибәти беләдир. Исанын шаҝирдләри кора чох да меһрибан јанашмадылар — онлар, садәҹә олараг она сусмағы әмр етдиләр. Бу әһвалаты охујун вә сиз ҝөрәҹәксиниз ки, бу адамын Исаја олан иманы онун һәјатыны неҹә дәјишдирди вә неҹә ону севинҹлә долдурду.

			Бизә Төврат вә Инҹил лазымдырмы?

			Адәтән мүсәлманлар дејирләр ки, онлар Гур’ана дахил олдуғуна ҝөрә, бизә еркән јазылмыш јазылар лазым дејилдир. Лакин Гур’анын һеч бир јериндә дејилмир ки, она Төврат вә Инҹил дахилдир. Әслиндә Гур’ан тамамилә әкс тәрәфини тәсдиг едир.

			Гур’ан дејир ки, әввәл назил олан китаблара бахмаг лазымдыр (сурә 26:196). Сонра тәсдиг олунур ки, Гур’ан әрәбләрә о мәгсәдлә верилиб ки, онлар әввәл назил олан Төврат вә Инҹил китабларынын дилини баша дүшмәмәси бәһанәсилә өз ҝүнаһларына бәраәт верә билмәсинләр (сурә 6:157, 158).

			Бундан башга Мәһәммәд Гур’анын нүфузуну мөһкәмләндирмәк истәјәндә о, ону Төврат вә Инҹил илә бир сыраја гојду: „(Ја Мәһәммәд) Де ки: „Әҝәр (иддиамызда) һаглысынызса, бу икисиндән (Гур’андан вә Төвратдан), даһа доғру јол ҝөстәрән бир китаб ҝәтирин она табе олаг!“ (сурә 28:49)

			Ислам тәләб едир ки, мүсәлманлар гәдим пејғәмбәрләрә иман етмәлидир вә бу принсип бүтүн (әввәл назил олан јазыларын) дәјишилмәси идејасы: „Белә дејин: „Биз Аллаһа, бизә назил олан Гур’ана, Ибраһимә, Исмаилә, Исһага, Јагуба вә онун өвладларына ҝөндәриләнләрә, Мусаја вә Исаја вериләнләрә, Рәбб тәрәфиндән бүтүн пејғәмбәрләрә верилән шејләрә (мө’ҹүзәләрә) инанмышыг. Онларын һеч бирини диҝәриндән ајырмырыг“ (сурә 2:136), мүсәлманлара әмр олунан бу Гур’ан тә’лиминин там зиддинә ҝедир.

			Һәтта, бу ҝүн китаб чап едилмәсинин мүасир үсулларына бахмајараг, чап олунмуш материалларда чох кобуд сәһвләрә аз тәсадүф едилмир. Она ҝөрә дә Библијада нәзәрә алынмајан мүхтәлиф охунушларын неҹә әмәлә ҝәлмәсини тәсәввүр етмәк чәтин дејилдир. Бүтүн гәдим әлјазмалары (манускриптләр) әлдән һасил олунуб, инсан әли дә о гәдәр камил дејилдир вә хырда бир сәһви дә чыхармаг үчүн, ҝөз дә о гәдәр ити олмаја биләр. Әксәријјәт мүасир тәрҹүмәләрдә бу мүхтәлиф охунушлар һашијәләрдә гејд олунур. О факт ән ваҹибдир ки, бу мүхтәлиф охунушларын сајы аздыр вә онлар Әһди-Ҹәдид тә’лиминә тохунмурлар.

			Адәтән, мүсәлманлар сөһбәтләрдә ики гыса парчанын доғрулуғу барәсиндә мәсәлә галдырырлар. Бу Маркын вә Јәһјанын (8:1–11) Мүждәсиндән олан сонунҹу он ики ајәдир. Мәсәлә ондадыр ки, бә’зи гәдим әлјазмаларда бу фрагментләр јохдур.

			Бу ики парча Библијанын 1200 сәһифәсиндән јарым сәһифәјә јахын јер тутурлар. Онлар Әһди-Ҹәдидин башга јерләриндә олмајан һансыса доктринлә шәрһ олунмајыб. Әҝәр онлары Библија мәтнинин гејри-мө’тәбәрлијинин сүбуту кими гәбул етсәк, онда ејни стандартларла о дөврүн Аллаһдан руһландырылмыш вә јахуд ҝөјдән назил олан Гур’ана вә јахуд һәр һансы бир башга китаба да јанашмаг лазымдыр.

			5 Библијанын доғрулуғу (2)

			Археоложи газынтылар

			Археолоҝија — бу кечмишин горунуб сахланмыш реал хатирәләринә  ҝөрә гәдим халгларын мәишәт вә мәдәнијјәтини өјрәнән елмдир. Археологлар газынтылар заманы тапылмыш гәдим шәһәрләрин габлар, әмәк әшјалары вә б. кими мадди (абидәләрини) хатирәләрини өјрәнирләр. Онлар даш, ҝил, јахуд башга материаллар үзәриндә јазылмыш әлләринә дүшән истәнилән һәр һансы јазылы хатирәләри охумаға чалышырлар. Археологлар Библијанын данышдығы һәмин өлкәләрдә узун мүддәт ишләјирләр. Онларын даими тапынтылары нәтиҹәсиндә һејранедиҹи шејләр ашкар олунур.

			Мусанын дөврүнә гәдәр јазы

			Бир вахтлар Библијанын тәнгидчиләри дејирдиләр ки, орада јазыланларын чоху әслиндә баш вермәмишдир. Һал-һазырда археоложи кәшфләр ҝөстәрдиләр ки, Библијада ҝөстәрилән һадисәләр мәһз онларын тәсвир олундуглары кими баш вемишдир. Мәсәлән, узун заман дүшүнүрдүләр ки, Мусанын дөврүндә һәлә јазы мөвҹуд дејилди, лакин археоложи тапынтылар ҝөстәрдиләр ки, бу фикирләр сәһвдир.

			Понтиј Пилат

			Бу Рома һөкмдары барәсиндә јахын заманлара гәдәр биз Әһди-Ҹәдиддән вә Иосиф Флавинин вә Таситанын әсәрләриндән билирдик. 1961-ҹи илдә Сезаријада (Јерусалимдән 65 милә гәдәр) Пилатын вәТиберија императорунун адлары јазылмыш даш плитәләр тапылмышдыр.19

			Исанын доғулмасына гәдәрки дөврләрдә адәтләр

			Археоложи тапынтылар ҝөстәрирләр ки, б.е.-ја гәдәр ики миниллик әрзиндә јашамыш адамларын адәт вә мараглары Ибраһим барәсиндә библик әһвалатларын тәсвиринә ујғундурлар.20 Јарадылышда верилмиш Фир’онун сарајы нәздиндә Јусифин һәјаты тәмамилә дүзҝүн терминләри истифадә едир вә б.е.-ја гәдәр 1800 ил әрзиндә Мисир Фир’ону нәздиндә һәгигәтән риајәт етдикләри адәтләри тәсвир едир.21

			Сур

			592–580 ил бизим ерамыза гәдәр јазан Һизҝиел Сурун дағылмасыны габагҹадан хәбәр верди.22 Бу Бабилдә Нәвукәднәссәрин падшаһлығы дөврүндә баш вериб. Сонрадан Бөјүк Исҝәндәр дағылмыш шәһәрин дашларыны шәһәри ада илә бирләшдирән торпаг бәндләри илә истифадә етди. Һәмин пејғәмбәрлик дејир ки, шәһәр дурдуғу јердә балыгчылар өз торларыны атаҹаглар.23 Мүасир Сур гәдим шәһәрин олдуғу јердә салынмајыб. Һәтта бу ҝүн, бу пејғәмбәрликдән 2500 ил сонра, балыгчылар өз торларыны даш саһилдә салырлар.

			Ниневијанын дағылмасы

			Нәһум пејғәмбәр б.е.-ја гәдәр 640 илә јахын Ниневијанын дағылмасы вә бошалмасы барәсиндә јазырды. О, пејғәмбәрлик едирди ки, Ассурија империјасынын пајтахты гаршысы алынмаз ахынла јох едиләҹәк.24 О, еләҹә дә дејирди ки, там дағынты олаҹагдыр.25 Тәхминән б.е.-ја гәдәр 612-ҹи илдә дүшмән мүһасирәјә алды, шәһәр зәбт едилди вә тәмамилә дағыдылды, белә ки, онун харабалыгларыны 2400 ил сонра, јалныз 19-ҹу әсрдә ашкар етдиләр.

			Јенә дә чохлу мисаллар ҝәтирмәк олар, лакин Библијанын тамлығыны вә долғунлуғуну ҝөстәрмәк үчүн дејиләнләр дә кифајәтдир, бурадан белә чыхыр ки, биз е’тимадла ону охуја биләрик.

			Пејғәмбәрликләр һәјата кечибләр

			Библик теримнолоҝијасына ҝөрә — пејғәмбәрлик — бу, кечмиш, бу ҝүн вә ҝәләҹәк хүсусунда Аллаһын вәһјидир. Адәтән пејғәмбәрлик инсани габагҝөрмә габилијјәтиндән јүксәкдир, онлар деталларла болдурлар. Пејғәмбәрлијин иҹра олунмасы пејғәмбәрләрин Аллаһдан руһландырылдығыны сүбут едир.

			Библијада чохлу пејғәмбәрликләр вардыр. Онлардан чоху артыг иҹра олунублар, бә’зиләри исә һәлә јеринә јетирилмәлидир. Анҹаг бир мисала бахаг!

			Јешајанын китабы — Исанын доғулмасындан јүз ил әввәл јазылмыш Әһди-Әтигин пејғәмбәрлик китабдыр. Лакин биз ону охујанда, бизи һејрәтләндирир ки, елә бил Исанын Өзү бу китабын сәһифәләриндә јашајыр. 53-ҹү фәслин әввәли (1–3 ајәләри) Исанын рәдд едилмәси барәсиндә данышыр, нөвбәти ајәләрдә ҝөстәрилир ки, адамлар Ону баша дүшмәдиләр вә она ҝөрә өлдүрдүләр (ајә 7–9). Аллаһ исә Ону Өз иззәт вә мөһтәшәмлијинә уҹалтды (ајә 10–12).

			Гејри-библик пејғәмбәрләр

			Бу ҝүн дә елә адамлар вар ки, онларын ҝәләҹәји билдирмә габилијјәтләринин олдугларыны е’лан едирләр, лакин онларын габагҹадан хәбәр вермәләринә диггәтлә бахын. Чох вахт онлар елә гаранлыг вә гејри-мүәјјән олурлар ки, үмумијјәтлә онларда мәғзи тапмаг чәтин олур. Башга габагҹадан хәбәр верәнләр доғру да ола биләрләр, лакин чәтин ки, онлары һәгиги пејғәмбәрлик адландырмаг олар! Библик пејғәмбәрликләр бу, нә исә башга бир шејдир. Әҝәр Библија нәјинсә баш верәҹәјини дејирсә, бу мүтләг баш вермәлидир. Библијада пејғәмбәрлик едәнин өлүмүндән јүз илләр сонра баш верәҹәк шејләр барәсиндә чох биликләр вардыр. Иҹра олунмуш библик пејғәмбәрликләр — бу, о барәсиндә тәкзибедилмәз сүбутдур ки, Библија Аллаһын китабыдыр, чүнки јалныз Аллаһ ҝәләҹәји ача биләр.

			6 Дәјишилмәз сөз

			Бизим чох мүсәлман достларымыз е’тираф едирләр ки, Төврат,  Мәзмур, Инҹил вә пејғәмбәрләрин китаблары бизә Аллаһ тәрәфиндән верилмишдир. Лакин бә’зиләри һесаб едирләр ки, Библијаја дахил олан бүтүн китаблар һал-һазырда ҝүҹүнү итирибләр — „мансуһ“.26 Онлар е’лан едирләр ки, Мәһәммәдә верилән Гур’ан, Исанын Инҹили дахил олмагла, бүтүн бу китаблары әвәз едиб вә Һөкм ҝүнүнә кими Гур’ан һеч бир китабла әвәз олунмајаҹагдыр. Билмәк чох ваҹибдир ки, Гур’анын һеч бир ајәси белә бир фикри тәсдиг етмир.

			Мәҝәр Библија, Ганун, јахуд Төвратын Мәзмурларла әвәз олундуғуну тәсдиг едирми? Әксинә, Давуд дејир: „Рәббин гануну камилдир, ҹаны гүввәтләндирир, Рәббин вәһји доғрудур, садәләри мүдрикләшдирир“.27 Беләликлә, Зәбур (Мәзмур) Төвраты ашкарҹа тәсдиг едир.

			Мәҝәр Иса әввәл назил олан вәһјләрин дәјишилмәсини тәсдиг едирми? Биз Онун Сөзүнү охујуруг: „Санмајын ки, Мән мүгәддәс Гануну вә пејғәмбәрләрин јазыларыны позмаға ҝәлдим; Мән позмаг үчүн јох, иҹра етмәк үчүн ҝәлдим“.28

			Мәҝәр Инҹилин дәјишилмәси мүмкүндүрмү? Иса дејир: „Ҝөј вә јер кечиб ҝедәҹәк, Мәним Сөзләрим исә әсла кечиб ҝетмәјәҹәкдир“.29 Тәәҹҹүблү дејилдир ки, Әһди-Ҹәдид бизә ашкар хатырладыр: „Бүтүн бәшәр битки кимидир. Вә инсанын бүтүн иззәти биткинин чичәји кимидир. Битки гурујур вә чичәји төкүлүр. Рәббин Кәламы исә әбәди галыр“.30

			Беләликлә, бир Аллаһдан руһланан китаб башгасыны әвәз етмир. Даһа доғрусу, һәр сонра ҝәлән китаб әввәл назил олана истинад едир, ону дәринләшдирир вә Аллаһын ирадәсини даһа да ајдын едир.

			Гур’анын шаһидлији

			Гур’анда онун Библијаны әвәз етмәсинә ишарә јохдур. Лакин „насах“ (дәјишмәк, ләғв етмәк) сөзү ишләдилән јалныз ики јер вардыр, лакин орада о, Гур’анын өзүнүн ајры-ајры сурәләринә аиддир, Библијаја аид дејилдир.31 Биз Гур’анда габагҹадан назил олан Јазыларын — Библијанын нүфузуну тәсдиг едән сурәләри тапырыг вә јәһудиләри вә мәсиһчиләри Библијада назил оландан мөһкәм јапышмаларыны өјрәтдикләрини дә ҝөрүрүк.32

			Неҹә дә ҝөзәлдир ки, бизим Библијада охудуғумуза мөһкәм јапышмағымызы Гур’ан бизә бујурур! Исанын сөзләри һеч бир вахт кечиб ҝетмәјәҹәкдир. Иса бәшәријјәтә һәгигәт ҝәтирди вә нә гәдәр ки, бәшәријјәт әввәлки кими галыр, Онун һәгигәти бу ҝүн дә һәгигидир.

			Һејванларын гурбан ҝәтирилмәси

			Биздән соруша биләрләр: „Нә үчүн мәсиһчиләр Төвратда Аллаһын тәләб етдији кими, гурбан ҝәтирмирләр, шәнбәни ҝөзләмирләр, өз ушагларыны сүннәт етмирләр?“

			Әһди-Әтиг дејир ки, Адәм вә Һәвва ҝүнаһ едиб, Аллаһын симасындан говуланда, онлар һәр дәфә Аллаһ тәрәфиндән гәбул олунмаларыны истәјән заман, Аллаһ һәр дәфә гурбан ҝәтирмәләрини онлара әмр етди. Биз ҝөрүрүк ки, Ибраһим, Муса, Давуд вә башгалары белә гурбанлар ҝәтирирдиләр. Бу, вә’д едилмиш Хиласкарын, Исанын ҝәтирмәли олдуғу бир бөјүк гурбанын тимсалы иди. Онун ҝәлиши Библијанын чох пејғәмбәрлик китабларында хәбәр верилирди. Биз буну сонракы фәсилдә нәзәрдән кечирәҹәјик.

			Мәзмурларын бириндә Давуд дејир: „…ҝүнаһлара ҝөрә Сән јандырма вә гурбанлар тәләб едирдин…будур, ҝәлирәм…Мән Сәнин ирадәни јеринә јетирмәк истәјирәм…“33 Вә Әһди-Ҹәдиддә биз ҝөрүрүк ки, бизә ҝөрә өзүнү гурбан ҝәтирмәклә, Иса бу пејғәмбәрлији јеринә јетирди.34

			Бүтүн һесаблар өдәнилмәјинҹә, нәјә ҝөрәсә өдәмә һаггы өдәнилмәлидир. Ејни илә олдуғу кими, бүтүн гурбан ҝәтирмәләр, Иса Мәсиһ гурбаны ҝәтириләнә гәдәр зәрури иди. О, бизи Аллаһын гаршысына ҝәтирмәк үчүн бир дәфә бизим һамымыза ҝөрә әзаб чәкди.35 Беләликлә, биз Исаја инананда Аллаһ ҝөзләјир ки, бу иман Она һәмдләрлә вә хејирхаһ ишләрлә долу бир һәјата бизи ҝәтирәҹәк, чүнки мәһз белә гурбанлар Аллаһа мәгбулдур.36

			Шәнбәләр вә ганун тәрәфиндән гојулмуш башга ән’әнәләр

			Шәнбә инсанын истираһәт ҝүнү кими мүәјјән едилмишдир ки, бу да Рәббин јери вә ҝөјү алты ҝүн әрзиндә јарадыб, једдинҹи ҝүндә динҹәлмәсини хатырладырды. Исаја иман едәрәк, мәсиһчи јени хилгәт олур вә инди бунун мүмкүн олмасы сајәсиндә о, һәмин ҝүнә еһтирам етмәлидир.

			Бу һәфтәнин илк ҝүнү Исанын дирилдији ҝүндүр. Мәһз бу ҝүндә мәсиһчиләр Аллаһы иззәтләндирмәк вә мәдһ етмәк үчүн бирликдә топлашараг, динҹәлир вә севинирләр.

			Сүннәт Аллаһын Ибраһимлә бағладығы әһдин гануну иди. Муса сүннәтин руһани мә’насыны белә изаһ едир: „Аллаһыныз Рәбб сизин үрәјинизи вә өвладларынызын үрәкләрини сүннәт едәҹәк ки, Аллаһыныз Рәбби сидг үрәклә севәсиниз вә јашајасыныз“.37 Бир нечә јүзилликләр кечәндән сонра, Аллаһ Јеремја пејғәмбәр васитәсилә деди: „Рәб дејир: „Исраил вә Јәһуда халглары илә Јени бир Әһд бағлајаҹағым ҝүнләр јахынлашыр… О ҝүнләрдән сонра Исраил халгы илә бағлајаҹағым әһд беләдир: Төвратымы онларын ичинә гојуб үрәкләринә јазаҹағам…“.38 Бу јени әһд Әһди-Ҹәдиддә дә јазылыб. Бу дахили үрәк сүннәтлијини һәр бир һәгиги мәсиһчи јашајыр.

			Сәҹдә етмәнин хариҹи формасы дәјишдирилә биләр, лакин әввәлки кими, јалныз Аллаһ сәҹдәјә лајигдир. Бир пејғәмбәр өлә биләр, онун јеринә башга пејғәмбәр ҝәләр, лакин Аллаһ Сөзү дәјишилмәз. Биз ҝөрүрүк ки, Аллаһ һәгигәтинин доғрулуғу бәшәријјәтә бир анда назил олмамышды. Бу барәдә Библија дејир: „Гәдимләрдә, мүхтәлиф вахтларда вә тәрзләрдә пејғәмбәрләр васитәсилә әҹдадларымыза хитаб едән Аллаһ, бу сон ҝүнләрдә, һәр шејин вариси тә’јин етдији вә васитәсилә каинаты јаратдығы Өз Оғлунда бизә хитаб етди“.39 Иса, Аллаһын инсанлара олан бу мүраҹиәтини бир дәфә вә һәмишәлик тамамламаг үчүн ҝәлди. Аллаһын бу хәбәри һеч бир вахт дәјишдирилә билмәз, о әбәдидир.

			Ҝәлин Исанын бизә өјрәтдији һәмин әбәди һәгигәтләрин бә’зиләрини нәзәрдән кечирәк. Өз Библија китабыныздан Әһди-Ҹәдидин биринҹи китабы олан Маттанын Мүждәсини тапын. 5-ҹи фәслин 1-ҹи ајәсиндән охумаға башлајаг. Бу ајәләр бизә һәгиги хошбәхтлик вә хејир-дуалара јол ҝөстәрир. Она ҝөрә онлар „бәхтәвәр әһдләр“ адланырлар.

			Иса өјрәдир ки, ҝөјләр мәғрур вә ловғалары јох, лакин өз руһани јохсуллуғуну тәвазөкарлыгла играр едән вә Аллаһын рәһбәрлијинә еһтијаҹ дујан (ајә 3) адамлары ҝөзләјир. Аллаһ Өз әлләрини өз билији вә салеһлији илә өјүнәнләрә јох, лакин өз камилсизлији барәсиндә изтираб чәкәнләрә вә өз чатышмамазлыгларыны анлајан (ајә 4) адамлара тәрәф узадыр. Мәғрур вә ловғалар јох, мәһз тәвазөкарлар вә һәлимләр Аллаһын бәрәкәтләринә варис олурлар (ајә 5). Иса дејир ки, үрәји мәрһәмәтли оланлар Аллаһдан мәрһәмәт алаҹаглар (ајә 7). Тәмизлик инсанын үрәјиндән чыхыр; әҝәр инсан үрәји тәмиздирсә, о, Аллаһы ҝөрәҹәкдир (ајә 8).

			Киндә, гәзәбдә вә нифрәтдә јох, лакин өзүмүзлә, әтрафымыздакыларла вә Аллаһла сүлһдә јашамаға ҹәһд ҝөстәрмәјимизлә биз өзүмүзү Аллаһын өвладлары кими ҝөстәририк. Сөзсүз ки, Инҹилдә бундан башга даһа чохлу башга ҝөзәл һәгигәтләр вардыр. Бу ҝөстәрир ки, о әбәди һәгигәти ашкарладығына ҝөрә о, әбәдидир.

			7 Иса барәсиндә пејғәмбәрликләр

			Аллаһ һәмишә лап әввәлҹәдән сонун неҹә олаҹағыны билир. Һәрдән  О, пејғәмбәрләр васитәсилә ҝәләҹәкдә баш верәҹәк һадисәни ачыр. Ән һејрәтләндириҹи библик пејғәмбәрликләр Иса барәсиндә данышыр. Мәсәлән, артыг бизим бир нечә дәфә истинад етдијимиз Јешајанын 53-ҹү фәслини јадыныза салын. Бу пејғәмбәрликләр ҝөстәрирләр ки, Иса доғрудан да Мессијадыр, она ҝөрә ки, О, онлары иҹра етди.

			Исанын доғулмасындан чох әввәл јәһудиләр билирдиләр ки, Јазыларда Мессија барәсиндә чохлу пејғәмбәрликләр вардыр. Иса ҝәлән заман, О, онлара деди: „Мүгәддәс Јазылары арашдырырсыныз, чүнки әбәди һәјата онларла малик олаҹағынызы фикирләширсиниз; Мәним һаггымда шәһадәт едән дә онлардыр“.40

			Әҝәр сиз Матта Инҹилини охусаныз, онда ән азы, иҹра олунан пејғәмбәрликләрин 21 истинадыны тапарсыныз. Бүтүн Әһди-Ҹәдид ајдын ҝөстәрир ки, бу Әһди-Әтиг пејғәмбәрликләрини мәһз Иса јеринә јетирди. Ҝәлин онлардан бә’зиләрини нәзәрдән кечирәк.

			Иса бакирә гыздан доғулаҹаг

			Иса доғулмаздан чох әввәл Аллаһ Јешаја пејғәмбәр васитәсилә деди: „Беләликлә, Рәбб Өзү бизә әламәт верәҹәкдир: будур, бакирә гыз бојлу галаҹаг, бир Оғул доғаҹаг вә Онун адыны Иммануел гојаҹагдыр“.41 Мәләк ҝәлиб Мәрјәмә дејәндә ки, о, Оғул доғаҹагдыр, биз бу пејғәмбәрлијин иҹра олундуғуну ҝөрүрүк. Бүтүн бунлар һамысы Аллаһын вә’д вермәсилә баш верди.42

			Иса Вифлијемдә доғулаҹаг

			Мика пејғәмбәр васитәсилә Аллаһ габагҹадан хәбәр верди ки, Иса Вифлијемдә доғулмалыдыр.43 Бу пејғәмбәрлик һәтта Һирод падшаһа вә онун мәсләһәтчиләринә дә јахшы мә’лум иди. Әһди-Ҹәдид дејир ки, һәгигәтән Иса Јәһудејада, Вифлијемдә доғулду.44

			Иса мө’ҹүзәләр ҝөстәрәҹәкдир

			Аллаһ Јешаја пејғәмбәр васитәсилә деди: „…будур сизин Аллаһыныз… О, ҝәләҹәк… Онда корларын ҝөзләри ачылаҹаг вә карларын гулаглары ачылаҹагдыр. Онда чолағ марал кими сычрајаҹаг вә лалын дили охујаҹагдыр…“45 Маттанын Инҹили бу пејғәмбәрлији тәсдиг едир: „Иса бүтүн шәһәр вә кәндләри долашараг, онларын синагогларында өјрәдир вә Сәмави Сәлтәнәт мүждәсини тәблиғ едиб, һәр нөв хәстәлији вә һәр нөв нахошлуғу сағалдырды“.46

			Иса чармыха чәкиләҹәкдир

			Чармыха чәкилмә садәҹә дәһшәтли сәһв вә јахуд тәсадүф дејилдир. Иса Өзү Өз һәјатыны гурбан верди. Нә үчүн? Она ҝөрә ки, Аллаһ бәшәријјәти Өзүнә тәрәф ҝәтирмәк истәди. Габагҹадан дејилмишдир ки, Иса „Өз ҹаныны өлүмә верди вә онда О, Өз үзәринә чохларынын ҝүнаһларыны ҝөтүрдү, гулдурларла бир сајылды вә ҹинајәткарлара ҝөрә вәсатәт олду“.47 Иса чармыха чәкиләндә, ромалылар Онунла бирликдә Онун сағ вә сол тәрәфинә ики гулдуру чармыха чәкдиләр.48

			Исанын габырғалары дешиләҹәк

			„…вә онлар Она, габырғасыны дешдикләри адама бахаҹаглар“.49 Еләҹә дә, бир әсҝәр Онун габырғасыны дешәндә иҹра олунду.50

			Башга бир чох пејғәмбәрликләр

			Һәгигәтдә Иса барәсиндә пејғәмбәрлик, бизим бурада садаладығымыздан да чохдур. Габагҹадан дејилмишдир ки, Исаны досту әлә верәҹәкдир вә бу да дәгигликлә баш верди.51 Бундан башга, габагҹадан дејилмишдир ки, Јәһуда өз сатгынлығына ҝөрә отуз ҝүмүш пул алаҹагдыр вә бу пуллары Рәббин евиндә туллајаҹагдыр. Бу пуллар дулусчунун торпағынын һаггында ҝетди ки, бу да дәгигликлә хәбәр верилмишдир.52 Әввәлҹә Јәһуда дүзҝүн һәрәкәт етдијинә әмин иди, лакин өз һәрәкәтләринин нәтиҹәсини ҝөрәрәк, о бу барәдә чох пешман олду.53

			Бүтүн бунларын һамысындан биз ҝөрүрүк ки, Библија — бу, садәҹә топланмыш китаблар дејилдир. Бүтүн Библија бојунҹа бир мөвзу кечир — Аллаһын инсанлара мүнасибәти вә инсанларын Аллаһа ҹавабы. Бу хүсусән, Иса илә олан һадисәдән ҝөрүнүр. Онун барәсиндә нәзәрдән кечирдијимиз пејғәмбәрлик ҝәләҹәк Мәсиһин (Мессијанын) јолуну гејд едән ишарәләрә бәнзәјир. Иса ҝәләндә, О тәсдиг етди ки, бүтүн бу ишарәләр һәгиги идиләр.54

			Лакин бу ишарәләри јанлыш да изаһ етмәк оларды. Иса ашкар етди ки, Онун дөврүнүн јәһудиләри бу пејғәмбәрлији сәһв баша дүшүбләр: онлар Галилејанын шимал әјаләтиндән тәвазөкар ваиз јох, мүзәффәр сәркәрдә, јахуд да дөвләт хадимини ҝөзләјирдиләр.

			Бәс сиз неҹә фикирләширсиниз?

			Бә’зиләри дејә биләрләр ки, бу гәдәр дәгиг пејғәмбәрликләри тәгдим етмәк үчүн, Әһди-Ҹәдид әмәлә ҝәләндән сонра Әһди-Әтиг әлавә иди. Лакин бу гәтијјән мүмкүн дејилдир. Јәһудиләр 4-ҹү әсрдән бизим әсрә гәдәр бөјүк сә’јлә өз Јазыларыны горујублар. Онлар өз Мүгәддәс китабларынын тәһриф олунмасына һеч бир вахт јол вермирдиләр, чүнки бу онларын инам вә ән’әнәләринин әсасыны дағыдырды.

			Һәгигәт ондадыр ки, һәлә Исанын доғулмасына гәдәр Әһди-Әтиг чох ҝениш јајылмышды вә һәтта јунан дилинә тәрҹүмә едилмишди. Јунан тәрҹүмәси бизим әсримизә гәдәр 2-ҹи әсрдә артыг мөвҹуд иди. Бу тәрҹүмәләрин сурәтләрини, Септуаҝентләри, бу ҝүн музејләрдә ҝөрмәк олар. Белә вәзијјәтләрдә Әһди-Әтигин мәтнинә һәр һансы бир дәјишиклији ҝәтирмәк мүмкүн олмазды. Бу јахынларда өзүндә јени пејғәмбәрлији сахлајан, Әһди-Әтигин мәсиһчилијә гәдәрки китабларынын сурәтләри тапылмышдыр. Бу, дөрдүнҹү фәсилдә хатырланан Өлү дәнизинин томарларыдар. Библија охујан һәр бир адам, һеч бир јанлыш фикирдә олмадан өзү онун доғрулуғуна әмин олар.

			8 Иса Мессијадыр (Мәсиһдир)

			Иса, тамамилә мүстәсна бир шәхсијјәтдир. Биз ҝөрүрүк ки, Библија  бүтөвлүкдә Иса барәсиндә јазыб. О, Јарадылыш Китабында Онун ҝәлиши вә’диндән башлајараг, Вәһј Китабында Онун тәкрар ҝәлишинин габагҹадан хәбәр верилмәсиндән бүтүн Јазылар васитәсилә әмәлә ҝәлән гырмызы хәтдир.55 Мүсәлманлар Мусанын доғулмасы вә онлара Аллаһ Сәлтәнәтинин тәблиғи барәсиндә артыг гадаған билирләр.56 Онларын арасында О, Аллаһын Сөзү вә Ондан олан Руһ кими таныныр. Гур’анда Иса барәсиндә хатырланан заман, адәтән Онун јердә доғулан ады верилир — Мәрјәм оғлу, јахуд Әл-Мәсиһ-у-Мәрјәм оғлу Иса — Иса Мәсиһ, Мәрјәм оғлу. Библија кими, Гур’ан да шәһадәт едир ки, Аллаһ Ону јердәки халглара хејир-дуа нишаны кими ҝөндәриб. (Имран вә Мәрјәм сурәләри) Аллаһ Ону халглара Өз мәрһәмәтинин сүбут вә әламәти кими ҝөндәриб. Гур’ан шаһидлик едир ки, Иса рәһмәт (мәрһәмәт) вә ајаһдыр (әламәт), лакин онда Аллаһын нә үчүн белә һәрәкәт етдији дәгигләшдирилмир вә „Мәним неҹә оғлум ола биләр ки, мәнә индијәдәк бир инсан әли тохунмамышдыр. Мән зинакар да дејиләм!“ — дејән Гур’анын ајәси әслиндә нә демәкдир? О деди: „Еләдир, лакин Рәббин бујурду ки, бу Мәним үчүн асандыр. Биз ону инсанлар үчүн гүдрәтимизә дәлаләт едән бир мө’ҹүзә, сәнә вә мө’минләрә исә дәрҝаһымыздан олан бир мәрһәмәт кими едәҹәјик. Бу әзәлдән олмуш бир һөкмдүр!“ (сурә 19:20–21). Бүтүн бунлары тәфсилаты илә биз Библијада тапырыг.

			Онун јерә ҝәлиши

			Иса чохларынын вә’д олунмуш Мессијанын ҝәлишини ҝөзләдикләри вахт доғулуб. Јерусәлимдә Һирод падшаһ һөкмдарлыг едирди; о, Јәһуди Падшаһынын доғулмасы барәсиндә ешидән заман, Вифлијемдә үч јашынадәк бүтүн ушаглары өлдүрмәји әмр етди. Аллаһ тәрәфиндән истигамәтләндирилмиш Јусиф вә Мәрјәм Иса илә бирликдә Мисирә гачдылар. Һиродун өлүмүндән сонра онлар Мисирдән гајытдылар вә Назаретә көчдүләр. Иса барәсиндә нөвбәти хатирә Онун 12 јашы олан дөврә аиддир. О, Јерусәлим мә’бәдинә ҝәлди вә орада руһани шејләр барәсиндә охумуш раввинләрлә сөһбәт етди.57

			Онун миссијасы

			Иса отуз јашында Аллаһын бөјүк ән’амлары барәсиндә инсанлара тәблиғ едәрәк Өз хидмәтини башлады. О, тезликлә Аллаһын пејғәмбәри вәфтизчи Јәһја илә (Һәзрәти Јәһја) растлашды. Исаны ҝөрәрәк, Јәһја Она ишарә етди вә әтрафдакылара деди: „…будур, дүнјанын ҝүнаһыны Өз үзәринә ҝөтүрән Аллаһын Гузусу.“58

			О, нәзәрдә тутурду ки, Иса Аллаһ тәрәфиндән габагҹадан мүәјјән олунмуш Ибраһим вә онун оғлу һадисәсиндәки гојун, јахуд, адәтән ҝүнаһа ҝөрә ҝәтирилән һәмин гузу кими гурбан олмалыјды.59

			Иса Мәсиһ кими

			„Иса“ ады өз-өзлүјүндә ваҹибдир, белә ки, „Рәбб хилас едир“60 демәкдир. Бу ад Она аиләси тәрәфиндән јох, лакин Аллаһын Өзү тәрәфиндән верилмишдир. Аллаһ бизә ҝөстәрир ки, бизи Иса васитәсилә хилас етмәјә сә’ј едир.

			Иса, еләҹә дә „Мәсиһ“ кими таныныр. Бу јәһуди сөзү олан „Мессија“нын јунан еквивалентидир, әрәб дилиндә „Әл-Мәсиһ“ демәкдир, бу да „мәсһ олунмуш“ мә’насыны верир. Јәһуди ән’әнәләринә ҝөрә, инсан һансыса хүсуси мәгсәд үчүн чағырыланда, онун башына јағ чәкәрдиләр. Јәһудиләр өз падшаһларыны вә каһинләрини мәсһ едирдиләр (башына јағ сүртәрдиләр).

			Онун мүәллим симасындакы хидмәти

			Исанын пејда олмасы дөврләриндә јәһудиләрин дини хидмәти механики вә сәтһи бир характер дашыды. Иса исә өјрәдирди ки, Аллаһы инсанын гәлби, онун гәлбинин ҝизли нијјәтләри даһа чох марагландырыр.61 Иса үчүн истәр үз-үзә, јахуд күтлә ичәрисиндә растлашдығы бүтүн инсанлар ваҹиб иди. Инсанлар һисс едирдиләр ки, О, о бири (раввинләр) мүәллимләр кими дејилдир. Онун ардыҹыллары тезликлә баша дүшдүләр ки, О, садәҹә мүәллим јох, лакин Рәбдир. Иса онлара деди: „Сиз Мәни Мүәллим вә Рәб адландырырсыныз вә доғру сөјләјирсиниз, она ҝөрә ки, Мән Ојам“.62

			Лакин тез-тез О Өзүнү „Инсан Оғлу“ адландырырды. Бу чох ваҹиб аддыр. Әһди-Әтигдә бу анлајыш ики тамамилә мүхтәлиф мә’наларда истифадә олунур. Әһди-Әтиг пејғәмбәри Језекили Аллаһ инсан оғлу адландырыр.63 Мәтиндә ҝөрүнүр ки, бунунла елә бил ки, онун инсани маһијјәти гејд олунур. Даниел пејғәмбәрин китадында исә һәмин бу сөз бирләшмәси тамамилә башга мә’на верир.64 Бурада бу сөзләрлә бөјүк бир руһани јахуд һәтта илаһи тәбиәтә малик олан кимсә адландырылыб. Өз тәбиәтинин ики тәрәфини инсанлара ҝөстәрмәк үчүн Иса Өзүнү белә адландырырды.

			Адамлар баша дүшүрдүләр ки, Исаны башга ганун мүәллимләриндән фәргләндирән нәсә вардыр. О бириләри адәтән гајда-ганунларыны мөһкәмләндирмәк үчүн гәдим пејғәмбәрләрин нүфузуна истинад едирдиләр, Иса исә Өзүнү башга ҹүрә апарырды. „Иса онлара дин алимләри вә фәрисејләр кими дејил, һакимијјәт саһиби кими тә’лим едирди“.65 Башга пејғәмбәрләр адәтән: „Рәбб белә дејир“ — дејирдиләр, Иса исә „Сизә дејирәм“, јахуд „Доғрусуну сизә дејирәм“— дејирди.

			Исанын ән ваҹиб тә’сирләриндән бири — Аллаһын Сәлтәнәти барәсиндәки тә’лими иди. „Вахт тамам олду, Аллаһ Сәлтәнәти јахынлашды. Төвбә един вә Мүждәјә иман ҝәтирин“ — дејә О, е’лан едирди.66 Иса истәјир ки, биз Аллаһын һәр шеји Өз нәзарәти алтында сахлдығы вә бүтүн инсанларын Онун гаршысына ҝәлмәси вахтына гәдәр Онун ҝөзләдијини баша дүшәк. Бу тамамилә о демәк дејилдир ки, инсан азад сечимдән мәһрумдур.67 Исанын тә’лими ондан ибарәтдир ки, Она иман едән һәр бир кәс әбәди һәјата малик ола биләр.

			Онун мө’ҹүзәләри

			Иса инсанларын конкрет еһтијаҹларына ҹаваб олараг, мө’ҹүзәләр јарадырды. О, хәстәләрә шәфа верирди.68 Тәәҹҹүблү дејилди ки,69 Иса ифлиҹә шәфа верәндә,70 садәҹә олараг она: „…дур, јатағыны ҝөтүр вә евинә ҝет!“ дејәндә, инсанлар һејрәт ичиндә „…бу ҝүн гәрибә ишләр ҝөрдүк!“71. Онун ардынҹа ҝәләнләр тәәҹҹүбләнәрәк: „Бу Кимдир ки, күләкләр дә, ҝөл дә Она итаәт едир?“72 дејирдиләр. Онун ардыҹыллары тәдриҹән баша дүшүрдүләр ки, Иса — нә исә гејри-ади адамдыр.

			Онун тә’сири

			Садә адамлар Исаја чох исти јанашырдылар. Әксәријјәт дини лидерләри, онларын тәсвирләринә ҝөрә, һәр ҹүр төр-төкүнтү илә Онун үнсијјәтинә һирсләнирдиләр.73 Бу төр-төкүнтүләрин чоху өзләринин төвбәјә еһтијаҹларыны дәрк едирдиләр вә Исанын ардынҹа ҝедирдиләр.74 Онларын һамысынын Аллаһда еһтијаҹларыны өдәмәјә вә Онунла шәхси үнсијјәтә ҝәлмәләринә онлары дә’вәт едирди. Исанын һәјатынын тәмизлији инди дә бизим һамымыз үчүн нүмунәдир. О: „Сиздән ким сүбут едә биләр ки, Мән ҝүнаһкарам?“75 — дејәрәк Өз дүшмәнләрини тәркисилаһ едә билирди. Сүбут едәнләр тапылмырды. Мәһз Исанын ҝүнаһсызлығы онун наминә ҝәлдији һәмин бөјүк мәгсәди һәјата кечирмәсинә Она изин верди. Бу барәдә 18-ҹи фәсилдә даһа әтрафлы данышарыг.

			9 Чармыха чәкилмә

			Јәгин ки, кимәсә белә сәлаһијјәт вә мүдрикликлә өјрәдән бу гәдәр  мө’мин пејғәмбәрин дәһшәтли бир өлүмлә чармыхда өлмәсини баша дүшмәк чәтиндир. Ахы чармыха чәкилмәк кими белә бир ҹәза нөвү ән ади ҹинајәткарлара тәтбиг олунурду. Бу бә’зиләриндә о гәдәр ҝүҹлү е’тираз ојадырды ки, онлар һәгигәти гәбул етмәк истәмирдиләр. Лакин Библија дејир ки, Иса тәкҹә өјрәтмәјә вә шәфа вермәјә ҝәлмәмишди. Онун әсас мәгсәди Өз һәјатыны чармыхда верәрәк, бүтүн инсанларын бағышланмасы үчүн гапы ачмаг иди.

			Һәвариләрдән бири олан Петер Исанын Өз өлүмү барәсиндә габагҹадан хәбәр вермәсини ешидәрәк һәддиндән чох кәдәрләнди. Лакин сонра Петер баша дүшдү ки, бу Аллаһын сечими иди. Бүтүн бунларын һамысыны Исанын доғулмасына гәдәр бир нечә јүз ил бундан әввәл Јешаја пејғәмбәр габагҹадан хәбәр вермишди ки, бу барәдә 4-ҹү фәсилдә данышылыр.76 Мүждәнин үчдә бир һиссәсинин Исанын чармыхда өлмәси вә Онун дирилмәсинә һәср олмунмасы факты бу һадисәнин нә дәрәҹәдә ваҹиб олдуғуну ҝөстәрир.

			Суи-гәсд

			Бә’зи јәһудиләр Исаја иман етдиләр, башгалары исә Она гаршы дурурдулар. Өз вәзијјәт вә һөкмранлығындан Исада тәһлүкә ҝөрән дин башчылары өз хүсуси дүшмәнчиликләри илә фәргләнирдиләр. Она ҝөрә һәр ил гејд олунан Пасха бајрамынын әрәфәсиндә Ону Аллаһа күфр етмәкдә ҝүнаһландырараг онлар Исаны һәбс етдиләр. Сонра онлар сезара гаршы үсјан галдырмасы тәгсирини дә әлавә едәрәк, Ону Рома һөкумәтинин әлинә тәслим етдиләр.

			Иса үзәриндә һөкм, Онун өлүмү вә дирилмәси

			Рома һакими Пилат Исанын ҝүнаһсыз олдуғуну үч дәфә там тәсдиг етсә дә, Ону өлүмә тәслим етди.77 О, чармыха чәкилди вә алты саат чармыхда асылараг, өлдү. Әҝәр Иса чармыхда өләрәк, гәбирдә олсајды, онда бу о демәк оларды ки, О, вә’д едилмиш Мәсиһ дејилдир. Биз билирик ки, һәмин ҝүнләрдә чох адамлар чармыха чәкилирдиләр. Лакин өләндән вә дәфн олунандан сонра Иса дирилди.78 Гырх ҝүн әрзиндә О, чох инсанлара дири ҝөрүндү, сонра исә О, онларын ҝөзләри гаршысында ҝөјләрә галхды.79

			Мәркәзи суал

			Мәсиһчиләр тәсдиг едирләр ки, „…Мәсиһ Јазылар үзрә бизим ҝүнаһымыза ҝөрә өлдү“.80 Лакин елә мәһз бу мүддәа фикир мүхтәлифлији јарадыр. Јәһудиләр тәсдиг етмирләр ки, Иса вә’д олунмуш Мессијадыр. Онлар дејирләр ки, ола билсин ки, Иса чармыхда өлдү, лакин Онун өлүләрдән дирилмәсини дүшүнмәк чох ҹәсарәтли оларды. Диҝәр тәрәфдән ортодоксал ислам даһа да ирәли ҝедәрәк, һәтта Исанын чармыха чәкилмә фактыны да инкар едир.81 Онунла бәрабәр, ислам Исанын Мессија олдуғуну тәсдиг едир, Онун бәдәндә ҝөјә галхмасыны гәбул едир вә Онун икинҹи ҝәлишини хәбәр верир.

			Әһмәдијјәләрин ислам сектасынын алимләри дејирләр ки, Иса чармыха чәкилмишдир, лакин чармыхдан һушуну итирмиш һалда ҝөтүрүлмүшдүр вә гәбирдә өзүнә ҝәлмишдир. Ҝуја ки, бундан сонра О, Кәшмирдә јашамышдыр вә 120 јашында өлмүшдүр.82 Чох јүксәк дәрәҹәдә әдаләтсиз вә Аллаһ үчүн характерик олмазды ки, буна һеч бир әсас олмадан Иса бу ҹүр өлсүн. Лакин Исанын өлүмүнү нәинки анлашылан, лакин һәм дә зәрури едән чох ваҹиб бир сәбәб вардыр!

			Аллаһ мүгәддәс, инсан исә ҝүнаһкардыр. Онларын арасында учурум вардыр. Ахы Исанын өлүмү бу факта неҹә тә’сир едир? Јешаја 53:4 вә Әһди-Ҹәдиддән чох ајәләр Исанын нә үчүн өлдүјүнү изаһ едирләр.83 Онун өлүмү Онун ҝүнаһларына ҝөрә ҹәзаланмасы дејилдир; О, сәнин вә мәним ҝүнһларыма ҝөрә өлдү. О, бизим ҹинајәтләримизи өз үзәринә ҝөтүрдү вә бизим ҹәзамызы өзү дашыды. Бизим бүтүн пис ишләримиз Онун үзәринә јүкләнмишди.

			Әвәз едилмә чармыхда баш верди. Сиздән вә мәндән ҝөтүрүлүб Исанын үзәринә гојулмуш бүтүн о тагсырлары вә бүтүн јаманлыглары тәсәввүр етмәјә чалышын. Бу барәдә дүшүнәрәк, Јешаја 53:4–6 сөзләрини охујун вә Аллаһдан хаһиш един ки, һәгигәти үрәклә ҝөрмәјиниз үчүн сизә көмәк етсин.

			Инди сиз Исанын өлүмүнүн бәшәријјәтин ән бөјүк проблеминин һәлл етдијини баша дүшүрсүнүзмү? Мүмкүн олмајан ән’әнәләри вә һансыса јахшыја бәнзәр һәрәкәтләри јеринә јетирәрәк, Она јахынлашмаға чалышмағыныз проблеминизин һәлл олунмасы демәк дејилдир. Хејр! Аллаһын тәрәзисиндә бизим јахшы ишләримиз пис ишләримиздән чәтин ки, ағыр ҝәлә биләр! О, бизим етдијимиз бүтүн писликләри Өз үзәринә ҝөтүрүр. Иса бизим газандығымыз о шеји — ҝүнаһа ҝөрә ҹәзаны алды.84

			Инди биз Исанын нә үчүн өлмәли олмасыны баша дүшмәјә башлајырыг. Исанын өлүмү о демәкдир ки, инсанын һәлл едә билмәдији о проблемин һәллини Аллаһ Өз үзәринә ҝөтүрдү. „Зира Аллаһ дүнјаны елә севди ки, Өз Ваһид Оғлуну гурбан верди…“85 Әҝәр биз чармыха чәкилмәни инкар едириксә, онда биз Исаны јаланчы етмиш олуруг, она ҝөрә ки, Өз өлүмү барәсиндә О, габагҹадан дејирди. О, Өз шаҝирдләринә дејирди ки, О, Јерусәлимә ҝетмәлидир вә ағсаггаллар, баш каһинләр вә гануншүнаслар тәрәфиндән чох әзаб чәкмәлидир, өлдүрүлмәли вә үчүнҹү ҝүндә дирилмәлидир.86 Һәтта О, дејирди ки, бир чохларынын бағышланмасы үчүн һәјатыны вермәјә ҝәлмишди.87

			Гур’анда Исанын чармыха чәкилмәси һаггында јалныз бир хатырлама вардыр вә о да чох думанлыдыр.88 Лакин Әһди-Ҹәдиддә Исанын һәгигәтән чармыхда өлмәси барәсиндә чохлу ҝөстәришләр вардыр. Иса Өзү: „Вә дири олан Мәнәм. Өлү идим вә будур, әбәди олараг диријәм. Амин“,89 дејәрәк бу һәгигәт барәсиндә шәһадәт едир.

			Биз ҝөрүрүк ки, Јазыларын пејғәмбәрлијинә ҝөрә, Иса јеҝанә Хиласкардыр. Библија хәбәр верир: „Вә башга һеч кимдә хилас јохдур; чүнки сәма алтында инсанлара верилмиш башга ад јохдур ки, онунла хилас ола биләк.“90

			Дәјишмә фәрзијјәси

			Бә’зиләри тәсдиг едирләр ки, пејғәмбәрләр үчүн өлдүрүлмәк бөјүк шәрәфсизлик демәкдир, буна ҝөрә дә Исанын чармыха чәкилмәси тамамилә мүмкүн дејилдир. Лакин Гур’анда да, Библијада да јазылыб ки, јәһудиләр бир нечә ҝүнаһсыз пејғәмбәрләри өлдүрүбләр.91

			Бә’зи мүсәлманлар ҝүман едирләр ки, Иса јох, лакин Онун әвәзинә кимсә бир башгасы ҹәзаландырылыб.92 Бә’зиләри тәсдиг едирләр ки, бу Јәһуда Искарјот олуб, башгалары исә дејирләр ки, бу Киринејли Шимон олуб.

			Гур’ан һеч бир ад чәкмир. Әҝәр биз буну Јәһуда Искарјотун сифәтинин Аллаһ тәрәфиндән дәјишдирилиб Исаја охшадылмасы кими гәбул етсәк, онда бу о демәк олаҹагдыр ки, Аллаһ сахтакарлыг едиб, лакин бу фикир тамамилә јол верилмәздир. Белә фәрзијјәјә тәрәфдар олмаг Аллаһы уҹуз бир һоггабазлыгда ҝүнаһландырмаг демәкдир.

			Киринејли Шимона мүраҹиәт едәк. Дејирләр ки, о, Исанын чармыхыны дашыдығына ҝөрә, адамлар ону Иса илә дәјишик салдылар вә сәһвән ону чармыха чәкдиләр! Лакин биз јенә дә өзүмүзә ејни суалы вермәлијик: Аллаһын һәгиги пејғәмбәри олан Иса белә бир дәһшәтли јалана неҹә јол верә биләрди? Бу, ағыла сығмаз бир шејдир. Белә фәрзијјә ҝүман едир ки, Аллаһ јалан мүәллифидир.

			Һушуну итирмәк фәрзијјәси

			Әһмәдијјәләрин тә’лими дејир ки, Иса һәгигәтән чармыха чәкилмишдир, лакин һушу итирилмиш һалда чармыхдан ҝөтүрүлмүшдүр, белә ки, О, өлмүш һесаб едилмишдир. О, гәбирдә Өзүнә ҝәлмиш вә бир мүддәтдән сонра Һиндистанда пејда олмушдур ки, лап өмрүнүн сонуна гәдәр, јә’ни 120 јашына гәдәр орада тәблиғ етмишдир. Бу фәрзијјә Әһмәдијјә тә’лиминин бир һиссәси олмасына бахмајараг, о, бу сексијаја мәнсуб олмајан бир мүсәлман тәрәфиндән ирәли сүрүлмүшдүр.93

			Иса Јерусәлимдә, Јәһудејада вә Самаријада ҹәми үч ил јарым тәблиғ етмишдир вә бу дөвр әрзиндә орада чохлу мө’ҹүзәләр ҝөстәрмишдир. Биз бу барәдә тарихи китаблардан кифајәт гәдәр мә’лумата вә еләҹә дә, орада Онун хидмәти вә һәјаты барәсиндә күлли мигдарда шәһадәтә маликик. Әһмәдијјәләрин фәрзијјәсинә ҝөрә, Онун Һиндистанда 80 илдән чох бир вахт әрзиндә тәблиғ етмәсинә бахмајараг, Она иман етмиш һеч олмаса, бир нәфәрин дә шәһадәтинә малик дејилик, гәрибә дејилми? Һәм дә тәдгигатчылар ҝөстәрирләр ки, Исанын ҝүман едилән гәбри — шаһзадә Јуз Азефин гәбридир.

			Әҝәр биз бу пејғәмбәрлијә инансаг, онда нәтиҹәјә ҝәлмәк олар ки, Иса һаггында пејғәмбәрлик едән Әһди-Әтиг пејғәмбәрләри јаланчы имишләр. Иса Өз чармыхдакы өлүмүнү вә өлүләрдән дирилмәсини Өзү габагҹадан хәбәр верирди. Һушуну итирмәк фәрзијјәсини арашдырмаг о демәкдир ки, Иса еләҹә дә, јаланчы имиш вә јахуд Өз миссијасыны баша дүшмәјән бир адам имиш.

			10 Дирилмиш Иса

			Иса, Онун габагҹадан хәбәр вердији кими дә, пејғәмбәрлијин јеринә  јетирилмәси наминә өлүләрдән дирилди. Онун шаҝирдләри һејрәт ичиндә идиләр. О, башгаларыны дирилдирди; инди исә бирдәфәлик өлүмә галиб ҝәлди. Һәфтәнин илк ҝүнү ахшам О, Јерусәлимдә һәвариләрә ҝөрүндү. Һансы сәбәбә ҝөрәсә, һәвариләрдән бири олан Тома орада јох иди. Дирилмиш Исаны ҝөрдүкләрини она дејәндә, о: „Әҝәр Онун әлләриндә мисмарлардан галан јаралары ҝөрмәсәм вә мисмарларын јеринә бармағымы гојмасам, инанмарам“94 — дејәрәк, инанмады.

			Бир һәфтә сонра, Тома да дахил олмагла, јенә дә бүтүн һәвариләр бир јерә топлашан заман, Иса ҝәлди вә деди: „Сизә салам!“ Сонра Томаја деди: „Бармағыны бураја ҝәтир вә әлләримә бах; әлини дә ҝәтир, бөјрүмә гој; вә имансыз олма, иманлы ол!“95 Тома даһа шүбһә етмәди. Тома Она: „Рәббим мәним вә Аллаһым мәним!“ — деди. Иса она деди: „Мәни ҝөрдүјүн үчүн иман етдин, ҝөрмәдән иман едәнләр бәхтијардырлар!“96

			Иса Өз шаҝирдләринә өлдүрүлмәсини, лакин сонрадан дирилмәсини вә’д верди.97 Дириләндән сонра о, онларын јадына салды: „Мәним һаггымда Мусанын Ганунунда, пејғәмбәрләрин јазыларында вә мәзмурларда јазылмыш бүтүн шејләрин јеринә јетирилмәси лазымдыр дејә, һәлә сизинлә бәрабәр оларкән сөјләдијим сөзләр бунлардыр“.98

			Исанын ҝөјә галдырылмасындан бир нечә ҝүн сонра Петер Онун барәсиндә: „Аллаһ исә өлүм аҹыларына сон вериб Ону дирилтди; чүнки Онун өлүм тәрәфиндән тутлмасы мүмкүн дејилди.“99 — дејәрәк халга шәһадәт едирди.

			Һүҹумлар

			Әһди-Ҹәдиддән ҝөрүнүр ки, әҝәр Иса Мәсиһ дирилмәсәјди, бизим иманымыз бош оларды. Биз һамымыз мәһв олардыг, хиласа һеч бир үмидимиз олмазды (1 Кор. 15:14–19). Исанын дирилмәсиндән бу ҝүнә кими дүшмәнләр бу һадисәнин ваҹиб олдуғуну баша дүшүрләр вә она ҝөрә дә һәр ҹүрә һөрмәтдән салмаға чалышырлар.

			Јунусун әламәти

			Ҝүнләрин бир ҝүнү Исанын јердәки һәјатынын бир вахтында фәрисејләр Ондан онлара бир әламәт вермәсини хаһиш етдиләр. Иса онлара ҹаваб верди: „Чүнки Јунус үч ҝүн, үч ҝеҹә нәһәнҝ балығын гарнында неҹә галмышдыса, Инсан Оғлу да үч ҝүн, үч ҝеҹә јерин бағрында елә галаҹагдыр“.100 Бу сөзләрдән бә’зиләри нәтиҹә чыхарырлар ки, Јунус нәһәҝ балығын гарнында дири галдығына ҝөрә, Иса да гәбирдә дири галмышды.101 Даһа сонра Библијанын мәтниндә дејилир ки, „Јунусдан даһа бөјүјү бурададыр“ (Мaт. 12:41) вә „Сүлејмандан даһа бөјүјү бурададыр“ (Мaт. 12:42). Бу ики вәзијјәт арасында олан фәрги ајырд етмәк асандыр:

				1.	Јунус өз миссијасыны көнүлсүз јеринә јетирдији һалда, Иса Өз Атасынын ирадәсини көнүллү олараг јеринә јетирирди.

				2.	Јунус јәһудиләрә мүраҹиәт етмирди, Иса исә, Исраил еви дә дахил олмагла, һамы наминә ҝәлди.

				3.	Јунусун дәниздә өлүм тәһлүкәси вар иди, амма Иса дүнјада танынан һансыса ҝүҹлү вә амансыз вәтәндаш вә һәрби һакимијјәтиндән биринин әлинә верилмишдир.

				4.	Јунусун тәблиғиндән падшаһ да, халг да төвбә етди; Исанын исә мүраҹиәти һакимијјәт тәрәфиндән ешидилмәди — әксинә, онлар Ону тә’гиб едирдиләр.

			Иса Јзүнүн гәбирдә вә Јунусун балығын гарнында кечирдији јалныз вахт мүддәтини мүгајисә едирди. Бу ики һадисә арасындакы охшарлыг елә бунунла да битир. Бундан башга, Иса сонра дејир ки, О, Јунусдан да бөјүкдүр вә беләликлә Онун дирилмәси — бу мө’ҹүзә Јунусун балығын гарнында галмасы илә мүгајисә олунмаз. Әҝәр О, садәҹә һушуну итирмиш олсајды, үмумијјәтлә һеч бир мө’ҹүзә олмазды.

			Тәфсилатлар

			Исаны чармыха чәкмәмишдән габаг, Ону амансызҹа дөјдүләр. Өлүмүн нә олдуғуну јахшы билән әсҝәрләр дә дахил олмагла, чоху Онун өлмүш олдуғуну ҝөрдүләр. Онлардан бири Исанын өлүб-өлмәмәсинә шаһид олмаг үчүн низә илә Онун бөјрүнү дешмишди. Она чармыхдан дүшүрдүләр, кәфәнә бүкдүләр, өлү олдуғуну биләрәк, дашдан јонулмуш мағараја — гәбирә гојдулар. Мағаранын ҝиришини гејри-ади дашла өртдүләр. Даша мөһүр вуруб, кешијини чәкмәк үчүн кешикчиләр дә гојдулар.

			Нә үчүн Исаны өлдүрән адамлар гапыја ҝөзәтчи гојдулар? Өлү бир бәдәни горумаг үчүн елә дә чох әсҝәр ҝөндәрмирләр. Библијада ҹаваб верилир. Иса деди ки, О, өлдүрүләҹәк, дәфн олунаҹаг вә үчүнҹү ҝүн һәјата гајыдаҹаг. Әсҝәрләрә гәбри горумаг әмр олунмушду, чүнки һаким даирәләр горхурдулар ки, Исанын шаҝирдләри Онун бәдәнини оғурлајарлар. Өзүнүз охујун:

			Мaт. 12:38–40; 16:21; 17:22–23; 20:18–19; 26:32; 27:63; Мк.9:9–10, 31; 10:33–34; 14:28, 58; Лк. 9:22–23; Јһ. 2:19–22; 12:32–33.

			Һаким даирәләринин бүтүн еһтијат тәдбирләринә бахмајараг, үчүнҹү ҝүн гәбир бош иди. Ири даш кәнара чәкилмиш, горујуҹулар исә өлү кими јерә сәрилмишдиләр. Кәфән гәбирдә галмыш, Исанын бәдәни исә орада јох иди. Нә Рома, нә јәһуди һөкумәти Онун өлү олдуғуну сүбут етмәк үчүн Исанын бәдәнини халга тәгдим едә билмәдиләр. Шаһидләр дирилмә барәсиндә данышанда, һакимијјәтдә оланлар онлара бир сөз дејә билмирдиләр.

			Шаһидләр

			Чохлары Исаны дири ҝөрдүләр. Бу адамларын сијаһысы будур:

			
				
					
					
				
				
					
							
							Ики Мәрјәмләр

			Бу адамларын һамысы Исаны јахшы таныјырдылар вә сәһв едә билмәздиләр. Биздән соруша биләрләр, нә үчүн биз әминик ки, бу шаһидләр доғрудурлар? Белә әминлијин сәбәбләриндән бири о иди ки, Исанын ҝөјләрә галхмасындан сонра шаҝирдләрин һәјаты радикал олараг дәјишдирилди. Горхмуш вә һәтта Исанын һәбс олунмасы заманы гачан шаҝирдләр бирдән-бирә гејри-ади шәкилдә ҹәсарәтли олдулар! Библија Петер, Јәһја вә башга һәвариләрин Исаны өлүмә тәслим едән адамларла гаршылашмаларындан вә онлара табеликдән неҹә имтина етмәләриндән данышыр.

			Онлар тәкҹә халгын гаршысында јох, лакин суи-гәсдләри Исанын өлүмүнү ҝәтирән һәмин һаким даирәләри гаршысында да тәблиғ едирдиләр.102

			Риҹа

			Әзиз достлар! Бәли, биз һәгигәтән дә инанырыг ки, Иса өлүләрдән дирилиб. О деди: „Дири олан Мәнәм. Өлү идим вә будур, әбәди олараг диријәм.“103 Һәгигәтән о, бизи бизим ҝүнаһларымыздан хлас едә биләр. Биз сизинлә бирликдә өз талеләри барәсиндә дүшүнмәјән чохлу инсанлара малик бир ҹәмијјәтдә јашајырыг. Ҝәлин биз өзүмүзә онда там бир һесабат верәк ки, һәјат өлүмлә битмир. Вә инди өз ҝәләҹәјин барәсиндә дүшүнмәк чох ваҹибдир. Библија вә’д едир ки, әҝәр биз Исаја е’тибар етсәк вә Она гулаг ассаг, онда Иса кими дириләҹәјик вә ҝөјләрдә Гадир, Севән вә Мәрһәмәтли Аллаһла бирликдә әбәди севинҹ долу һәјат алаҹағыг.

							Ahmad Deedat. What was the sign of Јonah? (Birmingham: Islamic Propagation, 1985), p. 6.

				

				
					102	Һәв. Иш. 4:9–12

				

				
					103	Вәһј 1:18

				

			

		

	
		
			11 Исанын шәхсијјәти

			Јә’гин сиз Иса барәсиндә кифајәт гәдәр чох шеј өјрәндиниз. Сиз,  еләҹә дә, ҝөрдүнүз ки, мүсәлманлар да, мәсиһчиләр дә иман едирләр ки, Иса — Аллаһын пејғәмбәридир; О — Аллаһын Сөзү вә Руһудур. Инди исә Исанын шәхсијјәтинә дәриндән нәзәр салаг.

			Исаја гәдәр, адәтән мө’ҹүзәләр пејғәмбәрләрлә әлагәләндирилирди. Гур’ан да Библија кими ејни мө’ҹүзәләри Мусаја да аид едир. Башга пејғәмбәрләр кими, Муса да мө’ҹүзәләр едирди. Инсанлар ҝөрәндә ки, Иса да мө’ҹүзәләр едир, тәбии ки, онлар Онун пејғәмбәр олдуғуну нәзәрә алдылар. Вахт олуб ки, халг Ону бөјүк пејғәмбәр адландырыб.104

			Библија дејир ки, 5000 нәфәрдән чох адамы беш чөрәк вә ики балаҹа балыгла једиздириб дојдуранда, адамлар дедиләр: „Доғрудан да дүнјаја ҝәлмәли олан Пејғәмбәр Будур“.105

			Онлар Мусанын габагҹадан хәбәр вердији ҝәлмәли олан пејғәмбәр барәсиндә данышырдылар. Сөзсүз ки, Иса тәсдиг едирди ки, О, „Пејғәмбәрдир“. О, Ону гәбул етмәјән јәһудиләрә дејирди: „Чүнки әҝәр сиз Мусаја иман етмиш олсајдыныз, Мәнә дә иман едәрдиниз; она ҝөрә ки, о, Мәним һаггымда јазмышды.“106 Ортаја суал чыхыр: О, пејғәмбәрдән дә бөјүк идими?

			Исанын ҝүнаһсыз һәјаты

			Лап Өз дөғулмасы анындан Иса тәмиз вә ҝүнаһсыз галды. Библијада да, Гур’анда да ҝөрүрк ки, Ибраһим, Муса вә Давуд кими пејғәмбәрләр Аллаһдан бағышланмаларыны риҹа едирдиләр; лакин биз һеч бир јердә Исанын бағышланмасы барәсиндә хаһиш етмәсини ҝөрмүрүк. О, дүшмәнләринә ачыг чағырышла: „Сиздән ким сүбут едә биләр ки, Мән ҝүнаһкарам?“ — дејирди.107 Һеч ким Онда ҝүнаһ, јахуд тәгсир ҝөрмәди. Һәтта Рома һакими Пилат да е’тираф етмәјә мәҹбур олду: „Мән Онда һеч бир ҝүнаһ тапмырам“.108 Бир кимсәнин ҝүнаһсыз олдуғуну е’лан етмәк асандыр, лакин буну сүбут етмәк үчүн башгаларынын шәһадәти лазымдыр. Бу барәдә ән јахшы шәһадәти, бир мүддәт Онунла бирҝә јашајан вә Ону јахшы таныјан Исанын достлары вә шаҝирдләри верә биләрләр. Петер Әһди-Әтигдән Исаја аид олан ајәни мисал ҝәтирир: „О, һеч бир ҝүнаһ ишләтмәди вә Онун ағзындан һијләҝәр бир сөз чыхмады“.109 Башга јердә дејилир: „…ҝүнаһдан хариҹ, һәр шејдә бизә бәнзәјән…“110

			Иса башгаларына өјрәтдији һәр шеји Өз һәјатында һәјата кечирирди. Онун Дағдакы Вә’зи (Мaт. 5–7) — бу, Онун јашадығы һәмин тәмиз һәјатын әксидир. О, Өзү дејирди ки, Әһди-Әтиг Ганунуну јеринә јетирмәјә ҝәлиб.

			Гур’ан Исаны неҹә адландырыр

			Гур’анда Исанын шәхсијјәти 15-ҹи сурәләрдә хатырланыр. Иса адына 25 дәфә тәсадүф едилир (инҝилис тәрҹүмәсиндән чох вахт Иисус кими верилир). 11 дәфә О, Әл-Мәсиһ (Мәсиһ, Мессија) адландырылыб. Бир дә Онун барәсиндә 23 дәфә Ибн-Мәрјәм (Мәрјәм Оғлу) дејилир. Бундан башга Ону Аллаһын гулу вә нөкәри кими адландырырлар.

			Онун ҝүнаһ үзәриндә һакимијјәти

			Биз инанырыг ки, анҹаг Аллаһ ҝүнаһлары бағышлаја биләр. Иса ејни һакимијјәтә малик иди. Белә бир әһвалаты ҝөтүрәк: ҝүнләрин бир ҝүнүндә Иса бир евдә өјрәдән заман, бир нечә нәфәр јатагда ифлиҹ олмуш бир адамы Онун јанына ҝәтирдиләр. Онлар ону евин ичәрисинә салмаға чалышдылар, лакин баҹармадылар, чүнки орада чохлу адамлар топлашмышдылар. Онда онлар евин дамына чыхдылар, дамын өртүјүнү сөкдүләр вә хәстәни Исанын јанына ендирдиләр. Иса онларын иманыны ҝөрәрәк, ифлиҹ олмуш адама деди: „Сәнин ҝүнаһларын сәнә бағышланыр“. Адам, ола билсин ки, белә бир шеји ешидән заман һејрәтләнди. Бурада олан фәрисејләр вә гануншүнаслар өз-өзүнә дүшүндүләр: „Бу күфр едән кимдир? Бир Аллаһдан башга ким ҝүнаһлары бағышлаја биләр?“

			Иса онларын нә барәсиндә фикирләшдикләрини баша дүшдү вә онлардан сорушду: „Һансы даһа асандыр: ҝүнаһларын бағышланды демәкми, јохса, дур, јери! — демәкми? Ҝүнаһлары бағышламаг сәлаһијјәти олдуғуну онлара ҝөстәрмәк үчүн О, ифлиҹ олмуш адама деди: „Сәнә дејирәм, дур, јатағыны ҝөтүр вә евинә ҝет!“ Һәмин адам да һамынын гаршысында ајаға галхды, јатағыны ҝөтүрдү вә Аллаһа һәмд едәрәк евинә ҝетди.111

			Башга бир вахт Иса гадына деди: „Ҝүнаһларын бағышланды…Сүлһ илә ҝет.“112 О, еләҹә дә, ҝүнаһларын бағышланмасынын тәсдиги кими шәфа да алды. Иса тәкҹә ҝүнаһлары бағышламаг сәлаһијјәтинә малик дејилди. О, еләҹә дә, тәбии тәбиәт просесләрини дә идарә етмәји баҹарырды. Адамлар Ондакы һакимијјәтә тәҹүбләнир вә уҹадан: „…бу Кимдир ки, күләкләр дә, ҝөл дә Она итаәт едир?“ — дејирдиләр.113

			Исанын ишләриндән ҝөрүнүр ки, О, һүдудсуз һакимијјәтә малик иди: О, хәстәләри сөзлә, јахуд тохунмагла сағалдырды. О, бу сәлаһијјәти һәвариләрә дә верди: онлар да ејни илә, Онун Исми наминә мө’ҹүзәләр едирдиләр. Бир дәфә Иса деди: „Әҝәр Мәним адымла Мәндән бир шеј диләјәрсинизсә, ону едәҹәјәм.“114

			Иса, дирилмәнин Рәббидир

			Лазар адлы бир адам өлдү вә онун дәфниндән дөрд ҝүн кечди. Иса онун гәбринә јахынлашды вә уҹадан гышгырды: „Лазар, чөлә чых!“ — Лазар да дири вә сағ-саламат орадан чыхды!115

			Иса е’лан едирди: „Дирилмә вә һәјат Мәнәм; Мәнә иман едән өлсә дә, јашајар. Вә ким јашајыб, Мәнә иман едәрсә, әсла өлмәз“.116 Библијанын башга јериндә биз чох ҝөзәл бир мүддәа тапырыг ки, јалныз биз Иса васитәсилә бағышланма вә хиласы ала биләрик.117 Биз ҝөрдүк ки, Онун сөзләри әмәлләр илә тәсдиг олунурду. О, пејғәмбәрләрдән дә бөјүк иди. Бәс сиз бу барәдә нә фикирләширсиниз?

			12 Иса — Инсан Оғлудур

			Иса чох вахт Өзүнү „Инсан Оғлу“ адландырырды вә бу термини  башгаларындан чох истифадә едирди. Өз хидмәтинин әввәлиндә, Нафанаил адлы тәзә шаҝирдинә мүраҹиәт едәрәк, О, Өзүнү белә адландырды: „Доғрусуну, доғрусуну сизә дејирәм: артыг ҝөјүн ачылдығыны вә Аллаһын мәләкләринин Инсан Оғлу үзәринә ениб галхдыгларыны ҝөрәҹәксиниз.“118

			Сонунҹу дәфә О, бу сөзү чармыха чәкилмәздән габагкы ҝеҹә баш каһининин гаршысында: „…бундан сонра Инсан Оғлунун Гадирин сағында отурдуғуну вә ҝөјүн булудлары үзәриндә ҝәлдијини ҝөрәҹәксиниз“ — дејәрәк бу термини истифадә етмишдир.119

			Иса, ҝөрүнүр ки, биләрәкдән истифадә едир. Бир дәфә, Онун ардыҹылы олмаг истәјән адамларла сөһбәт едәрәк, О деди: „…түлкүләрин һини вә ҝөј гушларынын јувасы вардыр; Инсан Оғлу исә башыны сөјкәмәјә јер тапмыр.“120 О, Өзүнү бу адла адландырараг нә демәк истәјир? Садәҹә олараг, Иса бунунла Өз бәшәри тәбиәтини ҝөстәрмәк истәјир? „Инсан Оғлу“ јалныз бәшәри варлыгмы олуб?

			Әҝәр биз Әһди-Ҹәдиддә „Инсан Оғлу“ термининин мүхтәлиф ҹүр истифадә олунмасыны мүшаһидә етсәк, онда ашкар едәрик ки, (әввәлки фәсилдә олдуғу кими) Иса Атасындан алдығы һакимијјәтә чох бөјүк әһәмијјәт верирди. Савадлы јәһудиләрин чоху баша дүшүрдүләр ки, нә үчүн О, Өзүнү белә адландырыр. Мәсәлән, Иса дүнјанын сонуну хәбәр верәрәк, деди: „…о заман Инсан Оғлунун әламәти ҝөјдә ҝөрүнәҹәк; о вахт јер үзүнүн бүтүн халглары шивән галдыраҹаглар вә Инсан Оғлунун ҝөјүн булудлары үзәриндә бөјүк гүдрәт вә иззәтлә ҝәлдијини ҝөрәҹәкләр“.121 Мәһкәмәдә буна бәнзәр тәсдигләмәсини ешидән јәһуди баш каһини өз палтарларыны чырды вә деди: „О, күфр едир!“122 Онун бу реаксијасы онунла әлагәдардыр ки, јәһуди тә’лиминә ҝөрә, белә сөзләр анҹаг Аллаһа аид ола биләрди. Мәсәлән, 103:5 Мәзмуруну охујун.

			Бөјүк пејғәмбәр

			Јәһуди олан динләјиҹиләр баша дүшүрдүләр ки, Иса рө’јада Даниел пејғәмбәрә верилән, Әһди-Әтигдән јахшы танынан пејғәмбәрлији бирбаша шәрһ едир.

			„Ҝеҹә ҝәлән ҝөрүнтүләрдә ҝөрдүм ки, будур, инсан оғлуна бәнзәр Бириси булудларла ҝәлир. О, Әзәлдән Вар Олана јахынлашды вә Онун һүзуруна ҝәтирилди. Она һакимијјәт, иззәт вә падшаһлыг верилмишдир ки, бүтүн халглара, милләтләрә вә дилләрә мәнсуб адамлар Она хидмәт етсинләр. Онун һакимијјәти сона јетмәјәҹәк, әбәди һакимијјәтдир. Онун падшаһлығы әсла јох олмајаҹаг“.123

			Бу пејғәмбәрликдәки „Инсан Оғлу“ сөзү сәма булудлары илә Ҝәләҹәк Иса илә бирбаша бағлыдыр. Бүтүн халглар вә гәбиләләр үзәриндә һакимијјәт Она вериләҹәкдир. Тамамилә ајдындыр ки, Инсан Оғлу — бу, нә исә иззәтә малик олан, инсан камиллијинин вә алиҹәнаблығынын тәҹәссүмүдүр.

			Библијада „Инсан Оғлу“ ифадәси „инсан“, „инсан тәбиәти“ мә’насында да ишләдилир.124 Лакин Иса ону Өзүнә мүнасибәтдә ишләдәндә, бу ифадә ону билдирир ки, О, Даниел пејғәмбәрин өз рө’јасында ҝөрдүјү өз нәслиндә јеҝанә олан Һәмин Одур.

			Мәгсәд

			Иса Инсан Оғлу кими, бүтүн инсанлара ҝөрә Өз һәјатыны верди вә бундан сонра бүтүн инсан оғуллары үзәриндә падшаһлыг етмәк үчүн, Аллаһ тәрәфиндән ҝөјләрдәки иззәтинә галдырылды. Иса Өз шаҝирдләринә Өзүнүн чармыхда өлүмү, дәфни вә дирилмәси барәсиндә данышырды: „…Инсан Оғлу, Өзү һаггында јазылдығы үзрә ҝедир“.125 О, 21вә 68 Мәзмурларына вә еләҹә дә Јешаја 53 китабына истинад едир.

			Иса, һәмчинин, Өзүнү тәвазөкар адам кими ҝөстәрән, Өз достларына көмәк етмәјә чалышан вә ән нәһајәт, Өз һәјатыны онлара ҝөрә гојан, Инсан Оғлунун башга бир симасыны да бизә ачыр. „Сөз“ (Кәлмә, јахуд Кәлам) — јалныз Аллаһ үчүн јох, лакин еләҹә дә, өз достларыны да хидмәт етмәк үчүн, О, көнүллү олараг Өзүнә гул ролуну да гәбул етди. О, дејирди: „…Инсан Оғлу хидмәт едилмәк үчүн дејил, хидмәт етмәјә вә бир чохлары үчүн ҹаныны фидијә олараг вермәјә ҝәлмишдир“.126

			Мәсиһин хош хәбәрини гәбул етмәјән адамлар Онун чармыха чәкилмәсини рүсвајчылыг һесаб едирдиләр, лакин Исанын Өзү билирди ки, чармыха чәкилмәкдән сонра иззәт ҝәлир вә чармыха чәкилмәнин нәтиҹәси үчүн инсанларын анламамаларына чох дөзмәјә дәјәр. Чармыха чәкилмәсинә аз галмыш О, Өз шаҝирдләринә деди: „…Инсан Оғлунун иззәтләнмәк вахты ҝәлди. Сизә доғрусуну, доғрусуну дејирәм: буғданын тохуму јерә дүшүб өлмәзсә, о тәк галар, лакин өләрсә, чох мәһсул верәр“.127

			Чармыхда өләндән үч ҝүн сонра Аллаһ Исаны өлүләрдән дирилтди, гырх ҝүндән сонра исә, Ону ҝөјләрдәки иззәтинә апарды. Вахт ҝәләҹәк ки, Она мәхсус оланларын һамысыны ҝөтүрмәк үчүн Иса гајыдаҹагдыр.128

			„…Инсан Оғлу Она хидмәт едилмәк үчүн дејил, хидмәт етмәјә вә бир чохлары үчүн ҹаныны фидијә олараг вермәјә ҝәлмишдир“. (Мaт. 20:28)

			Беләликлә, биз ҝөрүрүк ки, Инсан Оғлу, Иса, Өз нәслиндә инсанлар арасында иззәт вә һакимијјәт верилмиш Һәмин јеҝанә Шәхсдир вә бүтүн јер үзүндә инсанлар тәрәфиндән мәдһ олунан да Одур.

			13 Иса вә’д олунмуш Мессијадыр (Мәсиһдир)

			Иса мүсәлманлар арасында вә тәкҹә мүсәлманлар јох, Мессија ады  илә таныныр. Гур’анда јалныз Иса Мессија — Әл-Мәсиһ кими таныныр. Бу ада Иса хүсусунда, һәтта Онун ады һәрдән чәкилмәдән, 11 дәфә истифадә олунуб. Лакин Гур’ан һеч бир јердә Исанын нә үчүн Мессија адландырылмасы барәсиндә изаһат вермәјиб.

			„Мессија“ сөзү мәсиһчиләр вә јәһудиләр үчүн хүсусән чох ваҹибдир; дүшүнүрәм ки, Гур’анда јад едилмәдијинә ҝөрә, о, мүсәлманлар үчүн дә әһәмијјәтә маликдир. Инҝилис сөзү „Сһrist“ јунан сөзү олан „Christos“ сөзүндән әмәлә ҝәлиб. „Мессија“ јәһуди сөзүдүр. Һәр ики сөз „Мәсһ олунмуш“ јахуд, „Хүсуси мәгсәд үчүн ҝөндәрилән“ мә’насыны дашыјыр.

			Әһди-Әтигдә бу сөз һәрдән табелилијин тәсвири үчүн истифадә олунурду вә каһин јахуд падшаһын мәсһ едилмәсинә аид олунурду.129 Еләҹә дә һәр икиси Аллаһ пејғәмбәрләри демәк иди.130 Бундан башга, белә бир ад Нәвәкуднәссер тәрәфиндән дағыдылмыш Јерусәлим вә Јерусәлим мә’бәдинин бәрпа олунмасына јол һазырламаг үчүн, Аллаһ тәрәфиндән мәсһ олунмуш фарс падшаһы Кирә верилмишдир.131 Аллаһ Даниелә Јерусәлимин бәрпа едилмәсиндән сонра Мәсиһин ҝәлмәсини ачан кими, бу ада даһа чох әһәмијјәт вермәјә башладылар.132 Ајдындыр ки, Аллаһ Падшаһлығында гадир гуртарыҹы вә һөкүмдар олан адам үчүн бу ад јарашан ад иди. Јалныз Даниел јох, лакин Јешаја, Мика, Зәкәријјә вә башга пејғәмбәрләр дә Онун ҝәлмәсини габагҹадан хәбәр вермишдиләр.133

			Иса, вә’д олунмуш Мәсиһдир (Мессијадыр)

			Мәсиһчиләр инанырлар ки, анҹаг Иса Мәсиһдир. Иса Өзү бу барәдә шәһадәт едирди. Јәһудиләр онларын торпагларыны ишғалчылардан азад едән вә Исраилин падшаһлығыны гуран гүдрәтли сәркәрдәни ҝөзләјирдиләр, Иса исә онлара дејирди ки, О, Она хидмәт олунмаг үчүн ҝөндәрилмәмишди, лакин хидмәт етмәк үчүн вә бир чохлары үчүн ҹаныны фәда олараг вермәјә ҝәлмишдир.134

			Мәләјин шәһадәти

			Мәләк Мәрјәмә онун Оғул доғмасы барәсиндә хәбәр вермәјә пејда олан заман, о деди: „Бир Оғул доғаҹагсан вә Онун адыны Иса гојаҹагсан. О, Өз халгыны ҝүнаһларындан хилас едәҹәкдир“.135 Иса мә’насы „Рәбб хилас едир“ олан ады әбәс јерә алмады. Исанын доғулмасындан сонра мәләкләр Вифлијем јахынлығында гојун сүрүсүнү отаран чобанлара ҝөрүнүрләр. Чобанлар горхуја дүшдүләр, лакин мәләк онлара деди: „Горхмајын! Мән сизә бүтүн халгы севиндирәҹәк бир мүждә ҝәтирмишәм; чүнки бу ҝүн Давудун шәһәриндә сизә Хиласкар доғулду. О, Рәбб Мәсиһдир“.136

			Шаҝирдин шәһадәти

			Бир дәфә Иса шаҝирдләриндән сорушду: „Бәс сиз Мәни ким һесаб едирсиниз?“ Шаҝирдләриндән бири Шимон ҹаваб вериб деди: „Сән Дири Аллаһын Оғлу Мәсиһсән“. Иса деди ки, бу онлара Аллаһ тәрәфиндән ачылыб, лакин бу барәдә бир кимсәјә данышмамагларыны әмр етди.137 О, билирди ки, адамларын чоху Мессијанын вәзифә вә ролуну дүзҝүн баша дүшмүрләр. Петерин ҹавабындан дәрһал сонра Иса Онун әзаб чәкмәси вә Өз һәјатыны вермәси барәсиндә данышды. О, гејд едир ки, Мессија — бу, әлиндә гылынҹы олан јер падшаһлығынын һакими дејилдир138, лакин инсанлара ҝөрә изтираблары гәбул Едәндир.

			Исанын шәһадәти

			Бир дәфә Иса, јәһудиләрин ҝөзүндә анҹаг мәхлуг сајылан, балаҹа бир шәһәр кәнарындакы гујунун јанында раст ҝәлдији самаријалы гадына О, Мессија олдуғуну ачды. Иса она, Аллаһ Өзүнә Она руһән вә һәгигәтән сәҹдә едән адамлары ахтарыр дејәндә, гадын ҹаваб верди: „Билирәм ки, Христос адланан Мәсиһ ҝәләҹәкдир вә О ҝәлдикдә бизә һәр шеји билдирәҹәкдир.“ Иса она деди: „Сәнинлә данышан Мән, Ојам“.139

			Иса Өз миссијасыны јеринә јетириб ҝөјә галхандан сонра, шаҝирдләр Аллаһ планыны баша дүшдүләр вә артыг тәрәддүд етмәдән, Ону Мәсиһ адландырараг, Иса барәсиндә башгаларына шаһидлик едирдиләр. Мәсәлән, Пентикост ҝүнүндә Петер јәһудиләрә деди: „…чармыха чәкдијиниз бу Исаны Аллаһ һәм Рәбб, һәм дә Мәсиһ етмишдир“.140

			Мессија вә Аллаһын Оғлу

			Чох әламәтдардыр ки, мәсиһчи Јазыларында „Мәсиһ“ вә „Мессија“ сөзләри „Аллаһ Оғлу“ анлајышы илә паралел истифадә олунур. Онлара чох вахт ејни заманда раст ҝәлмәк олар.

			Иманлы јәһудиләр Исаны һәм Мәсиһ, һәм дә Аллаһын Оғлу адландырырлар. Петер бу адлары бир вахтда истифадә едир. О, Исаја дејир: „Сән Дири Аллаһын Оғлу Мәсиһсән“.141 Лазарын баҹысы Марта (Исанын дирилтдији Лазар), өзүнүн Она олан иманыны сүбут едәрәк Исаја дејир: „Бәли, Ја Рәбб, иман етдим ки, дүнјаја ҝәлән Аллаһын Оғлу Мәсиһ Сәнсән“.142

			Маркын Инҹилиндә биз охујуруг: „Аллаһын Оғлу Иса Мәсиһин Мүждәсинин башланғыҹы“.143 Јәһјанын Инҹилиндә дејилир: „Амма Исанын, Аллаһын Оғлу Мәсиһ олдуғуна иман едәсиниз вә иман етмәклә Онун ады илә сиздә һәјат олсун дејә, бунлар јазылмышдыр“144.

			Биз еләҹә дә, ҝөрүрүк ки, Иса үзәриндә һөкм заманы баш каһин Онун Мәсиһ олуб-олмадығыны Исадан сорушараг бу адын һәр икисини ишләтди: „…Сәнә анд верирәм Јашајан Аллаһа, бизә де ҝөрәк, Аллаһын Оғлу Мәсиһ Сәнмисән?“ Буну тәсдиг едәрәк Иса дејир: „…Бундан сонра Инсан Оғлунун Гадирин сағында отурдуғуну вә ҝөјүн булудлары үзәриндә ҝәлдијини ҝөрәҹәксиниз“.145

			Буну дејәрәк, Иса Өз икинҹи ҝәлишини хәбәр верир. Јәһудиләр Мәсиһин ҝөјдән ҝәлиб, Аллаһын Падшаһлығыны гурмасына иман етмәләриндә һаглы идиләр, лакин онлар бунун икинҹи ҝәлиши заманы јох, елә о дәгигә олмасыны фикирләшән заман сәһв едирдиләр. Иса биринҹи дәфә ҝәләрәк әзаб чәкән Мәсиһ (Мессија) олмалы иди; Өзүнүн икинҹи ҝәлишиндә О, Гадир Һөкүмдар вә Һаким кими ҝәләҹәкдир.

			14 Иса, Аллаһын Оғлудур

			Бә’зи инсанлар фикирләширләр ки, Аллаһын Оғлу кими, Исаја  мәсиһчи иманы она әсасланыр ки, Аллаһын арвады вардыр. Суал белә гојулур: „Әҝәр Онун арвады јохдурса, Аллаһ неҹә Оғула малик ола биләр?“

			Ата вә Оғул

			Библија һеч бир јердә демир ки, о мә’нада Иса Аллаһын Оғлудур ки, Аллаһын арвады вардыр. Библијанын Аллаһын Ата, Исанын исә Оғул олмасы мүддәасыны руһани мә’нада дәрк етмәк лазымдыр. Мәсиһчиләрин өзләри бу адлары кәшф етмәјибләр. Мәһз Иса Аллаһы онлара Ата кими тәгдим етди. О, Өз шаҝирдләринә белә дуа етмәји өјрәдирди: „Еј ҝөјләрдә олан Атамыз. Исмин мүгәддәс тутулсун, Падшаһлығын ҝәлсин. Ҝөјдә олдуғу кими јердә дә Сәнин ирадән олсун. Ҝүндәлик чөрәјимизи бизә бу ҝүн вер вә бизә борҹлу оланлары бағышладығымыз кими, бизим дә борҹларымызы бизә бағышла; вә бизи имтаһана чәкмә, фәгәт бизи һијләҝәрдән хилас ет. Чүнки падшаһлыг, гүдрәт вә иззәт әбәди олараг Сәниндир. Амин“.146

			„Сәмави Ата“ ифадәси Аллаһын Өз јаратдыглары илә мүнасибәтини әкс етдирир. Бу Аллаһын ән парлаг вә ифадәли адларындан биридир. Аллаһ Исаны Оғлу адландырыр: „Бу Мәним севимли Оғлумдур. Ондан чох мәмнунам.“147 Беләликлә, Инҹил тәсдиг едир ки, Иса — Аллаһын Оғлудур. Ону шаҝирдләри дә белә адландырырдылар: „Сән Дири Аллаһын Оғлу Мәсиһсән.“148 Иса Өзү бу ады тәсдиг едирди. Баш каһин Ондан: „Аллаһ Тәаланын Оғлу Мәсиһ Сәнмисән?“ сорушанда, Иса деди: „Мәнәм.“149

			Е’тиразлар

			Бизә дејә биләрләр ки, „Аллаһын Оғлу“ вә „Ата“ ифадәсиндә физики гоһумлуг идејалары вардыр вә она ҝөрә дә онлары ишләтмәк лазым дејилдир. Лакин мәсиһчиләр тәрәфиндән онлардан имтина етмәк ағылсызлыг оларды, чүнки онлар Иса тәрәфиндән там бәјәнилмишләр. Биз һамымыз билирик ки, инсанлар „ата“ вә „оғул“ сөзләрини мүхтәлиф мә’наларда ишләдирләр. Мәсәлән, Мәһәммәд Әли Ҹиннаһыны пакистан милләтинин атасы адландырырлар, Маһатма Гандини исә һинд милләтинин атасы адландырырлар. Гур’анда јолчу „ибнисабил“ — „јол оғлу“ адландырылыб.150 Лакин бу тамамилә о демәк дејилдир ки, јолун арвады вардыр јахуд, Ҹиннад вә Ганди өз милләтинин физики мә’нада атасыдыр.

			Јенә дә чохлу мигдарда мисаллар ҝәтирмәк олар. Мәккә „Ом-ул-Кура“ — шәһәрләр анасы адландырылыр. Мәһәммәд Әлинин гардашы „Абу Тураб“ — „торпаг оғлу“ адланыб. Һәтта бу ҝүн дә чох тез-тез јашлы киши вә гадынлар ҹаванлары „оғлум“ јахуд „гызым“ дејә чағырырлар, бахмајараг ки, бу ҹаванлар онларын оғул вә гызлары дејилләр. Ејни илә бу ҹүр јухарыда верилән нүмунәләрдәки кими јарашмајан изаһларла биз Исанын Аллаһын Оғлу олмасы барәсиндәки Библијанын мүддәасына јарашмајан изаһат вермәмәлијик.

			Проблемин мәғзи

			Гур’ан вә Библијанын ишығында биз ҝөрүрүк ки, әҝәр Аллаһ бизимки кими, ҝөзләрә вә гулаглара малик олмадан ҝөрмәјә вә ешитмәјә маликдирсә, әҝәр Онун үзү вә әлләри бизимкиндән фәргләнә билирсә, әҝәр О, бизимкинә охшамајан тахтда отурурса, онда О, хүсуси јолла Оғула малик ола биләр.

			Иса Аллаһын Оғлу кими

			Мәрјәмә хош хәбәри ҝәтирән мәләк деди: „…доғулаҹаг мүгәддәсә Аллаһын Оғлу дејиләҹәкдир“151 Библија демир ки, Ону јалныз Мәрјәм доғдуғуна ҝөрә Иса Аллаһын Оғлу адланаҹагдыр. Еләҹә дә, Библија садә адамы Аллаһа чевирмәјә вә јахуд бир һәгиги Аллаһдан башга, диҝәр аллаһлар јаратмаға чалышмыр. Аллаһ бирдир.

			Биринҹи вә ахырынҹы

			Библија тәсдиг едир ки, Иса Аллаһын Оғлудур. „Башланғыҹда Кәлам вар иди; Кәлам Аллаһ нәздиндә иди вә Кәлам Аллаһ иди. О, әзәлдән Аллаһда олуб.“152 Бу парча бизә дејир ки, Иса Аллаһын әбәди Сөзүдүр. Исадан башга һеч кәс Аллаһын Сөзү адландырылмајыб. Вә бу Аллаһын әбәди Сөзү, демәк олар ки, 2000 ил бундан әввәл, Мәрјәмдән доғулуб, инсан олараг, ҝөјдән дүнјаја ҝәлди.

			Мүсәлманлар јол верирләр ки, Аллаһын Әбәди Сөзү китаб олсун. Онда нә үчүн белә олан һалда, јол верилә билмәз ки, Аллаһын Сөзү, инсан, Иса олсун? Ахы, Гур’анда Библијанын јазылмасындан 600 ил сонра е’тираф едилиб ки, Иса Аллаһын Сөзүдүр.153

			Аллаһын Оғлу кими Исанын уникаллығы

			Тез-тез дејирләр ки, „Аллаһ Оғлу“ ифадәсинә Библијада о мә’нада тәсадүф едилир ки, бүтүн бәшәри мәхлуглар Аллаһ өвладларыдырлар вә буна ҝөрә дә Исанын Өзүнү Аллаһын Оғлу адландырмасы, садәҹә олараг мә’ҹази мә’нададыр.154

			Лакин Исанын Өзүнүн Өзү барәсиндә дедијинин әсасында белә нәтиҹә чыхармаг олмаз. Иса Өзү барәсиндә данышараг, өзләрини „Аллаһын өвладлары“ адландыран инсанлардан фәргли олараг, бу ифадәјә тамамилә башга ад верирди. Бу мүддәадан: „Һәр шеј Атам тәрәфиндән Мәнә верилди. Оғлун ким олдуғуну Атадан башга һеч ким билмәз; вә Атанын ким олдуғуну Оғулдан вә Оғлун ачмаг истәдији шәхсдән башга һеч ким билмәз“155 даһа да бир башга гәти мүддәа ҝәтирмәк олармы?

			Һеч бир пејғәмбәр, һеч бир һәвари өзү барәсиндә һеч бир вахт белә бир дил илә данышмајыб. Тәәҹҹүблү дејилдир ки, јәһудиләр шәһадәт едирдиләр: „Инсанлар арасында бу Адам кими данышан әсла олмамышдыр“.156

			Мәни ҝөрән адам

			Иса тәсдиг едирди ки, јерә ҝөјләрдән ҝәлиб вә һәмишә мөвҹуд олуб.157 О деди: „…Ибраһим олмаздан әввәл Мән варам“.158 Онун әтрафында оланлар Онун нәји нәзәрдә тутдуғуну баша дүшдүләр. Онлардан бә’зиләри күфр етдијинә ҝөрә Ону даш-галаг етмәк үчүн даш јығмаға башладылар. Бу јәһудиләрә Исанын Ибраһимдән әввәл мөвҹуд олдуғуну неҹә е’лан етмәсини вә Онун Мусаја: „Мән мөвҹуд Оланам“ (Чых. 3:14-ә бах) ачдығы шәхсин адыны (Иегова) ишләтлијини вә бунунла да Өзүнү Аллаһа тај етдијини ешитдирди.

			Иса Аллаһа јалварырды: „Еј Ата, дүнја јаранмаздан әввәл, Мән Сәнинлә бәрабәр икән Мәндә олан һәмин иззәти инди Мәнә Өз јанында вер“.159 О, шаҝирдләринә дејирди: „Мәни ҝөрән Атаны ҝөрмүш олур“.160

			Бу Аллаһын екиз тајы олмасы демәкдирми? Иса нәји нәзәрдә тутур? Ашкар ҹаваб беләдир: Иса демәк истәјир ки, Иса да Ата кими ејни маһијјәтә маликдир. Аллаһ Онда ән ҝөзәл сурәтдә тәгдим едилмишдир. Бундан башга Иса дејирди: „Чүнки Ата һеч кимә һөкм етмәз, лакин бүтүн һөкмү Оғула вермишдир ки, Оғула да һөрмәт етсинләр. Оғула һөрмәт етмәјән Атаја да һөрмәт етмәз“.161

			Онун ҹәлалыны ҝөрәнин шәһадәти

			Дағда Исанын ҝөркәми дәјишәндә Аллаһ шаҝирдләрә деди: „Бу Мәним севимли Оғлумдур, Ондан чох мәмнунам, Она гулаг асын“.162 Бу һадисәни јада салараг, һәвариләрдән бири јазырды: „Чүнки биз һијләҝәрҹәсинә ујдурулмуш нағыллара ујмадыг, анҹаг Рәббимиз Иса Мәсиһин еһтишамынын шаһидләри олараг, сизә Онун гүдрәтини вә зүһуруну билдирдик… Ҝөјләрдән ҝәлән бу сәси биз, Онунла бәрабәр мүгәддәс дағда икән ешитдик“.163

			Әсас суал

			Аллаһ Өз әбәди Сөзүнү нә үчүн јерә ҝөндәрди? Она ҝөрә О, Өз хәлг етдикләрини севир вә онлары ҝеријә — Өзүнә тәрәф гајтармаг истәјир. Бах буна ҝөрә Библија дејир: „Јол, һәгигәт вә һәјат Мәнәм; Мәним васитәчилијим олмазса, Атамын јанына кимсә ҝәлә билмәз“.164 Бизә дејилиб: „Вә башга һеч кимдә хилас јохдур; чүнки сәма алтында инсанлара верилмиш башга ад јохдур ки, онунла хилас ола биләк“.165

			15 Иса, даһи Мүәллимдир (мәсәлләр)

			Исанын хидмәтинин үч ил јарым апарылмасына бахмајараг, бу вахт  әрзиндә О, Өзүнү дүнјанын ән бөјүк мүәллими кими ҝөстәрди. О, бөјүк мө’ҹүзәләр ҝөстәрирди вә јени һәјат тәрзини өјрәдирди. Онун тә’лими мүрәккәб дејилди. Онун сөзләрини садә адамлар баша дүшүрдүләр. О, дејиләнләри онларын һәјатындакы мисалларла тәсвир едирди. Иса Өз принсипләринин чохуну һәдисләрдә шәһр едирди. Һәдис — һәјатдан ҝөтүрүлмүш хүсуси мә’налы әһвалатдыр. Биз бу фәсилдә Исанын һәдисләриндән бир нечәсини нәзәрдән кечирәҹәјик.

			Исанын тә’лиминин мәғзи, Онун истифадә етдији үсуллардан даһа ваҹибдир. Јени һәјат тәрзи барәсиндә Өзүнүн бүтүн тә’лимини О, бир ҹүмлә илә ҹәмләшдирирди: „Буна ҝөрә инсанларын сизинлә неҹә рәфтар етмәсини истәјирсинизсә, сиз дә онларла елә рәфтар един, чүнки мүгәддәс ганун вә пејғәмбәрләр белә хүласә едилир“.166

			Аллаһын Падшаһлығы

			Онун тә’лиминин мүһүм мөвзуларындан бири Сәмави Падшаһлыг һаггында тә’лим иди. О, хәбәр верирди: „Вахт тамам олду, Аллаһын Падшаһлығы јахынлашды. Төвбә един вә Мүждәјә иман ҝәтирин“.167

			Бу бизә о барәдә хатырлама кими сәсләнир ки, нәзарәтсиз галмамышдыр. Аллаһ һәр шеји ҝөрүр, лакин О, бизә азад ирадә верир. Биз Аллаһ тәрәфиндән идарә олунан машынлар дејилик. Даһа доғрусу биз азад мәхлугларыг, анҹаг јенә дә Аллаһ бизә рәһбәрлик едир. Аллаһын Сәлтәнәти барәсиндә данышараг, Иса инсанлара Аллаһа итаәт етмәји өјрәдир. Аллаһ Сәлтәнәтинин нә демәк олдуғуну ҝөстәрмәк үчүн Иса әһвалат (һәдис) данышыр.

			Әкинчи барәсиндә әһвалат

			„Будур, бир әкинчи тохум сәпмәјә чыхды. Сәпәркән тохумлардн бә’зиси јол кәнарына дүшдү вә гушлар ҝәлиб ону димдикләдиләр. Бә’зиси торпағы чох олмајан дашлаг јерә дүшдү вә тез битди, чүнки торпағын дәринлији јох иди; ҝүнәш чыхандан сонра солду вә көкү олмадығына ҝөрә гуруду. Бә’зиси тиканлар арасына дүшдү. Тиканлар чыхыб ону боғдулар. Башгалары исә бәрәкәтли торпаға дүшдү; бә’зиси јүз, бә’зиси алтмыш, бә’зиси отуз гат сәмәрә верди“.168

			Ајдындыр ки, мәһсул тохумун дүшдүјү торпағын нөвүндән асылыдыр. Иса демәк истәјир ки, әҝәр бизим үрәкләримиз сәртләшибсә, мәғрурлуг вә өзүндән разылыгла долудурса, онда, һәтта бизә јахшы тохумлар дүшсә дә, даһа доғрусу, әҝәр биз Онун Падшаһлығы барәсиндә ешитсәк вә билсәк дә, биз Ону гәбул етмәрик. Ејни заманда, әҝәр биз Аллаһын ирадәсини гәбул едир вә ону өз һәјатымызда һәјата кечиририксә, Аллаһын Падшаһлығы бизим дахилимиздә олаҹагдыр.

			Ҝизли хәзинә

			Башга вахт Иса тарлада ҝизләдилмиш хәзинә барәсиндә әһвалат данышды. Ону бир адам тапыр „…вә севинҹлә ҝедиб бүтүн варыны сатыб, о тарланы сатын алды“.169 Бәли, һәгигәтән, биз Аллаһын Падшаһлығыны тапанда чох бөјүк севинҹ алырыг, лакин бунун һаггыны вермәк лазымдыр. Аллаһ Пдшаһлығынын үзвләри олдуғумуза вә Исанын ардынҹа ҝетмәјә башладығымыза ҝөрә, бу, чох адама тохунаҹагдыр. Бизим дүзҝүнлүјүмүз әтрафымыздакылара нараһатчылыг ҝәтирәҹәкдир. Биз достларымызы, гардаш вә баҹыларымызы итирә биләрик. Бизим аиләләримиз биздән үз дөндәрә биләр. Аллаһын Падшаһлығына дахил олмаг ишимизи итирмәјимиз, өлмәјимиз дә демәк олар. Иса баша дүшүр ки, Аллаһ Падшаһлығына ҝирмәјин һаггыны бөјүк гијмәтлә өдәмәк лазымдыр, лакин о буна лајигдир.

			Бир дәфә фәрисејләр Исадан Аллаһ Падшаһлығынын нә заман ҝәләҹәјини сорушдулар. Иса ҹаваб верди: „…Аллаһ Падшаһлығы ҝөзлә ҝөрүләрәк ҝәлмәз вә демәјәҹәкләр ки, будур о бурададыр, јахуд, орададыр. Чүнки будур, Аллаһын Падшаһлығы сизин дахилиниздәдир“.170 Исаны динләјәнләр арасында сијаси инглабы ҝөзләјән адамлар да вар иди. Онлар истәјирдиләр ки, Иса Рома һөкумәтини говмаға ҹан атан вә Фәләстини истиладан азад едән сијаси мә’нада Мессија олсун. Иса еләҹә дә, иддиалары рәдд едирди, она ҝөрә ки, әсл проблем бунда дејилди.171 Бәшәријјәтин әсас проблеми — бу вә ја диҝәр сијаси гурулуш јох, лакин ҝүнаһдыр. Иса ҝүнаһа галиб ҝәлмәјә ҝәлди. Онун тә’лиминә ҝөрә, Аллаһын Падшаһлығы универсалдыр, о јалныз сечилмишләр үчүн тә’јин олунмамышдыр. Иса наһаг јерә демәди ки, бу Падшаһлыг инсан гәлбләринин дахилиндәдир. Ону гурмаг үчүн, ҝәләҹәји ҝөзләмәк лазым дејилдир, о инди вә бурада гурулур. Инсан Исанын ардынҹа ҝедәрәк вә Онун әмрләринә риајәт едәрәк, бу Падшаһлығын үзвү олур.

			Ағылсыз варлы адам

			„Варлы бир адамын торпағы бол мәһсул верди. О, өз-өзлүјүндә дүшүндү: нә едим? Мәһсулумун бәһрәсини јығмаға јерим јохдур. Вә деди: белә едәрәм: анбаларымы сөкүб даһа ириләрини тикәрәм вә бүтүн мәһсулуму вә дөвләтими ораја топларам. Вә ҹаныма дејәрәм: Еј ҹаным, узун илләр үчүн топланмыш чохлу дөвләтин вар: раһат ол! Је, ич, кеф чәк! Амма Аллаһ она деди: ағылсыз! Сәнин ҹаныны елә бу ахшам алаҹаглар: сәнин һазырладығын шејләр бәс кимә галаҹаг? Аллаһ гаршысында зәнҝин олмаг әвәзинә, өзү үчүн дөвләт топлајан һәр бир адамын агибәти белә олур… Аллаһын Падшаһлығыны ахтарын вә бунларын һамысы сизә әлавә олараг вериләҹәкдир“. (Лк. 12:16–21, 31)

			Итмиш оғул барәсиндә әһвалат

			„Бир нәфәрин ики оғлу вар иди. Оғуллардан кичији атаја деди: Ата! Маликанәдән мәнә дүшән пајы вер. Вә атасы маликанәни онларын арасында бөлдү. Бир нечә ҝүн сонра балаҹа оғул нәји вардыса, јығыб узаг бир мәмләкәтә ҝетди. Орада сәфаһәтлә јашајараг, бүтүн варыны пуч етди. Вә һамысыны хәрҹләдикдән сонра, о өлкәдә бөјүк бир аҹлыг олду вә о, еһтијаҹ дујмаға башлады. Ҝедиб о өлкәнин сакинләриндән биринин хидмәтинә ҝирди, о исә ону өз тарласында донуз отармаға ҝөндәрди. Донузларын једији кечи бујнузу ағаҹы габыглары илә гарныны дојдурмаға шад оларды, амма кимсә она бир шеј вермирди. Вә өзүнә ҝәлдикдә о, деди: атамын нә гәдәр муздлу ишчиси вардыр, һамысынын да боллуҹа чөрәји вар, мән исә бурада аҹындан өлүрәм! Дуруб атамын јанына ҝедиб дејәҹәјәм: Ата! Мән Аллаһа вә сәнә гаршы ҝүнаһ ишләтдим вә артыг сәнин оғлун адланмаға лајиг дејиләм; мәни өз муздлу ишчиләринин сырасына ал. Дуруб өз атасынын јанына ҝетди. Һәлә узагда икән атасы ону ҝөрүб она рәһми ҝәлди вә гачыб онун бојнуна сарылды вә өпдү. Оғул исә: Ата! Мән ҝөјә вә сәнә гаршы ҝүнаһ ишләтдим вә артыг сәнин оғлун адланмаға лајиг дејиләм. Атасы исә өз гулларына деди: ән ҝөзәл халат ҝәтириб ону ҝејиндирин. Бармагларына үзүк вә ајагларына чарыг тахын. Көкәлдилмиш дананы ҝәтирин, кәсин: јејиб шадланаг! Чүнки оғлум өлмүшдү — дирилди; гејб олмушду — тапылды. Вә шәнлик етмәјә башладылар.

			Онун бөјүк оғлу исә тарлада иди; вә гајыдаркән, евә јахынлашдығы заман мусиги вә рәгс сәсләри ешитди. Нөкәрләрдән бирини чағырыб сорушду: бу нәдир? О, она деди: сәнин гардашын гајыдыб, атан исә көкәлдилмиш дананы кәсиб, чүнки ону сағ-саламат тапыб.

			Бөјүк оғул исә һирсләнди вә ичәри ҝирмәк истәмәди. Атасы да чыхыб она јалварды. Амма о, атасына ҹаваб вериб деди: будур, мән нечә илләрдир ки, сәнә хидмәт едирәм вә һеч бир вахт сәнин әмрини позмамышам; лакин сән бир дәфә дә олсун мәнә оғлаг вермәдин ки, мән өз достларымла шәнлик едим. Бу оғлун исә сәнин бүтүн малыны әхлагсыз гадынла пуч едиб ҝәлдији заман, сән онун үчүн көкәлдилмиш дананы кәсдин.

			Атасы исә она деди: Оғлум! Сән һәмишә мәнимләсән вә мәним бүтүн әмлакым сәниндир. Лакин севинмәк вә шадланмаг лазымдыр ки, сәнин бу гардашын өлмүшдү — дирилди; гејб олмушду — тапылды“. (Лк. 15:11–32)

			Иса бу әһвалаты әтрафдакылары әјләндирмәк үчүн сөјләмәди. О, ҝөстәрмәк истәди ки, Аллаһ һәтта ән ахырынҹы ҝүнаһкары да, әҝәр о, пешман олуб Аллаһа тәрәф дөнәрсә, гәбул едәр. О, истәјир ки, инсанлар һамысы хилас олсунлар вә Онун јанына Иса васитәсилә ҝәлсинләр. Бу әһвалатда биз, өз шәхси јолумузун ахтарышында олараг, Аллаһдан үз дөндәрән адамын әһвалатыны ҝөрүрүк. Лакин Аллаһ Өз бөјүк мәрһәмәт вә хејирхаһлығында, бәлкә ҝүнләрин бир ҝүнүндә бу Адәм өвладыны ишығын нуруну ҝөрәр вә Она тәрәф дөнәр дејә ҝөзләјәрәк, гапыны ачыг гојур.

			Нә үчүн Иса?

			Ахы нә үчүн Исаја итаәт етмәк Аллаһын Падшаһлығыны мирас алмағын јеҝанә јолудур? Елә она ҝөрә ки, О, бу Падшаһлығын Падшаһыдыр. О, јердәки һөкмдарлар кими һәрәкәт етмир. О, лидерлијин бирбаша әкс конпенсијасыны тәклиф едир. Иса шаҝирдләринә мәсләһәт ҝөрүр: „…аранызда бөјүк олмаг истәјән, диҝәрләринин нөкәри олсун вә аранызда биринҹи олмаг истәјән, диҝәрләринин гулу олсун. Она ҝөрә ки, Инсан Оғлу да Она хидмәт едилмәк үчүн дејил, хидмәт етмәјә вә бир чохлары үчүн ҹаныны фидијә олараг вермәјә ҝәлмишди“.172 О, Өз шаҝирдләринин ајагларыны јујан заман бу конпенсијаны нүмајиш етдирди.173 Сонра О, һәјатыны онлара вә бизә ҝөрә верди. Диҝәр тәрәфдән, чохлу әламәтләр вә Онун тәрәфиндән јеринә јетирилмиш чохлу пејғәмбәрликләрлә, ән бөјүјү исә Онун дирилмәсидир, О, сүбут етди ки, Она инанмаг олар. (Ром. 1:4; Ром. 10:9-ла мүг. един).

			Иса Өз ардыҹылларына ҝәләҹәјә әминлик верди. Онун ардынҹа ҝетмәји гәрара аланлара һөкм ҝүнү О, дејәҹәкдир: „Еј сизләр, Атамын мүбарәкләри, ҝәлин, дүнја јаранандан бәри сизин үчүн һазырланмыш олан Сәлтәнәти мирас алын“.174

			16 Иса, даһи Мүәллимдир (мө’ҹүзәләр)

			Әввәл өјрәндијимиз кими, Иса садәҹә пејғәмбәр дејилди. О,  пејғәмбәрдән даһа бөјүкдүр. Библија Ону Падшаһларын Падшаһы вә Рәбләрин Рәби кими е’лан едир.175 Онун әмәлләри Онун һакимијјәтинә вә гүдрәтинә шәһадәт едир. Иса иман етмәјән јәһудиләрә деди: „Әҝәр Атамын ишләрини ҝөрмүрәмсә, Мәнә иман етмәјин, о ишләрә иман един ки, Атамын Мәндә вә Мәним Атада олдуғуму билиб инанасыныз“.176

			Гур’ан Библија илә онда разыдыр ки, Иса мө’ҹүзәләр јарадырды. О, корларын ҝөзләрини ачырды, О, өлүләри дирилдирди. Инҹилдән биз өјрәнәҹәјик ки, һәм тә’лими, һәм дә мө’ҹүзәләри илә Иса ҝөстәрмәк истәјирди ки, Онун Атадан чыхыб ҝәлмәсинин неҹә дә бөјүк әһәмијјәти вардыр. О, инсанларын еһтијаҹларына ҹаваб верәрәк, мө’ҹүзәләр јарадырды вә бунлары садәҹә олараг, Өзүнүн мө’ҹүзәләр јаратмаг габилијјәтини ҝөстәрмәк үчүн етмирди: О, истәјирди ки, инсанлар нә исә, даһа да бөјүјү дәрк етсинләр.

			Биринҹи мө’ҹүзә

			Тој мәҹлисиндә Иса сују шәраба дөндәрди. Бу шәрабын чох ҝөзәл дады вар иди, гонаглардан һеч ким әввәлләр белә шәраб дадмамышлар.177 Иса бунунла нә ҝөстәрди? О, ҝөстәрди ки, бу вахта гәдәр олан шејдән дә јахшысыны, (Онун Падшаһлығыны) О, ҝәтириб. Бу мө’ҹүзәдән биз өјрәнирик ки, Иса — камиллијин Рәббидир. Өз Хиласкарымызы дәрк едәнә гәдәр, биз һәр ким идиксә, О, бизи мүтләг дәјишдирәҹәк, әридәҹәк, нә исә даһа да камил бир шејә дөндәрәҹәкдир.

			Ушаға һәјат

			Бир дәфә Исанын јанына оғлу өлүм ајағында олан дәрдли бир ата ҝәлмишди вә Ондан ҝәлиб ушағыны сағалтмасыны хаһиш етмишдир. Иса она деди: „Ҝет, оғлун јашајыр“.178 Ата ҝери гајытды вә ону оғлунун јашамасы хәбәрини верән гулу гаршылады. О, оғлунун һансы саатда јахшылашмасыны сорушду вә баша дүшдү ки, Исанын она: „Сәнин оғлун јашајыр“ дејән саатда бу баш верди. О вә онун евиндәкиләрин һамысы Исаја иман етдиләр.

			Бу һадисәни охујараг, биз өјрәнирик ки, Иса мәканы кечә билирди. Аллаһ һеч бир вахт биздән узагда олмур. Иса деди: „Мән дөврүн сонуна гәдәр һәр ҝүн сизинләјәм“.179 О, наһаг јерә „Иса“, јә’ни „Аллаһ хилас едир“ дејә адландырылмамышдыр. Вә бизә дә һәдсиз һакимијјәтә малик Олана тәрәф үз чевирмәјимиз лазымдыр.

			Һовуз јанындакы адам

			Б.е.-нын 1-ҹи әсриндә Јерусәлимдә Бејтсајда дејилән һовуз чох јахшы танынмышды. Бу һовузун әтрафына һәр ҝүн чохлу адам топлашармыш. Һесаб едилирди ки, Рәббин бир мәләји ара-сыра һовуза ҝириб, сују далғаландырыр; вә су далғаланан заман ким ора биринҹи ҝирирмишсә, о адам сағалырмыш.180

			Бир дәфә Иса һовузун јанына ҝәлди вә өз јатағында узанан хәстәни ҝөрдү. Бу адам 38 ил иди ки, ифлиҹ олмушду. Иса ондан сорушду: „Сағалмаг истәјирсәнми?“ разылыг ҹавабы алараг, Иса она деди: „Дур дөшәјини ҝөтүр вә јери“. Адам о анда сағалды вә дөшәјини ҝөтүрүб јериди.

			Бу һадисә бизә нәји өјрәдир? Һәтта биз әҝәр ән мискин ҝүнаһкарыгса, јенә дә төвбә гапылары бизим үчүн ачыгдыр. Иса бизи бағышлајыб, бизә шәфа верә биләр, инди иш јалныз өзүмүзә галыб. Аллаһ һеч кәси зор илә хилас етмир. Аллаһа там ачылмаг вә бизи камил адам етмәсинә изн вермәк лазымдыр. Аллаһ һәмишә вәзијјәтә нәзарәт едир, лакин биз Исаны Өз Хиласкарымыз кими һәлә гәбул етмәк истәмәсәк, О, һеч бир вахт бизим һәјатымыза ҝирмәз.

			Беш мин адамын дојуздурулмасы

			Бир дәфә Иса беш чөрәк вә ики балыглы 5000-дән чох адамы једиздирәрәк, онлары һејрәтә ҝәтирди. Бу белә олмушду: Онун әтрафында чохлу адамлар топлашмышдылар. Сәһралыг иди, ахшам дүшүрдү. Һәвариләр адамлары өзләринә гида алмаг үчүн онлары јахын кәндә ҝөндәрмәк истәдиләр. Лакин Иса Өзү онлары једиздирмәк истәди. Һәвариләрдән бири беш чөрәји вә ики балығы олан бир оғланы тапды. О, Исаја деди: „…лакин бу, бу гәдәр адам үчүн нәдир ки?“ Иса ҹаваб вермәди. О, адамлара јерә отурмағы әмр етди. Чөрәкләри ҝөтүрүб шүкран дуасы охудугдан сонра, О, чөрәкләри шаҝирдләринә пајлады, онлар исә адамлара пајладылар. Һамы јејиб дојандан сонра, шаҝирдләр артыг галан тикәләрдән даһа он ики сәбәт долдурдулар.181

			Бу бизә нәји өјрәдир?

			Инсанлар онларын гајғысына галан Мәсиһи ҝөзләјирдиләр. Онлар өзләринин ҹисмани еһтијаҹлары барәсиндә нараһат идиләр. Онлар Исаны Падшаһ етмәк арзусу илә Онун ардынҹа ҝедирдиләр, лакин Иса онлара ајдын деди ки, Онун дүнјаја ҝәлишинин әсас мәгсәди — инсанлары хилас етмәкдир.182 Исанын сөзләринә ҝөрә, Аллаһ онларын әҹдадларына сәһрада гида верди вә онларын еһтијаҹларында онлара көмәклик едирди, лакин онларын јердәки һәјатлары гыса иди. Исанын ҝәтирдији гида исә әбәдидир, чүнки Исанын Өзү һәјат чөрәјидир.

			Исаја иман едәнләр үчүн бу һадисәјә башга бир дәрс дә дахилдир. Һәмин јәһуди ушағында ҹәми бир нечә чөрәји вә балыг олуб, лакин Аллаһ онлары чохалтмаға гадирдир. Бу бизи руһландырмалыдыр: биз Аллаһа нәји веририксә — вахтымызы, енержимизи, пул вәсаитимизи — О, онлары чохалдыр. О — мигдарлар Рәббидир.

			Иса сујун үзәри илә јеријир

			Чохлу адамы једиздирәрәк, Иса гајыға миниб о бири саһилә кечмәји шаҝирдләринә әмр етди. Онлар јола дүшдүләр, лакин гаршыда әсән ҝүҹлү күләјә ҝөрә, онлар чох јаваш үзүрдүләр. Һава гаралырды, Иса исә һәлә онларла дејилди. Үч мил үзәрәк, дүз сујун үзәриндә јеријәрәк, онлар Исанын гајыға јахынлашдығыны ҝөрдүләр. Ону ҝөрәрәк, шаҝирдләри елә билдиләр ки, онлар хәјал ҝөрүрләр вә онлар горхдулар вә гышгырдылар. О, о анда онлара деди: „Ҹәсур олун! Мәнәм, горхмајын.“

			Петер су үзәриндә јеријән Исаны ҝөрәрәк, о да белә едәрми дејә сорушду, Иса: „Ҝәл“ — деди. Петер гајыгдан чыхды вә сујун үстү илә Исаја тәрәф ҝетди, лакин ҝүҹлү күләји ҝөрәрәк, горхду вә батмаға башлады. Иса о анда Өз әлини узатды вә ону хилас етди.183

			Бизим үчүн дәрс

			Иса — тәбиәтин Саһибидир. Биз Онун ардынҹа ҝетмәји гәрара аланда О, дејир: „Ардымҹа ҝәл“. Әҝәр биз бу јолда чәтинликләрлә растлашырыгса вә бизи хилас етмәсини Ондан диләјириксә, О, көмәјә ҝәлир. О, фыртынаны јатыртды вә Петерә сујун үзәри илә јеримәјә имкан верди. Јәгин бу ҝүн бу бизим үчүн чох да актуал дејилдир. Лакин бу бизә ону өјрәдир ки, истәнилән һәјати һадисәдә Иса бизимләдир. Әҝәр биз Она инанырыгса, Онун әминлији вә сакитлији һәмишә бизим көмәјимизә ҝәлир. Бу ҝүн Иса әввәлки кими инсанларын гәлбләриндәки фыртынаны јатырдыр. Иманлынын үзәринә һансы проблемләр төкүләрсә дә, онун һәјатына һансы кәдәр дахил олса да, Иса һәмишә сүлһ ҝәтирир.

			Иса — һәјат Рәббидир

			Иса корларын ҝөзләрини ачыр, карлара ешитмәни, өлүләрә дә һәјаты гајтарырды. Лазар артыг дөрд ҝүн иди ки, өлүб дәфн олунмушду, лакин Иса онун гәбринин јанында уҹа сәслә гышгырды: „Лазар, чөлә чых!“ — вә о, гәбирдән дири чыхды.184

			Беләликлә, Иса өлүләри дирилтмә һакимијјәтинә маликдир. Тәәҹҹүблү дејил ки, О: „Дирилмә вә Һәјат Мәнәм; Мәнә иман едән өлсә дә јашајаҹаг“ — демишдир.185 Иса јенә дә дүнјаја һөкм етмәк үчүн ҝәләҹәкдир. О, Өз ардыҹылларыны әбәди һәјата дирилтмәји вә’д етмишдир.186

			Нәтиҹә

			Исанын тә’лими вә Онун мө’ҹүзәләри Библијада она ҝөрә јазылмышдыр ки, „сиз Аллаһын Оғлу Мәсиһ олдуғуна иман едәсининз вә иман етмәклә Онун ады илә сиздә һәјат олсун“.187

			17 Иса, даһи Мүәллимдир (иман вә әмәлләр)

			Иса Өз хидмәтинин лап әввәлиндә диндар нүфузлар үчүн тәһлүкә  иди, лакин хејли садә адамлар Онун ардынҹа ҝетдиләр. Онларын руһани мүәллимләри Төвраты һәр бири өзүнә ҝөрә изаһ едирди вә хариҹи ән’әнәләрин вә формаллығынын гајғысына галырдылар. Иса исә тамамилә башга тә’лимә ҝәлди.

			Шәнбә

			Шәнбә һәфтәнин једдинҹи ҝүнүдүр; бу ҝүнү јәһудиләр хүсусилә мүгәддәс сајырлар. Ҝүнүн мәишәт гајғыларындан азад олмасы принсипи тамамилә доғрудур, лакин јәһудиләр онун һәгиги мә’насыны корлајан чохлу гадағалар гојмушдулар.

			Иса дејирди ки, Шәнбә ҝүнү јахшы ишләри ҝөрмәји давам етдирмәк лазымдыр. Мәсәлән, биләрәкдән мәһз шәнбә ҝүнү инсанлара шәфа верирди. Бу шәнбәләрин бириндә О, бирбаша фәрисејләрә чағырыш атды: „Шәнбә ҝүнүндә нә етмәк ҹаиздир, јахшылыгмы, писликми? Ҹан гуртармагмы, јохса өлдүрмәкми?“188 Вә О, дүз онларын гаршысында хәстәјә шәфа верди. Фәрисејләр бунунла о дәрәҹәдә һиддәтләндиләр ки, Ону неҹә өлдүрмәјин планыны гурмаға башладылар.189 Лакин Иса Өз хејирхаһ ишләрини дајандырмырды. Әввәлки фәсилдән билиндији кими, Бејтсајда һовузундакы ифлиҹ адам Онун васитәсилә шәнбә ҝүнү шәфа алмышдыр.190 Бу һадисәдән сонра фәрисејләр Исанын һәјатыны даһа чох һәдәләмәјә башладылар.191

			Иса истәјирди ки, инсанлар ики шеји мәнимсәсинләр: биринҹиси, Аллаһ һәфтәнин истәнилән ҝүнү онлара рәһм едәр; икинҹиси, инсанлар Аллаһдан ҝәлмәјән, лакин инсанлар тәрәфиндән гојулмуш һеч бир дини әлавәләри гәбул етмәмәлидирләр. Биз инсанлар тәрәфиндән ујдурулмуш адәт вә гајдалара риајәт едән һәмин ҝүнләрин јәһудиләринә ҝүлә биләрик, лакин бизим өзүмүздән сорушмаг лазымдыр: бизим етдикләримиздән һамысы Аллаһа мәгбулдур?

			Дуа

			Исанын тә’лиминдә дуа бөјүк јер тутур. О, дејирди ки, әҝәр биз инсанларын гаршысында онлар бизим диндарлығымызы ҝөрсүнләр дејә дуа едириксә, бу икиүзлүлүкдүр. Аллаһа белә дуалар лазым дејилдир. О, дејир: „Дуа етдијин заман да икиүзлүләр кими олма; чүнки инсанлар онлары ҝөрсүнләр дејә, синагогларда вә күчә тинләриндә дуруб дуа етмәји севирләр.“192

			Биз ҝәрәк Аллаһа руһда вә һәгигәтдә сәҹдә едәк.193 Әҝәр бизим гәлбимиз вә үрәјимиз Аллаһ гаршысында дејилдирсә, онда бизим бүтүн дуаларымыз бошдур. Иса дејир ки, биз өз дуаларымызда чохлу сөз сөјләмәјәк.194 Јәһудиләрин, демәк олар ки, механики дедикләри дуалар вар иди. Иса өјрәдир ки, белә дуалар Аллаһа лазым дејилдир. Әҝәр биз дуаларымызда чохлу сөзләр сөјләсәк, јахуд ејни сөзләри дәфәләрлә тәкрар етсәк, буна ҝөрә Аллаһ бизи даһа да пис ешидәҹәк. О, деди: „…Мәндән өјрәнин.“195

			Неҹә дуа етмәли

			Иса чохунун Рәббин дуасы196 адландырдыглары дуаны бизә верди, Јәһјанын Инҹили (17:1–26) — да верилән дуа „Рәббин дуасы“ адландырылырса, даһа дүзҝүн олар.

			Иса бу дуаны сөзбәсөз тәкрар етмәји Өз шаҝирдләринин ајағына јазмыр. Даһа доғрусу, һәгиги дуанын неҹә олмасы барәсиндә бизим тәсәввүрә малик олмағымыз үчүн о дуа бизә верилмишдир. Дуа едәрәк, биз Аллаһдан хаһиш етмәлијик ки, јер үзәринә Аллаһын ағалығы ҝәлсин, бизим руһани вә физики еһтијаҹларымыз јеринә јетирилсин: биз бағышланма барәсиндә јалвармалы вә Онун уҹалығыны бә’јан етмәлијик:

			Еј ҝөјләрдә олан Атамыз!

			Исмин мүгәддәс тутулсун;

			Падшаһлығын ҝәлсин;

			Ҝөјдә олдуғу кими јердә дә Сәнин ирадән олсун;

			Ҝүндәлик чөрәјимизи бизә бу ҝүн вер;

			Вә бизә борҹлу оланлары бағышладығымыз кими,

			бизим дә борҹларымызы бизә бағышла;

			Вә бизи имтаһана чәкмә,

			Лакин бизи һијләҝәрдән хилас ет;

			Чүнки, Падшаһлыг, гүдрәт вә иззәт әбәди олараг Сәниндир.

			Амин.

			Иса үзүмүзү Јерусәлимә јахуд да һансыса бир сәмтә тутуб дуа етмәјимизи бизә өјрәтмәјиб. Еләҹә дә, дуа заманы бәдәнләримизин һәрәкәтләри хүсусунда да бизә һеч бир нәсиһәт вермәјиб. Аллаһы ән чох үрәкләримизин дуасы марагландырыр.

			Биздән соруша биләрләр: бәс дуада нә гәдәр вахт кечирмәк лазымдыр? Иса вахташыры еләҹә дә, Өз һәјатында һансыса мүһүм бир һадисә габағы дуаја чох вахт верәрәк, дуа едирди. Һәвариләр дә белә һәрәкәт едирдиләр вә башга мәсиһчиләр дә онларын нүмунәсинә әмәл етмәји мәсләһәт ҝөрүрдүләр.

			Дуа чох ваҹибдир. Анҹаг Библија реал иманымызы әмәлләримизә чевирмәјмизи бизә өјрәдир. Дуаја иши әвәз едән бир шеј кими бахылмамлыдыр; бизим өзүмүз едәҹәјимиз шеји Аллаһ бизим әвәзимизә етмәјәҹәкдир. О, бизим дуаларымызы гәбул едәр вә бизим чәтинлијимиздә көмәк едәр. О, бизим ән ваҹиб шеј барәсиндәки дуамызы гәбул едәр.

			Мәсиһчиләр дуада Аллаһа Исанын исми наминә мүраҹиәт едирләр, она ҝөрә ки, Исанын әмри беләдир. Биз Исада Аллаһа јахынлашырыг. Иса Өзү деди: „…Атадан Мәним адымла һәр нә истәјәрсинизсә, ону сизә верәҹәкдир. Индијәдәк Мәним адымла һеч нә истәмәмисиниз; истәјин вә аларсыныз ки, севинҹиниз камил олсун“.197

			Оруҹ

			Чох вахт суал верирләр ки, нә үчүн мәсиһчиләр оруҹ тутмурлар? Мәсиһчиләр оруҹ тутурлар,198 лакин онлар буну Рамазан ајында етмирләр. Иса деди: „Вә оруҹ тутдуғунуз заман, икиүзлүләр кими гашагбаглы ҝәзмәјин; она ҝөрә ки, онлар оруҹ тутдугларыны инсанлара ҝөстәрмәк үчүн өзләрини гәмҝин тутурлар. Доғрусуну сизә дејирәм: онлар мүкафатларыны алдылар. Анҹаг сән оруҹ тутдуғун заман, башына јағ сүрт вә үзүнү ју; та ки, инсанлар јох, ҝизлиндә олан Атана оруҹлу ҝөрүнәсән; вә ҝизлини ҝөрән Атан сәнә ачыгҹасына әвәзини верәҹәкдир“.199

			Исанын тә’лиминә ҝөрә дуа кими оруҹ да иманлы илә Танры арасындакы гаршылыглы мүнасибәтә тохунан чох ваҹиб бир шејдир. Иса хариҹи ҝөрүнүшүн тәзаһүрү гаршысында дахили мәсһин ваҹиблијини даима гејд едирди. Инсан дуа едиб, оруҹ тута биләр, лакин бағышланмаға малик олмаз. Библијада Корнелиус адлы адам хатырланыр. Бу Аллаһдан горхан адам һәм достлары, һәм дә дүшмәнләри арасында јахшы һөрмәтә малик иди. О, гануна ҝөрә салеһ иди; чох дуа едир вә мүтәмади оалраг, оруҹ тутурду. Аллаһ онун диндарлығыны ҝөрәрәк, Корнелиусун бағышланманы алмаг үчүн, Мәсиһин һәвариси олан Петери онун јанына ҝөндәрди. Петер онун евинә ҝәлди вә Мәсиһ барәсиндә, Онун һәјаты барәсиндә, изтираблары вә чармыхда өлүмү барәсиндә данышды. О, Исанын дирилмәси вә Һаким сифәтиндә Онун ҝәләҹәкдәки ҝәлиши барәсиндә данышды. Корнелиус Исаја иман едәндә, о, бағышланмаја наил олду.200

			„Һагсызлығын буховларыны гырмаг, бојундуруға бағлананлары ачмаг, сыхынты ичиндә оланлары азад етмәк, һәр ҹүр бојундуруғу мәһв етмәк мәним истәдијим оруҹ дејилми?

			Једијиниз чөрәји аҹла бөлүшдүрүн, јурдсуз касыблары евинизә ҝәтирин, чылпаг ҝөрәндә ҝејиндирин, јахынларыныздан көмәјинизи әсирҝәмәјин.“ (Јешаја 58:6–7)

			Ондабир

			Исанын дөврүндә фәрисејләр ҹәфәнҝијјата чатараг, һәр һансы бир ҝәлирләринин ондабир һиссәсини Аллаһа вермәк үчүн чох гајғылы идиләр. Онлар бир-бирләриндә вә башгаларында тәәссүрат јаратмагла мәшғул идиләр, әслиндә исә мүһүм олан шејә лагејдлик ҝөстәрирдиләр. Иса дејирди: „Еһтијатлы олун, инсанлара өзүнүзү ҝөстәрмәк үчүн јахшылыг етмәјин, јохса, Сәмави Атаныздан мүкафат алмазсыныз. Беләликлә, сәдәгә вердијин заман, икиүзлү адамларын халг гаршысында шөһрәт газанмаг үчүн синагогларда вә күчәләрдә етдикләри кими, өз өнүндә ҹар чәкмә. Доғрусуну сизә дејирәм: онлар мүкафатларыны алдылыр. Сәдәгә вердијин заман исә, гој сол әлин сағ әлин нә етдијини билмәсин. Сәдәгән ҝизлин олсун; ҝизлини ҝөрән Атан да сәнә ачыгҹасына әвәзини верәҹәкдир.“201

			Инсан адамлардан мүкафат ҝөзләмәдән көмәјә ҝәлмәјә һазыр олдуғуну бизә ҝөстәрмәк истәјәрәк, Иса хејирхаһ самаријалы барәсиндә әһвалаты данышды. Бу әһвалат — гоншуја һәгиги мәһәббәтин ән јахшы нүмунәсидир.

			Хејирхаһ самаријалы

			„…бир нәфәр Јерусәлимдән Јериһоја ҝедәркән гулдурларын әлинә кечди. Гулдурлар онун палтарыны чыхартдылар, өзүнү јараладылар вә јарымҹан һалда гојуб, ҝетдиләр. Тәсадүфән бир каһин һәмин јол илә ҝедирди; адамы ҝөрдүкдә јолун о тајындан кечди. Бир нәфәр самаријалы исә о јолдан кечәркән она раст ҝәлди вә ону ҝөрдүкдә јазығы ҝәлди. Јахынлашыб онун јараларына зејтун јағы вә шәраб төкәрәк сарыды; вә ону өз ешшәјинә миндириб бир меһманханаја ҝәтирди вә онун гајғысына галды. Ертәси ҝүн исә, ораны тәрк едәркән, ики динар чыхарыб меһманхана саһибинә верди вә деди: „Онун гајғысына гал; вә әҝәр артыг хәрҹин чыхарса, ҝери гајыданда мән сәнә өдәјәрәм.“

			Сәнҹә, бу үч нәфәрдән һансы гулдурлар әлинә дүшән адамын гоншусу олду? О деди: она мәрһәмәт ҝөстәрән адам. Иса да она деди: ҝет, сән дә елә һәрәкәт ет.“ (Лк. 10:30–37)

			Инди мүхтәлиф тәбәгәли иҹмалар вә етник груплардакы адамлар арасында меһрибан мүнасибәтләрин ваҹиблији барәсиндә чох данышылыр. Чох ил әввәл Иса ашағыдакы принсипи тәклиф етди: „…гоншуну өзүн кими сев.“202 Сәнин гоншун, јалныз сәнинлә гоншулугда јашајан јох, лакин һәм гатарда, јахуд автобусда гыса мүддәтдә растлашдығын намә’лум адамдыр. Бу, алиҹәнаб мәһәббәт, бәшәријјәтин хиласы наминә верилмиш Исанын һәјатында даһа јахшы ҝөрүнүр.203 Ҝәлин мәһәббәт вә һәгигәтдә Онун ардынҹа ҝедәк.

			18 Иса, бөјүк гурбандыр

			Мүсәлманларын һәр ил гејд етдикләри гурбан бајрамы Ејд-әл-Әдһа  иди. Мән онун атасынын гурбанлыг гузуну неҹә кәсдијинә бахараг, Әһмәдин јанында дурмушдум. Мәни мүсәлманларын һәр ил бу гәдәр чох һејваны гурбан ҝәтирмәкләри тәәҹҹүбләндирирди. Бу чохдан олмушду вә онда мән һәлә бу гурбан ҝәтирмәнин мә’насы барәсиндә чох аз билирдим. Тезликлә, башгалары кими өјрәндим ки, Аллаһ Ибраһимә оғлуну гурбан ҝәтирмәсини әмр едәрәк, имтаһан чәкилмәсинин хәтринә бу едилир. Ибраһим табечилик ҝөстәрди, лакин сон анда Аллаһ Ибраһимин оғлуну гојунла әвәз етди.

			Адәм вә Һәвва

			Библија дејир ки, гурбанлары Ибраһимә гәдәр ҝәтирирдиләр. Адәми јарадандан сонра Аллаһ она хејир вә шәри дәрк етмә ағаҹындан јемәсини гадаған етди вә деди ки, әкс һалда о, өләҹәк.204 Адәм вә Һәвва сөзә бахмадылар. Онлар ҝөрдүләр ки, чылпагдырлар, утандылар вә өз чылпаглыгларыны јарпагларла өртмәјә чалышдылар.205 Бу әһвалат Гур’анда да јада салыныр.206

			Габил вә Һабил

			Адәм вә Һәвванын илк өвладлары Габил вә Һабил иди.207 Библија дејир ки, онлара Аллаһа гурбан ҝәтирмәји өјрәтмишдиләр. Һабилин гурбаны Аллаһ тәрәфиндән гәбул едилмишдир, Габилин гурбаны исә рәдд едилмишдир. Гур’ан тәсдиг едир ки, Габилин гурбаны гәбул едилмәмишдир.208 Бүтүн Библијанын контекстиндә буну охујараг, биз ҝөрүрүк ки, Адәмин аиләси Аллаһа неҹә јахынлашмағы билирди. Бунун үчүн гурбан ҝәтирмәк лазым иди. Сонрадан Аллаһ ачды ки, биз ҝүнаһымыза ҝөрә өлүм газанмышыг, она ҝөрә дә әвәзедиҹи гурбан, фидијә зәруридир.

			Ибраһим вә онун оғлу

			Белә әвәз Ибраһим вә онун оғлу мисалында ҝөстәрилиб. Аллаһ Ибраһимә оғлуну гурбан ҝәтирмәји әмр етди вә Ибраһим Аллаһа табе олду. О, өз оғлунун үзәринә бычаг галдыран заман, Аллаһ ону дајандырды вә Ибраһимин оғлунун әвәзинә гурбанлыг гојун верди.209

			Пасха гузусу

			Башга ҝөзәл мисал — пасха гузусудур. Исраиллиләри Мисирдә гәддарлыгла инҹидирдиләр. Мисирин һакими фир’он онларын өз Аллаһларына азад иман етмәләринә имкан вермәк истәмирди. Онда Аллаһ исраиллиләри Мисирдән чыхартмаг үчүн Мусаны ҝөндәрди. Мисирә чохлу бәлалар ҝөндәрәрәк, Аллаһ нәһајәт деди ки, бу торпагда доғулан бүтүн оғланлары өлдүрәҹәкдир. Исраилли илк өвладлары исә Аллаһ сағ сахлады. Муса әмр етди ки, һәр бир исраилли аиләси гузу кәссин вә онун ганыны гапы вә пәнҹәрәләрин чәрчивәләринә чәксинләр. Гузунун ганы чәкилмиш гапыларын јанындан Аллаһын мәләји дүз кечди вә онларын евләриндәки илк өвладлары сағ галдылар. Аллаһ Өз вә’дини јеринә јетирди — Исраилин илк өвладлары хилас олдулар.210

			Мусанын гануну

			Мусанын ганунунда, Левилиләр китабында Аллаһ инсана Она јахынлашмағын јеҝанә јолуну ачды — гурбан васитәсилә.211 Сонрадан Аллаһ (һәвари Павел васитәсилә) деди: „…ган төкүлмәдән бағышланма олмур.“212 Муса неҹә гурбан ҝәтирмәји исраиллиләрә өјрәтди. Ҝүнаһ едән адам гүсурсуз һејваны (дананы) мә’бәдин гапысы јанына ҝәтирмәли иди. О, орада ҝүнаһларыны онун үзәринә гојулмасынын символу олараг өз әлләрини һејванын башы үзәринә гојмалы, сонра исә һејваны кәсмәли иди. Каһин һејванын ганыны ајаг алтына чиләјәрди, галанлары исә гурбанҝаһда јандырыларды. Аллаһ һејванын өлүмүнү әвәз кими гәбул едирди.213

			Суал

			Әҝәр инсанын дәјәри һәр һансы һејвандан үстүндүрсә,онда һејван инсанын әвәзинә неҹә өлә биләр? Һејван инсанын ҝүнаһыны өз үзәринә ҝөтүрмүрдү, бу, сонра баш верәҹәк һадисәјә ишарә олараг, садәҹә символдур. Аллаһ јеҝанә камил гурбан ҝәтириләҹәк мүддәтә гәдәр буну етмәјә иҹазә верирди. Бу гурбан јер үзүндә јашамыш вә бундан сонра јашајаҹаг бүтүн инсанларын ҝүнаһларына ҝөрә ҝәтирилмишдир.

			Бөјүк гурбан

			Мусадан сонра Аллаһын чох бөјүк пејғәмбәрләри бөјүк гурбан барәсиндә пејғәмбәрлик едирдиләр. Онлардан бири Јешаја иди. О, Аллаһын хилас планыны һәјата кечирән, бир нечә јүзиллик сонра Иса Мәсиһдә иҹра олунан һејрәтләндириҹи пејғәмбәрлији сөјләди. (Јеш.52:13–15;  53:1–12).

			Вәфтизчи Јәһјанын шәһадәти

			Мүсәлманлара Һәзрәти Јәһја кими таныш олан, сонунҹу пејғәмбәр вәфтизчи Јәһјаны Аллаһ ҝөндәрди. Јәһја Исанын сәләфи иди. О, инсанлары төвбә үчүн Јордан чајына чағырырды. Јәһја нида етди: „…будур, дүнјанын ҝүнаһыны арадан галдыран Аллаһ Гузусу! Мәндән сонра бир Адам ҝәлир ки, мәндән даһа јүксәк мәртәбәдәдир, чүнки мәндән әввәл мөвҹуд иди.“214

			Исанын шәһадәти

			Иса Өзү дејирди ки, О, бир чохлары үчүн ҹаныны фидијә олараг вермәјә ҝәлмишдир215 вә Она иман едән һәр бир кәс әбәди һәјата малик олаҹагдыр.216 О, чармыха ҝедәрәк, бу тапшырығы јеринә јетирди. Чармыхда О, нида етди: „Тамам олду!“ О, бунунла бәшәријјәтә демәк истәди ки, Аллаһын мәгсәдинә наил олунду.217 Ибраһимә верилмиш вә’д, нәһајәт, јеринә јетирилди. Бир дәфә Иса деди: „Атамыз Ибраһим Мәним ҝүнүмү ҝөрәҹәји үчүн шад олду; ҝөрдү вә севинди“.218 Гур’ан дејир ки, Аллаһ Ибраһими бөјүк гурбанла сатын алды.219 Исанын ҝәтирдији гурбандан даһа бөјүк гурбан ола биләрми?

			Бу Аллаһын јолудур вә бу, јеҝанә јолдур. Биз ҝөрүрүк ки, Иса Она һәр иман едәнин Аллаһла әбәди һәјатда һәзз алаҹағыны ҝөстәрәрәк, үчүнҹү ҝүн өлүләрдән дирилди. Өз дирилмәсиндән сонра Иса деди: „…Мәним һаггымда Мусанын ганунунда, пејғәмбәрләрин јазыларында вә Мәзмурларда јазылмыш бүтүн шејләрин јеринә јетирилмәси лазымдыр дејә, һәлә сизинлә бәрабәр оларкән сөјләдијим сөзләр бунлардыр… белә јазылмышдыр ки, Мәсиһ бу ҹүр әзаб чәкиб, үчүнҹү ҝүн өлүләрдән дирилмәлидир вә Јерусәлимдән башлајараг, бүтүн халглара ҝүнаһларын бағышланмасы үчүн Онун наминә төвбә тәблиғ едиләҹәкдир“.220

			Аллаһ бизимләдир

			Әзиз достлар, Аллаһ Адәм вә Һәвваны онлара нифрәт етдијинә ҝөрә јох, лакин онларын итаәтсизлијинә ҝөрә говду. Онлар ҝүнаһ ишләтдиләр. Лакин онлары Аллаһын һүзуруна гајтармаг үчүн Аллаһ онлары вә бүтүн бәшәријјәти хилас етмәк гәрарына ҝәлди.

			Хош-Хәбәр Јешаја пејғәмбәрә хәбәр верилән заман, о деди: „…вә Она Еммануел адыны гојаҹаглар.“221, бу да „Аллаһ бизимләдир“222 демәкдир. Иса јердә ҹәми 30–35 ил јашады, лакин ҝөјләрә галхмаздан әввәл О деди: „…вә будур, Мән дөврүн сонуна гәдәр һәр ҝүн сизинләјәм“.223

			Бизә Исадан башга һеч кимин верә билмәјәҹәји зәманәти верән Хиласкары ким рәдд едә биләр? Ҝәлин Онун тә’лиминә риајәт едәк.

			19 Исанын икинҹи ҝәлиши

			Ислам да, мәсиһчилик дә она иман едирләр ки, јердә јашамыш вә  ҝөјләрә дири галдырылмыш Иса дөврүн сонунда дүнјаја гајыдаҹаг.

			Ислама ҝөрә Исанын гајытмасы

			Мәшһур ислам тә’лими тәсдиг едир ки, Иса гајыдан кими, бәшәријјәти ислама дөндәрәҹәк, Мәсиһин әлејһидарына (антихрист) галиб ҝәләҹәк, евләнәҹәк вә ушаглара малик олаҹаг, сонра өләҹәк вә Мәдинәдә Мәһәммәдин јанында дәфн олунаҹагдыр.224

			Бу доктринаны әсасландырараг, мүсәлманлар Гур’андан нөвбәти ајәјә әсасланырлар.

			„Вә о (Иса), һәгигәтән — саатын (һөкмүн) әламәтидир (икинҹи ҝәлишин). Шүбһә етмәјин вә Мәним ардымҹа ҝәлин! Бу дүз јолдур“. (А. Јузуф Әли. Сурә 43:61).

			Әксәријјәт мүсәлман алимләри бу сурәни Исанын икинҹи ҝәлиши барәсиндә пејғәмбәрлик һесаб едирләр. Бу һадисә „Нузул-и-Иса“, јахуд „Нузул-и-Мәсиһ“, даһа доғрусу, Исанын ҝәлмәси кими таныныр.

			Бир мүсәлман доктринасында тәсдиг едилир: „Әбу Һүлја шәһадәт едир ки, Аллаһын елчиси (она сүлһ олсун) деди: „О Кәсин исми наминә, Һансынын ки, әлиндәдир мәним һәјатым, Мәрјәм Оғлу (она сүлһ олсун) тезликлә сизин јаныныза әдаләтли һаким кими ҝәләҹәк. О, чармыхлары сындыраҹаг, донузлары мәһв едәҹәк вә верҝиләри дәјишдирәҹәк, вар-дөвләти дә артыраҹаг ки, о өзүнүн индики дәјәрини итирәҹәкдир.“225

			Исанын икинҹи ҝәлишинә исламын мүнасбәти беләдир. Онун бу һадисәјә бахышы мәсиһчи нөгтеји-нәзәриндән чох фәргләнир.

			Библијаја ҝөрә Исанын гајытмасы

			Исанын гајытмасы — Библијанын ән ваҹиб мөвзуларындан биридир. Лакин орада Онун јерә гајытмсындан сонра ади бир инсан кими јашамасы, өлмәси вә дәфн олунмасы барәсиндә бәһс едилмир. Исанын ҝөјдән икинҹи ҝәлиши барәсиндә данышараг, сөзсүз ки, мәсиһчиләр инанырлар ки, Иса биринҹи дәфә дә ҝөјдән ҝәлмишдир. Бу ики фикир мәсиһчиләрин дүшүнҹәләриндә бир-бириндән ајрылмаздыр.

			Иса дәфәләрлә дејирди ки, О, ҝөјдән ҝәлмишдир вә јенә дә ҝәләҹәкдир.226 Лакин Онун икинҹи ҝәлиши биринҹи ҝәлишиндән фәргләнәҹәкдир: Падшаһ — Бөјүк Һаким кими Галиб ҝәләҹәкдир.

			Иса ҝөјә галхандан сонра ики мәләк буну ҝөрән шаҝирдләрә деди ки, онлар Онун ҝөјә галхдыгларыны ҝөрдүкләри кими, ејни илә Онун ҝөјдән дә гајытмасыны ҝөрәҹәкләр.227

			Иса тәсдиг едирди ки, Онун икинҹи ҝәлиши чох әламәтдар һадисә олаҹагдыр: шимшәк шәргдән чыхыб гәрбдә ҝөрүндүјү кими, Инсан Оғлунун ҝәлиши дә белә олаҹагдыр.228 О бизи хәбәрдар етди ки, јаланчы пејғәмбәрләр, өзләри һаггында: „Мән Мәсиһәм“ дејән јаланчы мәсиһләр пејда олаҹаглар. Лакин Онун ҝәлишини һамы биләҹәк вә һамы бунун шаһиди олаҹагдыр.

			Онун гајытмасындан сонра нә баш верәҹәкдир?

			Иса бүтүн Она иман едәнләри топламаг вә ҝөјләрә ҝөтүрмәк үчүн Өз мәләкләрини ҝөндәрәҹәкдир.229 Бундан сонра бүтүн өләнләрин дирилмәси баш верәҹәкдир. Иса дедији кими: „…чүнки елә саат ҝәлир ки, гәбирләрдә оланларын һамысы Онун сәсини ешидәҹәкләр вә гәбирләрдән чыхаҹаглар. Јахшылыг едәнләр дирилиб һәјата говушаҹаглар, пислик едәнләр исә дирилиб һөкмә дүчар галаҹаглар.“230

			Беләликлә, Иса өјрәдир ки, Онун гајытмасы ән әламәтдар ҝүн олаҹагдыр. О, Ону севәнләри вә Она итаәт едәнләри јени һәјатла мүкафатландырараг вә галанлары да һәмишәлик гаранлыға говараг, өлүләри вә дириләри мүһакимә едәҹәкдир.

			Мәсиһчиләр әминдирләр ки, бу ҝүндә онлар әбәди һәјат үчүн дириләҹәкләр, лакин онлар ону әмәлләри илә газандыгларына ҝөрә јох, Мәсиһә иман етдикләринә ҝөрә она әминдирләр. Иса деди ки, бу ҝүндә „салеһләр ҝүнәш кими парлајаҹаглар“.231

			Әҝәр һәмин ҝүндә Аллаһ бизим һамымыза әмәлләримизи е’лан етсәјди, биз һамымымыз тагсыркарлар кими танынардыг. Биз нә гәдәр хејирхаһ ишләр ҝөрсәк дә, бизи Аллаһдан ајыран учуруму рәф етмәк үчүн онлар һеч вахт кифајәт етмәзләр. Лакин артыг бунларын һамысы Иса тәрәфиндән бизә ҝөрә едилмишдир. Исанын әфвини тә’мин едән гурбанына иман едәнләр ҹәннәтдә јер газанмаг үчүн јахшылыг етмирләр. О, Исаны севдији үчүн хејирхаһ ишләр ҝөрүр. Иса деди: „Әҝәр Мәни севирсинизсә, әмрләрими јеринә јетирин… Чүнки Мәним сизә етдијим кими сиз дә едәсиниз дејә, сизә бир нүмунә ҝөстәрдим.“232 Биз бөјүк хилас ән’амына ҝөрә Аллаһы јүксәлдирик, Аллаһын Падшаһлығына ҝирмәјәнләр исә әбәди мүһакимәдә олаҹаглар — Иса Өзү бу барәдә тез-тез гејд едир.233

			Заман фактору

			Иса деди ки, инсанлар ҝөзләмәдији бир вахтда гајыдаҹагдыр. О, Өз ҝәлишини ҝеҹә ҝәлән оғруја бәнзәдир: „…әҝәр ев саһиби оғрунун нә вахт ҝәләҹәјини билсәјди, ојаг галыб өз евини оғурланмаға гојмазды. Бунун үчүн сиз дә һазыр олун; чүнки Инсан Оғлу зәнн етмәдијиниз саатда ҝәләҹәкдир“.234

			Еләҹә дә, Иса деди ки, Онун ҝәлиши Нуһун ҝүнләриндә олан сел кими олаҹагдыр. Инсанлар јејирдиләр, ичирдиләр, о ҝүнә кими өз ҝүндәлик ишләрини ҝөрүрдүләр ки, неҹә Нуһ ҝәмијә ҝирди вә туфан башлады.235

			Бизә дејә биләрләр ки, артыг 2000 ил кечмишдир, Иса исә һәлә ҝәлмәјиб. Библија өјрәдир ки, Аллаһ Өз јаратдыгларыны севир, О, бир кимсәнин һәлак олмасыны истәмир, она ҝөрә О, сәбр едир. Аллаһ истәјир ки, һәр бир инсан төвбә етсин вә хилас олсун.236 Лакин биз әмин ола биләрик ки, Аллаһ Өз вә’дини јеринә јетирәҹәкдир. Онун Өзү тәрәфиндән тә’јин олунан ҝүн ҝәләҹәкдир вә О, бура ҝәләҹәкдир. Һәр јашадығымыз ҝүн бизи буна јахынлашдырыр. Әслиндә вахт чох тез кечир. Сабаһ ола билсин ки, артыг ҝеҹ олсун.

			Исанын гајытмасынын мәгсәди

			Өлүләрин дирилмәси

			„Буна тәәҹҹүбләнмәјин, чүнки елә бир саат ҝәлир ки, гәбирләрдә оланларын һамысы Онун сәсини ешидәҹәкләр вә гәбирләрдән чыхаҹаглар. Јахшылыг едәнләр дирилиб һәјата говушаҹаглар пислик едәнләр исә дирилб һөкмә дүчар олаҹаглар.“237

			Бүтүн инсанлар үзәриндә һөкм

			„…будур, Рәбб он минләрлә мүгәддәсләри илә ҝәлди ки, бүтүн инсанлара һөкм етсин вә араларындакы аллаһсызларын һамысыны Аллаһа һөрмәт етмәдән ҝөрдүкләри бүтүн аллаһсыз ишләр вә аллаһсыз ҝүнаһкарларын Она гаршы сөјләдикләрини бүтүн сәрт сөзләр үчүн ифша етсин“.238

			Салеһләрин гејри-салеһләрдән ајрылмасы

			„Инсан Оғлу исә бүтүн мүгәддәс мәләкләри илә бәрабәр иззәти илә ҝәлдикдә, о заман иззәтли тахтында отураҹагдыр. Бүтүн халглар Онун өнүндә топлашаҹаглар. О да чобан гојунлары кечиләрдән ајырдығы кими, онлары бир-бириндән ајыраҹагдыр. О заман Һөкүмдар сағындакылара дејәҹәкдир: еј сизләр, Атамын мүбарәкләри, ҝәлин, дүнја јаранандан бәри сизин үчүн һазырланмыш олан Сәлтәнәти мирас алын… О заман солундакылара дејәҹәк: еј лә’нәтә ҝәлмишләр, Мәним јанымдан иблис илә онун мәләкләринә һазырланмыш олан әбәди ода јолланын“.239

			Падшаһлығын Атаја верилмәси

			„Чүнки өлүм бир инсан васитәсилә олдуғуна ҝөрә, дирилмә дә бир инсан васитәсиләдир. Неҹә ки, Адәмдә һамы өлүр, Мәсиһдә исә һамы һәјата говушур. Амма һәр кәс өз нөвбәси илә дириләҹәк: әввәл Мәсиһ, сонра да Онун ҝәлишиндә Мәсиһинкиләр. Бундан сонра О, һәр рәјасәт вә гүдрәти ләғв едиб, Сәлтәнәти Ата Аллаһа тәслим етдији заман, сон ҝәлиши олаҹагдыр. Чүнки Аллаһ Онун бүтүн дүшмәнләрини ајагларынын алтына салынҹаја кими О, Сәлтәнәт сүрмәлидир. Јох едиләҹәк ахырынҹы дүшмән өлүмдүр… Һәр шеј Она табе едилдикдән сонра, Оғулун Өзү дә, Она һәр шеји табе Етдирәнә табе олаҹаг ки, Аллаһ һәр шејдә һәр шеј олсун.“240

			20 Мәсиһ, бизим һәјатымыздыр

			Мәсиһин доғулмасына гәдәр Онун јолуну һазырламаға ҝәлән чохлу  пејғәмбәр вә мүгәддәсләр вар иди. Библија бу барәдә белә бејир: „Гәдимләрдә, мүхтәлиф вахтларда вә тәрзләрдә пејғәмбәрләр васитәсилә әҹдадларымыза хитаб едән Аллаһ, бу сон ҝүнләрдә, һәр шејин вариси тә’јин етдији вә васитәсилә каинаты јаратдығы Өз Оғлунда бизә хитаб етди“.241

			Иса деди: „Мәним јаныма ҝәлин… вә Мән сизә раһатлыг верәрәм.“242 Артыг бизим ҝөрдүјүмүз кими, Јазыларын башга јериндә О е’лан едир: „Јол, һәјат вә һәгигәт Мәнәм; Мәним васитәчилијим олмаса, Атанын јанына һеч ким ҝәлә билмәз“.243 Бу ајәјә дахил олан һәгигәти чохлары дәрк етдиләр: Иса һәгигәтән Аллаһын јанына ҝедән јеҝанә јолдур вә јалныз Онда әбәди һәјаты тапмаг олар. Биз Онсуз әбәди гаранлыгда итмиш, Аллаһдан ајрылмыш галырыг.

			Иса бир дәфә јәһудиләрә деди: „Мүгәддәс Јазылары арашдырырсыныз, чүнки әбәди һәјата онларла малик олаҹағынызы фикирләширсиниз; Мәним һаггымда шәһадәт едәнләр дә онлардыр“.244 Садәҹә охумаг вә билик әлдә етмәк кифајәт дејилдир. Онлары конкрет әмәлләрдә һәјата кечирмәк ваҹибдир.

			Ахы мән нә етмәлијәм?

			Мән Исаја инанырам. Мән инанырам ки, О, бәшәријјәтин Хиласкарыдыр. Онун ардынҹа ҝетмәк вә Аллаһын Падшаһлығына ҝирмәк үчүн ахы мән нә етмәлијәм?

			Бир дәфә фәрисејләрдән бири Исаја деди: „Рабби, Сәнин Аллаһ тәрәфиндән ҝәлмиш бир Мүәллиим олдуғуну билирик, она ҝөрә ки, Аллаһ онунла олмадыгда кимсә Сәнин ҝөстәрдијин әламәтләри иҹра едә билмәз.“245 Ҹавабында Иса она деди: „…бир кимсә јенидән доғулмаса, Аллаһын Падшаһлығына ҝирә билмәз.“246 Вә Өз изаһатына давам едәрәк деди: „…бир кимсә судан вә руһдан доғулмаса, Аллаһын Падшаһлығына ҝирә билмәз“.247

			Ҝөјә галхмаздан әввәл Иса шаҝирдләринә бөјүк тапшырыг верди: „…Бүтүн дүнјаја ҝедин, Мүждәни бүтүн хилгәтә тәблиғ един! Иман едиб вәфтиз олан, ниҹат тапаҹагдыр; иман етмәјән исә мәһкум едиләҹәкдир“.248

			Бу чох ајдын тапшырыгдыр вә о, Исанын ҝөјә галхмасындан сонра, Пентикост бајрамында Петерин јәһудиләрә һансы мәгсәдлә тәблиғ етмәсинә изаһат верир. О онлара Јазыларда габагҹадан хәбәр верилдији кими, Исанын ҝәлиши барәсиндә вә Исанын чармыха чәкилмәси вә өлүләрдән дирилмәси барәсиндә данышды. Чоху бу һәгигәти гәбул етди вә өз Хиласкарлары кими Исанын ардынҹа ҝетмәк истәдиләр. Онлар инди нә етмәләри барәсиндә һәвариләрдән сорушурдулар. Петер ҹаваб верди: „…ҝүнаһларынызын бағышланмасы үчүн төвбә един вә һәр бириниз Исанын ады илә вәфтиз олун. Вә Мүгәддәс Руһун әнамыны алаҹагсыныз“.249 Библија дејир ки, Онун сөзүнү гәбул едәнләр вә вәфтиз олунанлар о ҝүн 3000 нәфәрә јахын иди.

			Петерин сөзләрини баша дүшмәк үчүн ики суала ҹаваб вермәк лазымдыр:

				1.	Мүгәддәс Руһ кимдир?

				2.	Вәфтиз олмаг нәдир?

			Мүгәддәс Руһ кимдир?

			Бизә бүтүн Библија үзрә Јарадылышын 1-ҹи фәслиндән тутмуш, сонунҹу Вәһј фәслинә гәдәр Мүгәддәс Руһ барәсиндә хатырламалара тәсадүф едирик.250 Бу ҝөстәрир ки, Аллаһын Руһу һәр јердәдир. Библијада О, мүхтәлиф адларла адландырылыр.

			Аллаһын Руһу	(Јарадылыш 1:2; Еф. 4:30)

			Мүгәддәс Руһ 	(Һәв. Иш. 1:5, 8; 2:1–4)

			Тәсәлливериҹи	(Јһ. 14:16)

			Һәгигәт Руһу	(Јһ. 14:17; 15:26)

			Мәсиһин Руһу	(Ром. 8:9)

			Онун Оғлунун Руһу	(Галат. 4:6)

			Гүдсијјәт Руһу	(Ром. 1:4)

			Һикмәт Руһу	(Еф. 1:17)

			Мүгәддәс Руһун енмәси

			Библија дејир ки, Мүгәддәс Руһ Өз ишләрини һәр јердә јаратдығына бахмајараг, онларын һансыса ваҹиб тапшырыглары јеринә јетирә билмәләри үчүн, бә’зи адамларын үзәринә хүсуси шәкилдә енирди. Ашағыдакы мисаллары охујун: Чыхыш 31:3; 1 Пад. 10:6; 1 Сәлнамә 28:12; Јешаја 42:1; Һизҝиел 11:5.

			Әһди-Ҹәдиддә биз Исанын вә’диндән ҝөрүрүк ки, Мүгәддәс Руһ енәҹәк вә һәр бир иманлыда јашајаҹагдыр. Бу, Мүгәддәс Руһ Исанын шаҝирдләрини тамамилә дәјишдирән заман — Пентикост ҝүнүндә башлады. Руһла долараг, онлар ҹәсарәтлә тәблиғ етмәјә вә Өз Хиласкарлары барәсиндә өјрәтмәјә башладылар.

			Мүгәддәс Руһун индики ишләри

			Мүгәддәс Руһ Библијанын сөзү васитәсилә инсанлары онларын ҝүнаһларындан ифша едир.251 Мүгәддәс Руһ бизим өз јахынларымызы хилас едә билмәјимиз үчүн бизә ҝүҹ вә мүдриклик верир. Биз нә гәдәр чох Мүгәддәс Руһун рәһбәрлијинә вә нәзарәтинә табечилик ҝөстәририксә, бир о гәдәр бизим һәјатымыз Мәсиһин һәјатына охшар олур. Бу она ҝөрәдир ки, Мүгәддәс Руһ биздә „мәһәббәт, севинҹ, сүлһ, сәбирлилик, лүтфкарлыг, јахшылыг, иман, һәлимлик, өзүнә һаким олмаг“252 доғурур. Биз өзүмүз јалныз бу кејфијјәтләри олан һәјат јашаја билмәрик. Лакин Аллаһын Мүгәддәс Руһу бизим һәјатымызы бу идеала охшада биләр.

			Вәфтиз нәдир?

			Јазыларда вәфтизи билдирмәк үчүн истифадә олунан јунан сөзү, „салмаг, батырмаг“ мә’насыны верир. Инсанлары вәфтиз едән биринҹи адам (Әһди-Ҹәдидин дедији кими), Вәфтизчи Јәһја иди. Биз вәфтиздә әфв барәсиндә Аллаһа мүраҹиәт едирик.253

			Филип вә Һәбәш

			Һәгигәт ахтаранлардан бир кимсә Исанын хәбәрини ешидән заман о, вәфтиз олунурду. Бир дәфә Исанын шаҝирдләриндән бири олан Филипи мәләк Һәбәшлә растлашдығы јерә ҝәтирди. Филип ону Иса барәсиндә мүждәләди вә вәфтиз барәсиндә сорушду. Филип һәмин андаҹа ону вәфтиз етди.254

			Вәфтизин мә’насы нәдир?

			Вәфтиз (батырылма) Иса илә бирликдә өлүмү вә дәфни символлашдырыр; сонра Исанын дирилмәсинә бәнзәр кими, иманлы Мәсиһдә јени һәјата јенидән доғулур. Библија дедији кими: „…биз һамымыз Мәсиһ Исаја вәфтиз олараг, Онун өлүмүнә вәфтиз олдуг… Сиз дә еләҹә өзүнүзү ҝүнаһ е’тибары илә өлү, лакин Рәббимиз Мәсиһ Исада Аллаһ е’тибары илә дири сајын“. Биз ҝүнаһ үчүн өлү олуруг. Бизим көһнә ҝүнаһларымыз бағышланыб, она ҝөрә дә биз артыг ҝүнаһа бизим һәјатымызда һөкмранлыг етмәјинә изин вермирик.255

			Мәсиһдә һәјат

			Иса деди: „Гој сизин нурунуз инсанларын гаршысында елә парласын ки, хејирхаһ ишләринизи ҝөрсүнләр вә Ҝөјләрдәки Атаныза һәмдләр етсинләр“.256 Мәсиһә иман едән Онун мәһәббәтини, севинҹини вә сүлһүнү өјрәнмәлидир. Чохунун һәјатымызы Мәсиһә вермәјимиз вә Онун ардынҹа ҝетмәји гәрара алмағымыз хошларына ҝәлмәз. Ејни заманда О, үрәкләримизә сүлһ вермәји вә’д етмишдир. О деди: „Бәдәни өлдүрүб ҹаны өлдүрә билмәјәнләрдән горхмајын; анҹаг даһа артыг һәм бәдән, һәм дә ҹаны һәлак етмәјә гадир Оландан горхун. Мәҝәр ики сәрчә бир ассаријә сатылмырмы? Вә Атанын һөкмү олмадыгда һеч бири јерә дүшмәз. сизин исә башыныздакы сачлар белә сајылмышдыр. Одур ки, горхмајын; сиз бир чох сәрчәдән даһа чох дәјәрлисиниз. Ким Мәни инсанлар гаршысында играр едәрсә, Мән дә ону ҝөјләрдә олан Атамын гаршысында играр едәрәм“257.

			Јени һәјат

			Мәсиһчи горхудан јох, лакин севиндијинә ҝөрә Аллаһа итаәтлидир. О, севинҹлә Аллаһа хидмәт едир. Мәсиһчи Мәсиһсиз јашаја билмәз. Иса деди: „Сиз Мәндә галын вә Мән сиздә. Будаг мејнәдә галмаса, өзлүјүндә мәһсул верә билмәдији кими, сиз дә еләҹә, Мәндә галмасаныз, мәһсул верә билмәзсиниз“.258

			Биз өзүмүз шејтаны вә онун нөкәрләрини рәф едә билмәрик. Она анҹаг Исанын ҝүҹү чатар, она ҝөрә ки, О, шејтана бир дәфә вә һәмишәлик галиб ҝәлди. Шејтан һәмишә Мәсиһә иман едәнә зијан вурмаға вә иманда шүбһәјә салмаг истәјир. О, даима мәсиһчилијин әлејһдарларыны Исанын ардынҹа ҝедәнләрә Она имандан имтина етмәјә мәҹбур етмәјә ҹәһд ҝөстәрир. Белә вәзијјәтләрдә әсл мәсиһчиләр Исаја гулаг асмагда давам едирләр. О, дүшмәнләримиз барәсиндә бизә хәбәрдарлыг едир вә ејни заманда бизә хатырладыр ки, О, гүдрәтли вә гадирдир. „Јолдан азмајасыныз дејә сизә буну сөјләдим. Сизи сонагоглардан говаҹаглар; һәтта елә саат ҝәлир ки, сизи өлдүрән һәр адам, Аллаһа хидмәт етдијини санаҹагдыр. Вә бу шејләри едәҹәкләр, чүнки нә Атаны, нә дә Мәни таныдылар… Мәндә сүлһүнүз олсун дејә сизә бу шејләри сөјләдим. Дүнјада кәдәриниз олаҹагдыр; амма ҹәсур олун, Мән дүнјаја галиб ҝәлдим“.259

			Лү’ғәт

			Ибраһим: 4000 ил бундан әввәл јашамыш әрәбләрин олдуғу кими, јәһудиләрин дә әҹдадыдыр. Аллаһ Ибраһимлә о барәдә әһд бағлады ки, әҝәр Ибраһим Аллаһа садиг галарса, чохсајлы нәсил вә Кәнан торпаглары әбәдијјән она мәнсуб олаҹагдыр (Јар. 13:15–16). Бундан башга, Аллаһ Ибраһимә вә’д верди ки, јер үзәриндәки бүнүн инсанлар онун васитәсилә хејир-дуалы олаҹаглар (Јар. 12:3). Ибраһимин һәјат тарихи һаггында Јарадылыш 11–25 Китабында данышылыр.

			Автограф: мүәллифин имзасынын орижиналы.

			Адәм вә Һәвва: Аллаһ тәрәфиндән јарадылмыш илк гадын вә киши. Илк јаранан Адәм олмушдур, сонра Адәмә көмәкчи кими, Аллаһ Һәвваны јаратды. Онлар Әдәм бағында јашајырдылар, лакин Аллаһын сөзүнә бахмадылар вә орадан говулдулар. Онларын әһвалаты Јарадылыш 2–3 Китабында шәрһ олунур.

			Бөјүк Исҝәндәр: Македонијанын падшаһы вә тарихдә ән бөјүк сәркәрдәләрдән бири. О, о дөврүн сивил (инкишаф етмиш) дүнјасынын ән бөјүк һиссәсини истила етмиш вә истила етдији өлкәләрә јунан мәдәнијјәти ҝәтирмишдир. 356-ҹы илдән 323-ҹү илә гәдәр јашамышдыр.

			Һәвари: „елчи, хәбәр ҝәтирән“ демәкдир. Маттанын Мүждәсиндә (10:5) Иса шәхсән хидмәтә ҝөндәрдији 12 нәфәр адамы „һәвариләр“ адландырыб. Исанын һәвариси Ону ҝөрмәли вә Онун дирилмәсинин шаһиди олмалы иди (Һәв. Иш. 1:22). Һәвари Павел артыг Онун ҝөјә галхмасындан сонра, Рәбб Иса тәрәфиндән хидмәтә ҝөндәрилмишдир. Һәв. Иш. 22:14–15, 1 Кор.9:1; 15:8. Һәв. Иш. 14:4, 14-дә Павел вә Барнаба дә һәвариләр адландырылмышдырлар, лакин башга мә’нада. Онлар Антакја ҹәмијјәти тәрәфиндән миссонер сәјаһәтинә ҝөндәрилмишдирләр. Һәв. Ишләри 13:2–3 вә 14:26–27. Она ҝөрә дә мүәјјән мә’нада онлар Антакја ҹәмијјәтинин һәвариләри идиләр. Бу ики „һәвари“ сөзүнү гарышдырмаг олмаз.

			Һәвариләр (елчиләр): адәтән, Исанын јердәки хидмәти заманы Онунла бирликдә олмаг үчүн, Исанын сечдији 12 адам нәзәрдә тутулур. Онларын адлары: Андреј, Бар-Талмај, Заведејин оғуллары, Јагуб, Јәһја, Һалфај оғлу Јагуб, Јәһуда Искарјот, Фаддеј, Матта, Шимон Петер, Филип, вәтәнпәрвәр адланан Шимон вә Тома.

			Әһмәдијә: Өзүнү исламын реформатору е’лан едән Мирзә Гулам Әһмәд тәрәфиндән (1835–1908) тәмәли гојулан ислам сектасы.

			Шәраб: Библијада мүтләг алкогол ички нәзәрдә тутулмур. Сөз тәзә сыхылмыш үзүм ширәсини билдирә биләр.

			Вифлеһем: Јерусәлимдән 5 мил ҹәнубда јерләшән, Јорданда балаҹа шәһәр. Мика 5:2 китабында габагҹадан хәбәр верилдији кими, Иса доғулдуғу јер.

			Ҝөјә галхма: Исанын дирилмәсиндән гырх ҝүн сонра баш верән, дирилмиш Мәсиһин јердән ҝөјләрә галдырылмасыдыр. Бу һадисәнин тәсвиринә бах Һәв. Ишләри 1:9–11; Мк. 16:19; Лк. 24:50–51.

			Ҝүнаһ: ганунун, јахуд Аллаһын ирадәсинин позулмасы. Ҝүнаһ Аллаһа гаршы үсјандыр. Аллаһ мүгәддәс олдуғуна ҝөрә, О, ҝүнаһа дөзә билмәз. Лакин Аллаһ Өзү Иса васитәсилә бизә бу проблемин һәллини верди. Ромалылара 3:23; 6:23 вә 1 Јһ. 3:4 охујун.

			Даниел: Бизим ерамыздан 600 ил әввәл јашамыш пејғәмбәр. Онун ады илә адландырылмыш Әһди-Әтиг китабыдыр, Бабилдәки тарихи һадисәни вә Даниелин Аллаһа иманыны тәсвир едир.

			Һәвариләрин Ишләри: Әһди-Ҹәдидин биринҹи китабыдыр. Бу, Мәсиһин ҝөјә галдырылмасындан сонра илк ҹәмијјәтин һәјаты барәсиндә хәбәрдир. Лука тәрәфиндән јазылмышдыр.

			Мүждә: Һәрфи мә’нада „Хош Хәбәр“ дир.

			Гурбан ҝәтирмә: һејванын әтинин, јахуд онун ганынын Аллаһа ҝүнаһа ҝөрә миннәтдарлыг вә ја һагг олараг өдәнилмәси. Јәһудиләр һејваны ҝәтирәрәк, һејванын һәјатыны өз һәјатларынын әвәзинә Аллаһа верирдиләр. Аллаһ онларын анҹаг ҹаван вә гүсурсуз һејван ҝәтирмәләрини тәләб едирди.

			Әһд: бир тәрәфдән тәклиф олунмуш, диҝәр тәрәфдән гәбул едилмиш данышыг.

			Зәкәријјә: Бизим ерамыздан 520 ил әввәл јашамыш, онун ады илә адландырылмыш Әһди-Әтигин китабыны јазан пејғәмбәр. О, Јерусәлим әһалисини мә’бәдин бәрпа олунмасына чағырмышдыр, о, шәр үзәринә Аллаһын гәләбәси барәсиндә вә Мессија барәсиндә пејғәмбәрлик етмишдир.

			Һизҝиел: Бизим ерамыздан 600 ил әввәл јашамыш, Аллаһ ганунуна әмәл етмәјин ваҹиблијини гејд едән пејғәмбәр вә каһин. Онун ады илә адланан Әһди-Әтиг китабы ашағыдакы пејғәмбәрликләрдән ибарәтдир:

			1–24 фәсилләр: Јәһуда халгыны онун ҝүнаһларына ҝөрә, Аллаһын ҹәзаландырмасы барәсиндә пејғәмбәрлик.

			25–32 фәсилләр: Аллаһын ирадәсини рәдд едән вә исраиллиләрин бәдбәхтлијинә севинән гоншу өлкә халгларынын ҹәзаландырылмасы барәсиндә пејғәмбәрлик.

			33–48 фәсилләр: Исраилин бәрпа олунмасы вә хиласы барәсиндә пејғәмбәрлик.

			Јеремја: бизим ерамыздан 600 ил әввәл јашамыш пејғәмбәр. Әһди-Әтигдә онун ады илә адландырылмасы, јәһудиләри һәјат тәрзләрини дәјишдирмәк вә Аллаһа шәхси мүнасибәтләринин ваҹиблији барәсиндә јада салан китаб вар. О, еләҹә дә, Бабилин һүҹуму барәсиндә пејғәмбәрлик едиб.

			Јәһја: Заведејин оғлу, Јагубун гардашы, он ики һәвариләрдән бири. Аллаһ ону дөрдүнҹү Инҹили вә Онун ады илә адланан үч мәктубу јазмаға илһамландырмышдыр.

			Вәфтизчи Јәһја: (Һәзрәти Јәһја). Бизим ерамыза гәдәр 7-ҹи әсрлә бизим әсрин 28-ҹи или арасында јашамыш бөјүк пејғәмбәр. О, Онун јолуну һазырламаг үчүн ҝәлмишдир. О, инсанлары ҝүнаһлардан төвбә етмәјә вә Јордан чајында вәфтиз олунмаға дә’вәт етмишдир.

			Ејјуб: ејни адлы Әһди-Әтиг китабынын әсас шәхси. Бу китаб Ејјубун изтираблары тарихини, онун Аллаһдан алдығы дәрсин тәсвири вә онун хиласыны өзүнә дахил едир.

			Јунус: Аллаһ тәрәфиндән Ниневија әһалисинә пејғәмбәрлик етмәк үчүн ҝөндәрилән пејғәмбәрин ады илә адландырылмыш Әһди-Әтиг китабы. Бизим ерамыздан 400 ил әввәл јазылмышдыр.

			Јусиф (Флавиј): онун јаранмасындан Нерон падшаһлығынын сонунадәк, Јәһуданын ијирми ҹилдлик тарихини јазмыш јәһуди тарихчиси. О, бизим ерамызын 66-ҹы илиндә Галилејада јәһудиләрин ромалыларла сонунҹу мүбаризәси заманы һәрби рәис иди.

			Јешаја: бизим ерамыза гәдәр 700-ҹү илдә јашамыш пејғәмбәр. Әһди-Әтигә дахил едилмиш онун пејғәмбәрлик китабында Мәсиһин ҝәлиши барәсиндә пејғәмбәрлик вардыр.

			Кодекс: мүасир китабын хәјалыдыр. Кодексин алынмасы үчүн папирусун бир нечә вәрәгини ортадан гатлајырдылар, бирликдә үст-үстә јығырдылар вә гатланмыш јериндән тикирдиләр. Кодексин вәрәгләри һәр ики тәрәфдән долдурулмушдур.

			Мазорет мәтни: әсрләрлә мәктәбләрдә вә синагогларда истифадә олунан Әһди-Әтигин база мәтни. О, б.е.-нын 8-9-ҹу әсрләриндә Фәләстиндә вә Бабилстанда Әһди-Әтиг јазыларынын горујуҹулары олан раббуниләр мәктәбинин мазоретләри тәрәфиндән јарадылмышдыр.

			Манускрипт: китаб нәшр олунмасынын кәфш олунмасына гәдәрки дөвр әлјазмасы. Онун јазылма вахтыны, онда истифадә олунмуш материал вә үслуба ҝөрә тә’јин етмәк олар.

			Мика: бизим ерамыза гәдәр 700-ҹү илләрин сонунда јашамыш пејғәмбәр. Онун адынын мә’насы беләдир: „кимдир Аллаһ кими“. Әһди-Әтигдә онун китабы вардыр. Аллаһ онун васитәсилә һәгиги диндарлыг әвәзинә, хариҹи ән’әнәләрә даһа чох гајғыланан адамлар барәсиндә: јохсулларын истисмар олунмасы, Вифлијемдән Ҝәләҹәк Мәсиһ һаггында јаланчы пејғәмбәрлик барәсиндә данышмышдыр.

			Навакуднәссәр: бизим ерамыздан әввәл 605–562-ҹи илләрдә Бабил падшаһы. Онун рәһбәрлијиндә Бабил дүнјанын ән бөјүк шәһәрләриндән бири иди. О, Јерусәлими зәбт етди вә дағытды.

			Назарет: Галилејанан Рома әјаләтиндә, шимали Исраилдә сакит әһәмијјәтсиз шәһәр.

			Ниневија: Сурун шәрг саһилиндә јерләшмиш гәдим Ассурија империјасынын пајтахты. Бизим ерамыздан әввәл 612-ҹи илдә о, зәбт едилиб, дағыдылмышдыр вә онун харабалыгларыны 1800-ҹү илә гәдәр ашкар едә билмәмишдиләр.

			Сүннәт: Аллаһын Өз халгы илә бағланмыш әһдин физики нишаны. (Јар. 17:10–11)

			Вәһј: Һәвари Јәһјаја назил олан Әһди-Ҹәдидин ахырынҹы китабы. О, ҹәмијјәтләрә ҝөстәришләрдән вә сон вахты тәсвир едән ҝәләҹәјин ҝөрүнтүсүндән ибарәтдир. Онун јунан дилиндәки ады „ачыглама“, „нәјинсә ашкар едилмәси“, „јалныз Аллаһа мә’лум олан“ демәкдир.

			Пасха: тәхминән 1200 ил б.е.ә. исраиллиләрин Мисир әсарәтиндән чыхмаларынын шәрәфинә кечирилән бајрам (Чыхыш 12). Пасха һәр ил март, ја да апрел ајларында кечирилир.

			Петер: Исанын һәварисидир. Онун ады Шимон иди, лакин Иса ону Петер адландырды ки, мә’насы „даш“ демәкдир. О, илк мәсиһчи иҹмасынын лидери иди.

			Пилат: Исаны чармыха чәкилән вахтларда јерли һаким иди. Бизим ерамызын 26–36-ҹы илләриндә Јәһудејада һөкмранлыг едирди. Исаны Ону азад етмәк истәјән Пилатын јанына сорғу-суала ҝәтирдиләр, лакин хидмәтини итирмәк еһтималындан горхуб имтина етди.

			Мәктублар: Јагубун мәктубундан Ибраниләрә мәктуба гәдәр Әһди-Ҹәдидин 21 китабы. Онларын чоху һәвари Павел тәрәфиндән онун васитәсилә әсасы гојулмуш үнванлара мәктублар кими јазылмышдыр.

			Әфв: Аллаһын мәрһәмәти сајәсиндә бизим ҝүнаһларымызын кәнар едилмәси демәкдир. Әфв јалныз Мәсиһ васитәсилә мүмкүн олду (Еф. 1:7). Еләҹә дә, Чыхыш 34:6–7 вә Мәзмур 103:10–12-ни охујун. Әһди-Ҹәдид тәсдиг едир ки, әфв олунмуш ҝүнаһкар ҝәрәк башгаларыны бағышласын.

			Чармыха чәкилмә: гуллар вә ҹинајәткарлар хүсусунда, ромалылара вә гәдим дүнја халгларына тәтбиг олунан ән гәддар ҹәза нөвү. Гурбаны дирәјә мисмарлајырдылар вә орада өлмәјә гојурдулар.

			Рут: исраиллијә әрә ҝетмиш, моавлы гадынын әһвалаты нәгл олунмуш Әһди-Әтиг китабынын ады. Әри өләндән сонра Рут өз гајынасынын ардынҹа ҝетмиш вә исраиллиләрин Аллаһыны играр етмәјә башламышдыр. О, Рәбб Исанын әҹдады олду.

			Өлү дәнизинин томарлары: библик китабларын ән гәдим әлазмаларындандыр. Онлар, Естердән башга, Әһди-Әтигин бүтүн китабларындан ибарәтдир. Бә’зи китаблар, демәк олар ки, там горунмушлар. Онлар 1940–1950-ҹи илләрдә Өлү дәнизинин шимал-гәрб саһилләринә јахын мағараларда тапылмышдыр. Һал-һазырда Јерусәлимдәки Исраил музејинин „Китаблар гәбиристанлығында“ горунуб сахланылырлар.

			Септуаҝент: Әһди-Әтигин јунан дилинә ән гәдим тәрҹүмәси. Тарих дејир ки, Мисир һөкмдары јетмиш јәһуди алиминә, јунан дилиндә данышан јәһудиләр үчүн Төвраты тәрҹүмә етмәји әмр етмишдир. Бу иш б.е.ә. 250-ҹи илдә башлады. Септуаҝентләрин ән чох танынмыш әлјазмалары — бу, Синај, Ватикан вә Исҝәндәријјә кодексләридир.

			Киринејли Шимон: Ҹәза јеринә гәдәр Исанын чармыхыны апармаға мәҹбур едилмиш адам (Мат. 27:31; Мк. 15:21; Лк. 23:26).

			Шәнбә: („Шабат“ јунан сөзүдүр, мә’насы динҹлик демәкдир): ҹүмәнин ҝүнбатан вахтындан башлајараг, шәнбәнин ҝүнбатан вахтына гәдәр һәфтәнин једдинҹи ҝүнү. Аллаһ каинатын јарадылмасыны алтынҹы ҝүндә баша чатдырды. О, исраиллиләрә һәфтәнин һәр једдинҹи ҝүнүнү Она сәҹдә етмәјә вә истираһәт етмәјә әмр етди (Тәснијә 5:12–15). Бу истираһәт һәм дә иманлыларын өлүмдән сонра ҝөзләдикләри әбәди истираһәт вә динҹликдир (Ибр. 4:8–11). Мәсиһчиләрдән јәһуди шәнбәсинә риајәт етмәк тәләб олунмур. (Колос. 2:16). Онлар бир јердә топлашыб Рәббимизин өлүмүнү, дәфн олунмасыны вә дирилмәсини јада слмалыдырлар. Онлар Мәсиһин ганынын рәмзи олан касадакы үзүм ширәсини вә јахуд шәрабы бөлүшәрәк вә Онун бәдәнинин рәмзи олан чөрәји бирликдә бөлүшәрәк, буну јеринә јетирирләр (Мaт. 26:26–30; Мк. 14:22–25; 1 Кор. 11:20–26). Һәфтәнин илк ҝүнү (бизим базар ҝүнүмүз) бунун үчүн ајрылмышдыр (Һәв. Иш. 20:7). Бу, Исанын өлүләрдән дирилмәси ҝүнүдүр. Бу һәфтәлик ән’әнә „чөрәк бөлүмү“, јахуд „Рәббин сүфрәси“ кими таныныр (Һәв. Иш. 2:42; 20:7; 1 Кор. 11:20).

			Сурә: Гур’андан фәсилләрин „сыра“, јахуд „серија“ларыны билдирир.

			Тәһриф: „дәјишикликләр“. Бу термин мүсәлман теологлары тәрәфиндән мәсиһчиләрә гаршы Инҹилин дәјишилмәсиндә вә сахтакарлашдырылмасында ирәли сүрүлән иттиһамларда истифадә олунур.

			Тасид: бизим әсрин 55–120-ҹи илләриндә јашамыш тарихчи. О, Августдан тутмуш Нерона кими Рома тарихини јазмышдыр.

			Филон: б.е. 1-ҹи әсринин башланғыҹында јәһуди ҹәмијјәтинин ҝөркәмли иҹтимаи хадими. Фәлсәфи вә дини мөвзуларда јазырды.

			Аллаһ Падшаһлығы: Аллаһын руһани Падшаһлығы. „Аллаһын Падшаһлығы“, јахуд „Сәмави Сәлтәнәт“ термини, шәрин мәғлуб едилмиш Аллаһ мәрһәмәтинин һакимијәти демәкдир. Бу Падшаһлыгда јашајанлар салеһликдә, сүлһдә вә севинҹдә олурлар (Ром. 14:17).

			Мө’ҹүзәләр: тәбиәтин мә’лум ганунлары илә изаһ олуна билмәјән Аллаһ ишләри.

			Еммануел: „Аллаһ бизиләдир“ демәкдир. (Пејғәмбәрликләрдә) Исаја верилмиш адлардан биридир. 

